Werner Schulz за ноември 1989: "Системата не се срина от само себе си, тя бе съборена"
Институции
2009-11-04 - 15:54
Werner Schulz ©BELGA_AFP PHOTO DDP_MICHAEL KAPPELER "Много определящо за личността е да успееш със собствени сили да постигнеш свободата и демокрацията, категоричен е германският евродепутат Werner Schulz, активен участник в събитията в Източна Германия преди 20 години. В интервюто, което Ви предлагаме той си спомня за тези събития и твърди с поглед към Куба и Северна Корея : "Системите не се сриват от само себе си."
Г-н Schulz на 4 ноември 1989 година в Берлин се състоя най-голямата демонстрация с 1 милион участници. Спомняте ли си този ден?
Да, това беше първата голяма и свободна демонстрация, която видях в Берлин. Отвсякъде прииждаха хора с най-невероятни и изобретателни плакати, надписи и карикатури.
Имаше слух, че Щази може да провокира инцидент на Бранденбургската врата, за да има повод да използва насилие. Затова всички приятели на опозиционната група "Нов форум" носеха ленти "Не на насилието!" и бяха на пост навсякъде за да предотвратят подобни провокации.
Какво се случи на 9 ноември - стената падна, бе пробита или разрушена парче по парче?
На 9 ноември граница бе отворена, стената бе истински разрушена по-късно. На този ден падна Желязната завеса и то не по погрешка, а под натиска от улицата.
Хората бяха на крак, те се стекоха към граничните пунктове, когато чуха по телевизията, че границата е отворена. На граничния пункт на улица Борнхолмер в Берлин се събраха стотици хора. По-рано по тези хора биха стреляли, но сега граничните служители бяха толкова несигурни, а натискът бе голям и хората викаха "Отворете, отворете". И накрая те отвориха границите и хората се втурнаха към Западен Берлин.
А срути ли се системата?
Не, системата бе съборена. Системите не падат просто от само себе си. Тези, които смятат, че ГДР по това време беше много слаба, се лъжат. В Северна Корея и Куба нищо не се случи, дори и населението да живее много лошо. В сравнение с Румъния, хората в ГДР живееха добре. Нищо нямаше да се срути така лесно. Системата бе съборена.
Проблемът беше, че не можеха да спрат хората да излизат на улицата. Първата голяма демонстрация в Лайпциг на 9 октомври направи властта неспособна да действа. Тя не бе в състояние да забрани подобна демонстрация. Тя окуражи много хора и скоро демонстрации имаше навсякъде.
Ерих Хонекер бе казал в началото на 1989 година, че стената ще продължи да съществува още 50 или 100 години, докато са налице причините за нейното съществуване. Но причината бе самата комунистическа партия и това, че хората постоянно се опиваха да избягат на Запад. И когато Желязната завеса се пропука, удариха последните часове на комунистическата партия в ГДР.
Имат ли за Вас значение събитията от 1989 година сега като евродепутат?
Да, със сигурност. Много определящо за личността е когато със собствените си сили постигаш свобода и демокрация. За разлика от западногерманците ние не получихме това на тепсия. Смятам, че ценности като свободата и демокрацията се възприемат по съвсем различен начин, когато си копнял години наред за тях.
Освен това съм много чувствителен към ситуацията в Източна Европа и работя много въпроси, свързани със ситуацията в Русия. Там има хора, които са в подобно положение, както бяхме ние в ГДР. Донякъде тяхната ситуация е дори по-лоша, тъй като срещу тях се използва брутално насилие, хората не само са сплашвани, има серия от убийства. Затова много активно подкрепях предложението наградата "Сахаров" на ЕП за 2009 година да бъде присъдена на "Мемориал".
20091030STO63466 Специална страница на ЕП за демократичните промени Werner Schulz Róża Thun за събитията в Полша преди 20 години : "Дори в ареста, бях свободен човек 1989 : година на революции. 20 години по-късно
BG
1
PHOTO
20091104PHT63629.jpg
BG
2
LINK
/parliament/public/staticDisplay.do;jsessionid=939F7045249DA2F62D5C69941F5AFCB5.node2?language=BG&id=163
BG
3
LINK
/members/public/yourMep/view.do?language=BG&partNumber=1&name=schulz&id=96731
-//EP//TEXT IM-PRESS 20091023STO63121 0 NOT XML V0//BG
-//EP//TEXT IM-PRESS 20090826STO59792 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
