A6-0399/2008
13.10.2008
ДОКЛАД
относно предложението за решение на Европейския парламент и на Съвета относно мобилизирането на фонд „Солидарност” на ЕС в изпълнение на точка 26 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление
(COM(2008)0557 – C6-0318/2008 – 2008/2253(ACI))
Комисия по бюджети
Докладчик:
Reimer Böge
PR_ACI_Funds
PE 412.342v02-00
СЪДЪРЖАНИЕ
ПРЕДЛОЖЕНИЕ ЗА РЕЗОЛЮЦИЯ НА ЕВРОПЕЙСКИЯ ПАРЛАМЕНТ..........................3
ПРИЛОЖЕНИЕ: РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА.............4
ИЗЛОЖЕНИЕ НА МОТИВИТЕ...............................................................................................6
СТАНОВИЩЕ НА КОМИСИЯТА ПО РЕГИОНАЛНО РАЗВИТИЕ....................................8
РЕЗУЛТАТ ОТ ОКОНЧАТЕЛНОТО ГЛАСУВАНЕ В КОМИСИЯ.....................................9
ПРЕДЛОЖЕНИЕ ЗА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
относно предложението за решение на Европейския парламент и на Съвета относно мобилизирането на фонд „Солидарност” на ЕС в изпълнение на точка 26 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление
( COM(2008)0557 - C6-0318/2008 - 2008/2253(ACI) )
Европейският парламент,
– като взе предвид предложението на Комисията до Европейския парламент и до Съвета ( COM(2008)0557 - C6-0318/2008 ),
– като взе предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление
ОВ C 139, 14.6.2006 г., стр. 1. , и по-специално член 26 от него,
– като взе предвид съвместната декларация на Европейския парламент, Съвета и Комисията, приета по време на заседанието по съгласуване на 17 юли 2008 г., относно фонд „Солидарност” на ЕС,
– като взе предвид доклада на комисията по бюджети и становището на комисията по регионално развитие ( A6-0399/2008 ),
1. одобрява решението, поместено в приложение към настоящата резолюция;
2. възлага на своя председател да подпише решението, наред с председателя на Съвета, и да осигури публикуването му в Официален вестник на Европейския съюз;
3. възлага на своя председател да предаде настоящата резолюция, заедно с приложението към нея, на Съвета и на Комисията.
ПРИЛОЖЕНИЕ: РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
от хх октомври 2008 г.
относно мобилизирането на фонд „Солидарност“ на Европейския съюз в съответствие с точка 26 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление
ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление
ОВ C 139, 14.6.2006 г., стр. 1. , и по-специално точка 26 от него,
като взеха предвид Регламент (ЕО) № 2012/2002 на Съвета от 11 ноември 2002 г. за създаване на фонд „Солидарност” на Европейския съюз
OВ L 311, 14.11.2002 г., стр. 3. ,
като взеха предвид предложението на Комисията,
като имат предвид, че:
(1) Европейският съюз създаде фонд „Солидарност” на Европейския съюз („Фонда”) в израз на солидарност с населението от регионите, засегнати от бедствия.
(2) Междуинституционалното споразумение от 17 май 2006 г. позволява мобилизиране на средства от Фонда в рамките на годишна горна граница от 1 млрд. евро.
(3) Регламент (ЕО) № 2012/2002 съдържа разпоредбите, съгласно които се мобилизират средствата от Фонда.
(4) Франция подаде заявление за мобилизиране на средства от Фонда във връзка с бедствие, причинено от урагана „Дийн” през август 2007 г.
РЕШИХА, КАКТО СЛЕДВА:
Член 1
В рамките на общия бюджет на Европейския съюз за финансовата 2008 година фонд „Солидарност” на Европейския съюз се мобилизира за осигуряване на сумата от 12 780 000 евро под формата на бюджетни кредити за поети задължения и за плащания.
Член 2
Настоящото решение се публикува в Официален вестник на Европейския съюз .
Съставено в Брюксел,
За Европейския парламент За Съвета
Председател Председател
ИЗЛОЖЕНИЕ НА МОТИВИТЕ
Комисията предлага мобилизиране на средства от Европейския фонд „Солидарност” в полза на Франция въз основа на точка 26 от Междуинституционалното споразумение от 17 май 2006 г. Междуинституционалното споразумение от 17 май 2006 г. позволява мобилизиране на средства от Фонда в рамките на годишна горна граница от 1 млрд. евро. През 2008 г. беше мобилизирана обща сума от 260 411 197 евро в полза съответно на Обединеното кралство (162 387 985 евро), Гърция (89 769 009 евро) и Словения (8 254 203 евро).
Комисията представи коригиращ бюджет (AB № 7/2008) с цел записване в бюджета за 2008 г. на конкретни бюджетни кредити за поети задължения и за плащания, както е предвидено в точка 26 от Междуинституционалното споразумение.
Франция подаде заявление за помощ от Фонда след урагана „Дийн”, който засегна Мартиника и Гваделупа през август 2007 г. След проверка за съответствие на това заявление с критериите за допустимост, посочени в Регламент (ЕО) № 2012/2002 на Съвета, Комисията предлага мобилизиране на обща сума от 12 780 000 евро от фонд „Солидарност” на ЕС, които да бъдат разпределени в рамките на функция 3б от Финансовата рамка.
Докладчикът приветства факта, че Комисията предложи мобилизиране на средства от фонд „Солидарност” на ЕС като единствена цел на предварителен проект на коригиращ бюджет АВ 7/2008 и припомня, че на 17 юли 2008 г., по време на заседанието по съгласуване на двете направления на бюджетния орган, в съвместна декларация Парламентът и Съветът посочиха, че „(...) приветстват ангажимента на Комисията оттук-нататък всеки предварителен проект на коригиращ бюджет, наложен от мобилизирането на средства от фонд „Солидарност”, да се използва единствено за тази цел.”
Според точка 26 от Междуинституционалното споразумение преди двете направления на бюджетния орган да дадат съгласието си за мобилизиране на средства, следва да се проведе тристранна среща. Предвид спешната необходимост от коригиращ бюджет 7/2008, част от който е предложението за решение, двете направления на бюджетния орган се споразумяха за опростена процедура.
Комисията по регионално развитие изрази положителното си становище в писмо, приложено към настоящия доклад.
Размерът на щетите и помощта, предложена от Комисията, могат да се обобщят, както следва:
(EUR)
Преки щети
Праг
Сума на база 2,5 %
Сума на база 6 %
Общ размер на предложената помощ
Франция/Гваделупа и Мартиника, ураган „Дийн”
511 200 000
3 266 629 000
12 780 000
0
12 780 000
Общо
12 780 000
Докладчикът препоръчва одобрение на предложението за решение на Комисията, което е приложено към настоящия доклад.
СТАНОВИЩЕ НА КОМИСИЯТА ПО РЕГИОНАЛНО РАЗВИТИЕ
Г-н Reimer Böge
Председател
Комисия по бюджети
Относно : Предложение на Европейската комисия за решение на Европейския парламент и на Съвета относно мобилизирането на фонд „Солидарност“ на Европейския съюз (COM(2008) 557 окончателен - 2008/2253(ACI) )
Уважаеми г-н Böge,
С цел избягване на неоправдано забавяне при одобрението на тази мярка, която комисията по бюджети възнамерява да приеме във възможно най-кратък срок, имам удоволствието да Ви уведомя, че комисията по регионално развитие няма възражения срещу мобилизирането на фонд „Солидарност” за осигуряване на сумата от 12 780 000 евро на Франция, както предлага Европейската комисия и в съответствие с разпоредбите, определени в Междуинституционалното споразумение от 17 май 2006 г. и в Регламент № 2012/2002.
С уважение,
Gerardo Galeote
РЕЗУЛТАТ ОТ ОКОНЧАТЕЛНОТО ГЛАСУВАНЕ В КОМИСИЯ
Дата на приемане
13.10.2008 г.
Резултат от окончателното гласуване
+:
–:
0:
23
0
1
Членове, присъствали на окончателното гласуване
Laima Liucija Andrikienė, Reimer Böge, Szabolcs Fazakas, Salvador Garriga Polledo, Louis Grech, Catherine Guy-Quint, Jutta Haug, Ville Itälä, Anne E. Jensen, Janusz Lewandowski, Nils Lundgren, Vladimír Maňka, Gérard Onesta, Margaritis Schinas, Esko Seppänen, Nina Škottová, László Surján, Helga Trüpel, Kyösti Virrankoski, Ralf Walter
Заместник(ци) (чл. 178, пар. 2), присъствал(и) на окончателното гласуване
Esther De Lange, Michael Gahler, Rihards Pīks, Paul Rübig
