Какво да очаквате тази седмица на нашата интернет-страница?
Институции
2009-02-02 - 11:50
Теми от пленарната седмица Пленарната сесия на Европейския Парламент в Страсбург (2-5 февруари) определя програмата на евродепутатите за тази седмица. Сред централните теми на сесията са борбата с климатичните промени, проектите за газопроводи Набуко и Южен поток, ситуацията в Косово. Прочетете повече за акцентите тази седмица.
Санкции за работодатели на незаконни имигранти. Между 4,5 и 8 милиона нелегални имигранти работят в строителството, земеделието, хотелиерството и в други сектори в ЕС. Проектодирективата, която ЕП ще разгледа във вторник, предвижда санкции - наказателни за най-тежките случаи - за техните работодатели, лишаване от право на участие в търгове за обществени поръчки и получаване на помощи. Очаквайте нашия материал по темата в понеделник.
Краен доклад на Комисията по климатични промени: "2050: Бъдещето започва днес". Докладът, който ЕП ще гласува на 4 февруари, съдържа множество конкретни препоръки за създаването на европейска интегрирана политика по въпросите на климатичните изменения. Във вторник ще Ви предложим материал по темата в отговор на коментарите, които получихме от цяла Европа в дискусията ни за инвестициите в екологично чисти технологии.
ЕП иска развиване на южния газопреносен коридор, включващ Набуко и Южен поток. Извличайки необходимите поуки от кризата с доставките на газ, ЕП дава широк набор от препоръки за бъдещата енергийна стратегия на ЕС. Вижте нашия материал по темата в понеделник. Дебата в пленума може да гледате на нашата страница на живо в понеделник вечер.
Борба срещу сексуалната експлоатация на деца и детската порнография . Според доклад, който Европейският парламент ще гласува на 3 февруари в Страсбург, "сприятеляването с деца с цел сексуална злоупотреба" (на английски grooming) и педофилските чат-стаи и форуми в интернет трябва да бъдат криминализирани.
Тържествено заседание с Mahmoud Abbas, президент на Палестинската автономия. На 4 февруари от 12 часа местно време в Европейския парламент в Страсбург ще се състои тържествено заседание с участието на президента на Палестинската автономия Mahmoud Abbas, който ще изнесе реч пред депутатите.
В сряда ще Ви предложим материал по друга тема от пленарното заседание във вторник - закрила на традиционните, национални, етнически и емигрантски малцинства в Европа.
Очаквайте във вторник и нашия материал за мнението на някои евродепутати по темата за бъдещето на задържаните в Гуантанамо.
20090202STO47912 Дневният ред на заседанията На живо!
BG
1
PHOTO
20090202PHT47938.jpg
BG
2
LINK
/sides/indexPartSession.do?reference=2009-02&language=BG
BG
3
LINK
/wps-europarl-internet/faces/live/live-video.jsp;jsessionid=DE8949C507483603B8128A269DBDFC66?language=bg
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
