ВЪПРОС С ИСКАНЕ ЗА УСТЕН ОТГОВОР H-0120/10
за времето за въпроси на месечната сесия през Април 2010
съгласно член 116 от Правилника за дейността на ЕП
от
Karin Kadenbach
към Комисията
Относно: ЕС 2020 г. и биологичното разнообразие
Вниманието в документа на Комисията за консултации относно бъдещата стратегия за растеж и работни места „ЕС 2020 г.” е върху създаването на нови отрасли, ускоряване на модернизацията на съществуващите в Европа промишлени сектори и нуждата от засилване на промишлената база в Европа. Но никъде другаде не е специално указано, че различните градски и селски райони имат различни нужди и че важни производствени фактори в икономиката на селските райони, като почви; сладка вода, биологично разнообразие и други екологични услуги могат да изискват различни политически подходи и инструменти. Прави впечатление, че в документа на Комисията за консултации напълно отсъстват препратки към биологичното разнообразие въпреки факта, че природата и природните ресурси са от ключово значение за икономическото развитие.
Може ли Комисията да отговори как бъдещата стратегия „ЕС 2020 г.” ще стимулира устойчивостта на икономиката на селските райони и селското стопанство и ще гарантира последователни инвестиции на ЕС за запазване и възстановяване на биологичното разнообразие и услугите, предлагани от екосистемите?
