Награда "Карл Велики" за младежи: нов краен срок за представяне на проекти
Младежи
Общи прессъобщения
2011-01-20 - 12:15
Срокът за представяне на проекти за конкурса за наградата "Карл Велики" за младежи за 2011 г. се удължава до 14 февруари. По този начин повече кандидати ще имат шанса да участват в четвъртото годишно издание на наградата. Процедурата по представяне на проекти е максимално опростена и открита.
Образци за подражание за младите европейци
Наградата "Карл Велики" за младежи се организира съвместно от Европейския парламент и от Фондацията за международната награда "Карл Велики" на гр. Аахен. Тя се присъжда на проекти на млади хора на възраст между 16 и 30 години, които популяризират разбирателството между хората в различните държави членки на ЕС. Печелившите проекти трябва да служат като образци за младите хора, живеещи в Европа, и да дават практически примери на европейци, живеещи заедно като една общност. Сред печелившите проекти са програми за младежки обмен, артистични или интернет проекти с европейско измерение.
Общ награден фонд от 10 000 евро
Трите печеливши проекта ще бъдат удостоени с награди от съответно 5 000, 3 000 и 2 000 евро. Авторите им ще бъдат поканени също да посетят Европейския парламент. Представители на най-добрите проекти от 27-те държави членки на ЕС ще бъдат поканени в гр. Аахен, Германия, на 31 май 2011 г., за да вземат участие в церемонията по връчването на наградите.
Победителите през 2010 г.
През 2010 г. първата награда бе дадена на немския проект "Влак за Европа", в рамките на който ученици от 24 професионални училища са си сътрудничели, за да създадат заедно умален модел на влак. С втората и третата награда бяха удостоени ирландският проект "Вие сте тук" за написване на книга и българският проект "BEST Инженерно състезание", при който 21 студенти от 11 държави, разделени в пет отбора, са се надпреварвали да конструират роботи.
20110118IPR11846 Интернет страница на наградата "Карл Велики" за младежи
BG
1
LINK
http://www.charlemagneyouthprize.eu/view/bg/introduction.html
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
