Повече защита за работещите във фирми, обявени в несъстоятелност
Политика по заетостта
2011-04-14 - 16:14
Какво да се изплати на служителите в случай на неплатежоспособност?©Getty Image Икономическа криза, фалити, неплатежоспособност за много фирми : все по-актуален стана въпросът за компенсациите за работниците и служителите във фирми, обявени в несъстоятелност. Европейското законодателство задължава държавите-членки да компенсират засегнатите. Държавите обаче решават какъв да е таванът и продължителността на изплащане на дължимите суми. Дали помощта е достатъчна във всички страни членки? Изслушване по темата бе организирано в Парламента от Комисията по заетостта.
Представителите на Европейската конфедерация на профсъюзите поставиха въпроса дали директивата осигурява достатъчно защита за всички работници. Wiebke Warneck от Конфедерацията обясни, че, тъй като таванът и сроковете на плащанията се определят от държавите-членки, за голям брой работници неизплатените работни заплати надвишават лимита, определен от националното законодателство.
Julie Girling (Великобритания, ЕКР) от Комисията по заетостта и социалните въпроси, подготвила становище по темата, смята, че ЕС е успял да създаде минимален стандарт за защита на работниците в случай, че са загубили работните си места и заплатите им не са били изплатени.
Г-жа Girling изрази тревога, че по-голямата хармонизация може да има отрицателно въздействие върху конкурентоспособността на държавите-членки. Тя не смята за необходимо да се определя минимална сума за плащанията на европейско ниво.
Първата директива, гарантираща на работниците и служителите минимална защита в случай на несъстоятелност на работодателя, датира още от 1980 година. Новата директива по този въпрос влиза в сила през 2008.
По време на изслушването представители на Комисията заявиха, че няма планове за промяна на директивата, но понастоящем Комисията прави преглед на изпълнението и прилагането на документа.
Предстои разглеждане на директивата и в Комисията по правни въпроси на ЕП.
Някои факти
Случаите, в които директивата на ЕС е била използвана за защита на служителите, са се увеличили с 20 на сто между 2008 и 2009 година, заради икономическата криза
Общо плащанията за работещите във фирми, обявени в несъстоятелност, са се увеличили от около 3,8 милиарда евро през 2008 година на близо 6,5 милиарда през 2009 година
3,4 милиона души са получили защита по директивата за периода между 2006 и 2009 година, 1,2 милиона от тях -през 2009 г
20110408STO17338 Доклад на Комисията към Парламента по директивата Проектостановище на Julie Girling
BG
1
PHOTO
20110412PHT17566.jpg
BG
2
LINK
/meetdocs/2009_2014/documents/com/com_com(2011)0084_/com_com(2011)0084_bg.pdf
BG
3
LINK
/meetdocs/2009_2014/documents/empl/pa/858/858132/858132bg.pdf
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
