Въпрос за времето за въпроси H-0627/2010
до Комисията
Период на сесията: Януари 2011
Член 116 от Правилника за дейността
Licia Ronzulli
(PPE) Относно: Стратегия за равенство между жените и мъжете 2010-2015 г.
На 21септември Комисията представи Стратегия за равенство между жените и мъжете 2010-2015 г. Становището относно бъдещето на политиката на равенство между половете след 2010 г. (" Opinion on the Future of Gender Equality Policy after 2010 ") определя липсата на специални разпоредби, посветени на действията в областта на равенството между половете, както в плановете на ЕС, така и в тези на национално равнище, като важна критическа точка за продължаването на целите на стратегията. Би ли могла Комисията да разясни какви действия от нейна страна счита за подходящи?
В повечето държави-членки жените все още не са достатъчно представени в процеса на вземането на решения и на отговорни постове. Какви действия възнамерява да предприеме Комисията, за да укрепи присъствието на жените на отговорни постове? Прочуват ли се в момента конкретни инициативи, насочени към насърчаване на темата за равенството между половете сред новите поколения? Счита ли Комисията за подходящо да предложи конкретни бюджетни редове за действия в тази насока, например в европейските програми за обучения или чрез използването на нови технологии?
