Откриване на пленарната сесия - Косово: за стабилност в региона
Институции
2008-02-18 - 19:06
Председателят на Европейския парламент Ханс-Герт Пьотеринг откри пленарната сесия на Европейския парламент. Сред акцентите са гласуване на доклада за Договора от Лисабон, пакет от три законодателни доклада за улесняване на движението на стоки в рамките на ЕС, позицията на ЕП за демографското бъдеще на Европа, доклади за финансовата прозрачност и борбата срещу измамите, както и за кохезионната политика на ЕС. Депутатите ще обсъдят с Комисията и Съвета въпроса за Косово в сряда.
Косово
В началото на сесията г-н Пьотеринг направи изявление относно обявената от косовския парламент независимост. Това решение беше очаквано и отразява волята на гражданите на Косово да вземат в свои ръце политическата и институционалната си съдба по мирен път, каза той и припомни, че преди около една година Европейският парламент подкрепи плана на Марти Ахтисаари за разрешаване на проблема със статута на Косово, но за съжаление сложните преговори, които последваха между Белград и Прищина не доведоха до задоволително решение за всички. Председателят на Парламента изрази увереността си, че желанието на всички, включително сърби и косовски албанци, е да има стабилност и просперитет в региона. Това е и цел от първостепенно значение на Европейския съюз и нашия Парламент, подчерта той. "Нашата задача е да насърчим лидерите на Косово да поемат отговорностите си и да им сътрудничим за създаването на демократични и ефикасни политически институции - гаранти за спазването на правата и свободите на всички в рамките на едно многоетническо Косово, което има добри отношения със съседите си", каза председателят на ЕП.
Г-н Пьотеринг приветства решението на Съвета за разполагане на EULEX в Косово, водена от Ив дьо Кермабон - ролята на мисията е да даде юридическа и полицейска подкрепа, която е необходима за един плавен преход, поясни той. Също така председателят на Парламента приветства номинирането на Питър Фейт за ръководител на мисията на ЕС в Косово. Той добави, че вярва в мъдростта на решенията, които ще бъдат взети този следобед от Съвета на министрите по външните работи.
В заключение председателят на Парламента каза, че европейската перспектива съществува за всички държави от Западните Балкани. В тази връзка е необходимо да направим "конкретни предложения както на нашите приятели от Сърбия, така и на приятелите ни от Косово в тази посока, за да преодолеят различията си през призмата на европейската интеграция", каза той.
В сряда следобед членовете на Европейския парламент ще обсъдят с Комисията и Съвета въпроса за Косово. Министърът на външните работи на Словения Димитрий Рупел ще представлява словенското председателство.
Удължаване на мандата на Временната комисия за измененията в климата
Парламентът одобри удължаването на мандата на Временната комисия за измененията в климата с девет месеца, считано от 10-ти май.
Искането за отлагане на вота за Договора от Лисабон беше отхвърлен
От името на "Независимост/Демокрация" Jens-Peter Bonde (Дания) предложи гласуването на Парламента за Договора от Лисабон да бъде отложено за някоя следваща сесия, защото няма подготвена консолидирана версия на договорите. Парламентът гласува с 220 гласа "за", 24 "против" и 11 "въздържали се" против искането след като докладчикът Richard Corbett обясни, че вотът не е за консолидираните договори, а за Лисабонския договор.
Акценти
Позицията на ЕП за Договора от Лисабон
Европейският парламент ще гласува незаконодателен доклад относно Договора от Лисабон от Комисията по конституционни въпроси. Новият договор ще защити повече правата на гражданите, ще подобри демократичния контрол в ЕС и функционирането на европейските институции, се казва в текста. Депутатите подкрепят Договора и се надяват всички държави-членки на Съюза да могат да го ратифицират до 1 януари 2009 г. По този начин гражданите ще могат да гласуват на изборите за Европейски парламент през юни 2009 г. при пълно познаване на новата институционална рамка на Съюза.
Улесняване на свободното движение на стоки в единния пазар
Свободното движение на стоки в ЕС ще се подобри след очакваното приемане от Европейския парламент на законодателен пакет от Комисията по вътрешния пазар и защитата на потребителите. Докладите са относно три предложения на Комисията за обща рамка за пускането на продукти на пазара, както и за изисквания за акредитация и наблюдение на пазара.
Демографското бъдеще на Европа
ЕП ще гласува доклад за демографското бъдеще на Европа. Според Комисията по заетостта и социалните въпроси мерките за подготовка за демографските промени трябва да включват ограничаване на ранното пенсиониране, право на лечение в случай на безплодие, по-лесно осиновяване на деца, които са били малтретирани и положителни мерки за подпомагане на родителите, като например допълнителни пенсионни права, данъчни облекчения за създаване на детски ясли от предприятията.
Финансова прозрачност
Депутатите ще приемат доклад от Комисията по бюджетен контрол, който призовава по-голяма финансова прозрачност на ниво ЕС. Текстът призовава Комисията да публикува списъците с бенефициери на финансови средства от ЕС и да поеме политическа отговорност за публикуването на тази информация. Повече действия в борбата срещу измамите
Европейският парламент ще гласува доклад от Комисията по бюджетен контрол, според който има нужда от повече сътрудничество и действия в борбата срещу измамите в ЕС. Докладът е отговор на докладите, които бяха публикувани от Европейската комисия за защитата на финансовите интереси на Общността за 2005 г. и 2006 г.
Мерки срещу неконтролираната урбанизация и смекчаване на регионалните разлики
Европейският парламент ще обсъди кохезионната политика на Съюза и ще приеме позицията си по четвъртия доклад за икономическо и социално сближаване на Комисията. Комисията по регионално развитие призовава за мерки срещу неконтролираната урбанизация и смекчаване на разликите между достъпните в териториално отношение региони и регионите с географски неизгодно положение. Интегриран подход за териториално и градско развитие
Депутатите ще гласуват доклад от Комисията по регионалното развитие, според който целите на Териториалната програма и на Лайпцигската харта могат да бъдат постигнати, само ако се следва всеобхватна, междусекторна и цялостна стратегия за
развитие, която прилага интегрирания подход.
Лисабонска стратегия и интегрирани насоки за растеж и заетост на ЕС
Европейският парламент ще обсъди Лисабонската стратегия, която цели да увеличи конкурентноспособността на европейската икономика, със Съвета и Комисията. Основна тема на дебата ще бъде незаконодателен доклад от Комисията по икономическите и парични въпроси относно интегрираните насоки за растеж и заетост на Европейския съюз през следващите три години. Също така депутатите ще приемат резолюция.
Мерки срещу насърчаването на тероризма
Депутатите ще приемат препоръка на ЕП до Съвета относно факторите, които насърчават тероризма и благоприятстват вербуването на терористи. Комисията по гражданските свободи, правосъдието и вътрешните работи предлага държавите-членки да изменят определението на терористични деяния и приложими наказания и да включат в обхвата му "подбуждането към тероризъм". Също така докладът съдържа препоръки към Съвета за начините за предотвратяване на радикализацията и вербуването на терористи.
Във вторник депутатите ще обсъдят с министър-председателя на Швеция бъдещето на Европа.
Парламентът ще гласува резолюция за положението в Газа след дебата, който се състоя в Брюксел на 30 януари 2008 г.
20080215IPR21447 Окончателен прооект на дневен ред на пленарната сесия - Страсбург 18 - 21 февруари 2008 г. Пленарна сесия на Европейския парламент - Страсбург 18 - 21 февруари 2008 г. (преглед) Следете на живо пленарната сесия на ЕП чрез излъчванията по Интернет на този линк
BG
1
LINK
/sides/indexPartSession.do?reference=2008-02&language=BG
BG
3
LINK
/wps-europarl-internet/faces/live/live-video.jsp;jsessionid=9CA36B7F3C706E35C54C090BCC95D87D
-//EP//TEXT IM-PRESS 20080129BRI19893 FULL-TEXT NOT XML V0//BG
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
