Въпрос за времето за въпроси H-000038/2011
до Комисията
Период на сесията: Февруари 2011
Член 116 от Правилника за дейността
Mairead McGuinness
(PPE) Относно: Подаване на оплакване пред Комисията срещу държава-членка
Може ли да предостави Комисията всеобхватна информация относно процеса на обработване на оплакванията, като ясно обясни своите критерии за определяне на предимството на оплакването? Счита ли Комисията, че настоящите правила за отношения с ищеца във връзка с нарушаване на правото на Общността онагледяват и следват най-добрите практики? Би ли определила този процес като: ясно дефиниран; справедливо балансиран между ищеца и ответника; винаги открит и прозрачен и лесен за проследяване? Правилно ли е просто да „се стреми да вземе решение по същество (или да започне процедура за нарушение или да приключи делото) в рамките на дванайсет месеца от регистриране на оплакването в генералния секретариат? Гарантират ли нещо „административните гаранции“?
Може ли Комисията да потвърди дали и къде гражданите могат да намерят подробна информация, в това число гарантирани графици, за всички етапи на процеса на оплакване?
Какво според Комисията следва да бъде направено за ускоряване на процеса и за постигането на по-своевременни заключения? Предлага ли Комисията предприемането на действия във връзка с това?
