ВЪПРОС С ИСКАНЕ ЗА УСТЕН ОТГОВОР H-0999/07
за времето за въпроси на месечната сесия през Януари 2008
съгласно член 109 от Правилника за дейността на ЕП
от
Dimitar Stoyanov
към Комисията
Относно: Прилагането на Регламент (ЕИО) № 1408/71 в България
Според член 22 от Регламент (ЕИО) № 1408/71 на всяко осигурено лице, което не може да получи лечение на територията на държавата-членка, в която пребивава, се осигурява разрешение да получи такова на територията на друга държава-членка. Г-н Максим Ваньов Петков не може да получи лечение на своето заболяване, диагноза тортиколис спастика, в България. Въпреки това българската Национална здравноосигурителна каса (НЗОК) не издава необходимото разрешение Е112. Г-н Петков не е единственият случай, при който НЗОК практически мълчаливо отказва да приложи Регламент (ЕИО) № 1408/71.
Какви мерки за натиск смята да предприеме Комисията, за да отстрани нарушаването на цитирания регламент?
OВ L 149, 5.7.1971 г., стp. 2.