ВЪПРОС С ИСКАНЕ ЗА УСТЕН ОТГОВОР, ПОСЛЕДВАН ОТ РАЗИСКВАНЕ O-0045/07
съгласно член 108 от Правилника за дейността на ЕП
от
Constanze Angela Krehl
,
Rosa Miguélez Ramos
,
Antolín Sánchez Presedo
и
Iratxe García Pérez
, от името на групата PSE
към Комисията
Относно: Европейска група за териториално сътрудничество (ЕГТС)
Европейската група за териториално сътрудничество е създадена с Регламент (ЕО) № 1082/2006 от 5 юли 2006 г. Това ново юридическо лице съгласно общностното законодателство е предназначено да насърчава трансграничното, транснационалното и/или междурегионалното сътрудничество, с изключителната цел да засилва икономическото и социалното сближаване, което е един от основните принципи на Договорите.
Всички държави-членки, регионални власти, местни власти и органи, регламентирани от публичното право и изброени в Приложение III на Директива 2004/18/ЕО от 31 март 2004 г. могат да участват в тези групи, което означава огромен брой потенциални европейски групи в множество различни области. Основната новост в този регламент е, че с него на този вид групи се предоставя статут на юридическо лице, което само по себе си е ценно, тъй като се улеснява оперативността и развитието на сътрудничеството в рамките на Съюза. Освен това няма да бъде необходимо подобни групи да получават съфинансиране от страна на Общността, като по този начин увеличават възможностите за достъп до подобно съфинансиране.
С цел привеждане в изпълнение на този регламент държавите-членки са задължени да приемат необходимите разпоредби, за да гарантират неговото ефективно прилагане не по-късно от 1 август, в съответствие с разпоредбите на член 16 и 18. За съжаление, досега държавите-членки не са приспособили своята нормативна уредба, нито са предприели необходимите стъпки за прилагането, и следователно прилагането на този регламент във всяка държава-членка на 1 август 2007 г. е невъзможно.
Предвид явното неспазване на общностното законодателство от страна на държавите-членки и последвалите финансови загуби за засегнатите страни, особено за новите държави-членки, какви мерки предприема Комисията за подобряване на това положение?
Като има предвид, че носи отговорност за гарантиране на спазването на произтичащите от Договорите задължения, възнамерява ли Комисията да започне предвидената в член 216 процедура?
ОВ L 210, 31.7.2006 г., стр. 19 ОВ L 134, 30.4.2004 г., стр. 114.