Пленарна сесия на Европейския парламент - Страсбург 15-18 януари 2007 г.
Институции
2007-01-12 - 17:34
Първата сесия на Европейския парламент за новата година ще се състои в Страсбург от 15 до 18 януари. Тя ще бъде по различна от редовните сесии, защото депутатите ще посрещнат новите си колеги от България и Румъния и ще си изберат ново ръководство, както и нов състав на парламентарните комисии. Първите български и румънски членове на ЕП ще бъдат посрещнати с тържествена церемония в понеделник.
На 15 януари 2007 г. в 18,00 часа местно време Европейският парламент ще посрещне с тържествена церемония в Страсбург новите си членове от България и Румъния . Церемонията по издигането на знамената на двете нови членки ще се състои в пленарната зала на фона на Одата на радостта - химна на ЕС. Председателят на ЕП ще произнесе слово за добре дошли на новите членове. След това Josep Borrell ще открие редовната сесия на ЕП и ще произнесе последната си реч като председател на ЕП заради изтичането на мандата му. В края на заседанието г-н Borrell ще даде прием в чест на новите депутати. ЕП организира и фотоизложба от България и Румъния в чест на присъединяването на двете държави и новите членове на ЕП. Тя ще бъде показана в Gall é rie sud в сградата LOW на ЕП.
Европейският парламент ще обсъди и ще гласува резолюция за българските медицински сестри и палестинския доктор , които на 19 декември миналата година повторно бяха осъдени на смърт в Либия. Разискването започва в сряда от 15,00 часа местно време с декларации на Съвета и Комисията, гласуването ще е в четвъртък .
Във вторник депутатите ще изберат с тайно гласуване председател, четиринадесет заместник-председатели и шестима квестори .
Заседанието в сряда започва с разискване на програмата на германското председателство , което започна на 1 януари 2007 г. Германският канцлер Ангела Меркел ще представи приоритетите на новото председателство.
Членовете на Европейския парламент ще гласуват третия законодателен пакет за железниците . Европейската програма за безопасност по пътищата е друга тема в дневния ред. В Европейския съюз повече от 40 000 смъртни случая са причинени от злополуки по пътищата, преките и косвени щети от които се оценяват на 180 млрд. евро или 2 % от БВП на ЕС.
В 18,00 часа Председателският съвет на ЕП ще заседава, за да състави предложения за назначенията в парламентарните комисии . Един час по-късно предложенията на председателя и председателите на политическите групи ще бъдат обявени в пленарна зала.
В четвъртък депутатите ще обсъдят доклад за равнопоставеността на жените и мъжете в рамките на работата на комисиите . Членовете на ЕП ще разискват и гласуват препоръка на второ четене с оглед приемането на регламент относно приложимото право за извъндоговорните задължения ("Рим II ").
От 12,00 часа до 13,00 е времето за гласуване, когато депутатите ще гласуват предложенията на Председателския съвет за назначения в парламентарните комисии . Тогава те ще приемат и резолюцията за освобождаването на медицинските сестри в Либия.
20070111STO01855 Пряко предаване Пленарна сесия на Европейския парламент
BG
1
PHOTO
20070111PHT01859.jpg
BG
2
LINK
/eplive/public/freetext_page_direct/20061120FTX00012-2101/default_bg.htm
-//EP//TEXT IM-PRESS 20070104BRI01731 FULL-TEXT NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
