Въпрос с искане за писмен отговор E-8521/2010
до Комисията
Член 117 от Правилника за дейността
Владко Тодоров Панайотов (ALDE)
(18 октомври 2010 г.)
Относно: Биологичното разнообразие
Следващия месец правителствата от цял свят ще се срещнат в Нагоя, Япония, за да обсъдят катастрофалното намаляване на видовете живот на планетата. Съществуват сериозни опасения, че изходът от тази среща би могъл да бъде също толкова безрезултатен, колкото и миналогодишните преговори относно изменението на климата в Копенхаген. Запазването на биологичното разнообразие следва да се свежда до конкретни действия, както постановяват директивите и регламентите на ЕС, които следва да се изпълняват. Направила ли е Комисията конкретни оценки за измерване на въздействието на човешката дейност върху биологичното разнообразие? Какво възнамерява да предприеме Комисията за интегриране на принципите за опазване на биологичното разнообразие в световен мащаб и за постигане на твърда обща позиция на държавите-членки на конференцията в Нагоя?