Парламентът подкрепи промяна в Лисабонския договор за допълнителните 18 депутати
Институции
Пленарни сесии
2010-05-06 - 15:53
Европейският парламент подкрепи в четвъртък предложението допълнителните 18 депутати да заемат своите места по време на настоящия мандат. Членовете на ЕП приеха изменение към Лисабонския договор, което позволява тази промяна, като същевременно според тях не е необходимо да се свиква специален Конвент по въпроса. България ще получи едно допълнително място в ЕП, с което българските представители ще станат 18.
Броят на депутатите трябваше да бъде увеличен, тъй като европейските избори през юни 2009 г. се проведоха съгласно правилата на Договора от Ница, в който броят на депутатите е фиксиран на 736, докато в Договора от Лисабон (който влезна в сила на 1 декември 2009 г.) техният брой е определен на 751.
"Това е политическо последствие от влизането в сила на Лисабонския договор, като това извънредно политическо решение ще бъде в сила само за този законодателен мандат", изтъкна докладчикът Íñigo Méndez de Vigo (EНП, Испания) по време на дебата в пленарната зала.
Промяна на договора за временно увеличаване на депутатите до 754
Нарастването на броя на депутатите беше решено по време на преговорите за Лисабонския договор. 12 държави ще изпратят допълнителни депутати в ЕП: Испания ще получи 4 нови места, Австрия, Франция и Швеция по две, докато България, Италия, Латвия, Малта, Нидерландия, Полша, Словения и Великобритания ще изпратят по един допълнителен депутат.
Единствената страна, която получава по-малко депутати с настоящия договор, е Германия, която губи три места (от 99 депутати на 96). Въпреки това, тъй като всички 99 германски депутати ще запазят местата си в ЕП до края на мандата, броят на членовете на ЕП временно (до 2014 г.) ще нарасне на 754. За да може това да се осъществи, е необходима промяна в договора.
Именно по тази причина Съветът на министрите направи предложение за изменение на Лисабонския договор и консултира по този въпрос Парламента, който с днешното гласуване подкрепи промяната. Изменението на договора сега трябва да бъде ратифицирано от всички 27 държави членки. Междувременно, новите 18 депутати могат да бъдат поканени да участват в работата на ЕП като наблюдатели, но Парламентът все още не е взел решение по този въпрос.
Не е необходимо свикване на Конвент
Парламентът прие също така предложението на Съвета да не се свиква специален Конвент за изготвянето на това изменение в договора. Свикването на Конвент съществува като възможност, която е вписана в Лисабонския договор. За всяка промяна в договорите, извършена без да се свиква Конвент, е необходимо съгласието на ЕП.
20100505IPR74157 Приетите текстове ще бъдат публикувани на този адрес (изберете дата 5 май) Подробна информация относно 18-те допълнителни депутати (на английски език)
BG
1
LINK
/activities/plenary/ta/calendar.do?language=BG
-//EP//TEXT IM-PRESS 20100223BKG69359 0 NOT XML V0//BG
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
