Тема в пленума : етикети за енергийната консумация на електроуредите
Енергетика
2009-05-05 - 11:51
Цветно класифициране на уредите по енергийна ефективност от "А до Г" ©BELGA_SCIENCE Системата на т.нар. енергийно етикетиране на електроуредите се оказа в последните 15 години много ефективен инструмент за подобряване на енергийната ефективност на битовите електроуреди в ЕС. Европейският парламент ще дебатира във вторник по преработения вариант на директивата, за която се смята, че води до по-ниски сметки за електричество и по-чиста околна среда.
Етикетите на битовите електроуреди, които посочват колко точно електроенергия харчат съответните хладилници, перални машини или фурни, помагат на потребителите да направят своя избор. За тази цел производителите са длъжни да посочат консумацията на енергия, независимо от това дали уредът притежава добри (зелен "А" клас) или лоши (червен "Г" клас) характеристики. Европейската директива датира от 1992 година. Във вторник евродепутатите ще дебатират и гласуват по нейното актуализиране.
Предвижда се законодателството да се разшири и да включи в бъдеще всички енергоемки продукти за търговска и индустриална употреба, като хладилни стаи или автомати за продажба. Това е предложението на Парламентарната комисия по промишленост, изследвания и енергетика.
Какво още предлагат евродепутатите от Комисията по промишленост?
Всяка реклама относно технически спецификации на конкретен модел ще трябва да предоставя необходимата информация за консумацията или икономията на енергия на продукта, включвайки например справка за енергийния клас,
държавите членки да предоставят стимули само за продукти, отговарящи на критериите за енергийна ефективност, като например данъчни кредити или намаляване на ДДС
при сключване на договори за обществени поръчки, държавните органи трябва да се насочват към продуктите с най-високата енергоефективност. Това условие важи за всички договори на стойност най-малко 15 000 евро.
Ясен и разбираеми енергийни етикети
Европейската Комисия предложи промяна на формата за енергийно етикетиране на домакинските уреди за замразяване и на телевизорите. Предложената от нея мярка би разделила най-високия енергиен клас "А", добавяйки нови класове като "А-20%", "А-40%", "А-60%" и т.н.
Депутатите от комисията по промишленост са против този нов формат, тъй като той ще породи объркване дали клас "А" представлява ефективен или неефективен продукт. Подобна система може според депутатите да обърка потребителите още повече, да затрудни правилното им разбиране на системата за енергийно етикетиране и способността им да изберат уреди с по-висока енергийна ефективност. Вместо това те смятат, че Комисията трябва да обнови таблицата на настоящите енергийни класове.
20090504STO54874 На живо! Подробности от съобщението за пресата
BG
1
PHOTO
20090505PHT55016.jpg
BG
2
LINK
/wps-europarl-internet/frd/live/live-video?language=bg
-//EP//TEXT IM-PRESS 20090421BRI54104 ITEM-004-BG NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
