A6-0219/2009
2.4.2009
*
ДОКЛАД
относно предложението за решение на Съвета за сключването от страна на Европейската общност на Протокола за изпълнение на Алпийската конвенция в областта на транспорта (Протокол за транспорта)
(COM(2008)0895 – C6‑0073/2009 – 2008/0262(CNS))
Комисия по транспорт и туризъм
Докладчик:
Reinhard Rack
PE 421.126v01-00
Легенда на използваните знаци
* Процедура на консултация
мнозинство от подадените гласове
**I Процедура на сътрудничество (първо четене)
мнозинство от подадените гласове
**II Процедура на сътрудничество (второ четене)
мнозинство от подадените гласове за одобряване на общата позиция
мнозинство от всички членове на Парламента за отхвърляне или изменение на общата позиция
*** Одобрение
мнозинство от всички членове на Парламента, освен в случаите по членове 105, 107, 161 и 300 от Договора за ЕО и член 7 от Договора за ЕС
***I Процедура на съвместно вземане на решение (първо четене)
мнозинство от подадените гласове
***II Процедура на съвместно вземане на решение (второ четене)
мнозинство от подадените гласове за одобряване на общата позиция
мнозинство от всички членове на Парламента за отхвърляне или изменение на общата позиция
***III Процедура на съвместно вземане на решение (трето четене)
мнозинство от подадените гласове за одобряване на съвместния проект
(Посочената процедура се базира на правното основание, предложено от Комисията.)
Изменения на законодателен текст
Измененията, внесени от Парламента, се обозначават в получер курсив . В случай на акт за изменение, дословно възпроизведените части от съществуваща разпоредба, която Парламентът желае да измени, а Комисията не е променила, се отбелязват с получер шрифт. Евентуални заличавания, които засягат такива пасажи, се обозначават по следния начин: [...]. Отбелязването в курсив е предназначено за съответните специализирани отдели и се отнася до частите от законодателния текст, за които е предложено изменение с цел изготвяне на окончателния текст (например очевидно грешни или липсващи части в дадена езикова версия). Поправките от този вид подлежат на съгласуване между съответните служби.
СЪДЪРЖАНИЕ
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ....5
ИЗЛОЖЕНИЕ НА МОТИВИТЕ...............................................................................................6
ПРОЦЕДУРА.............................................................................................................................7
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
относно предложението за решение на Съвета относно за сключването от страна на Европейската общност на Протокола за изпълнение на Алпийската конвенция в областта на транспорта (Протокол за транспорта)
( COM(2008)0895 – C6‑0073/2009 – 2008/0262(CNS) )
(Процедура на консултация)
Европейският парламент ,
– като взе предвид предложението на Комисията до Съвета ( COM(2008)0895 ),
– като взе предвид член 71 и член 300, параграф 2, алинея 1 от Договора за ЕО,
– като взе предвид член 300, параграф 3, алинея 1 от Договора за ЕО, съгласно който Съветът се е консултирал с него ( C6‑0073/2009 ),
– като взе предвид член 51 и член 83, параграф 7 от своя правилник,
– като взе предвид доклада на комисията по транспорт и туризъм ( A6‑0219/2009 ),
1. одобрява сключването на протокола;
2. възлага на своя председател да предаде позицията на Парламента съответно на Съвета и на Комисията, както и на правителствата и на парламентите на държавите-членки.
ИЗЛОЖЕНИЕ НА МОТИВИТЕ
Регионът на Алпите обхваща общо осем държави, които се стремят към вземане на съвместни решения и координация по отношение на тази уникална и изключително чувствителна област. Разрешаването на екологичните проблеми и предотвратяването на изменението на климата, които засягат региона в изключителна степен, изискват предприемане на координирани и трансгранични действия.
С влизане в сила на Алпийската конвенция на 4 април 1998 г. беше изпратен важен сигнал, който потвърди, че защитата и запазването на този регион представляват важна и неотложна цел. Защитата на региона на Алпите изисква преди всичко наличие на транспортна политика, която е ориентирана към постигане на целта за устойчивост. В този контекст на заседание от 24-26 май 2000 г. беше приет Протоколът за изпълнение на Алпийската конвенция в областта на транспорта (Протокол за транспорта), който предвижда конкретни мерки и правна рамка за устойчивата мобилност в Алпите.
Въпреки това протоколът все още не е ратифициран от всички държави-членки на Алпийската конвенция. След като изминаха почти девет години след приемането му, вече е крайно време да се прекрати това незадоволително положение и да се гарантира, че протоколът ще влезе в сила във всички държави от региона на Алпите.
Докладчикът приветства изрично предложената ратификация на протокола за транспорта от страна на Европейската общност и обръща отново внимание на това, че пълната ратификация на протокола следва да е бъде приоритет. Одобрението на Парламента на ратификацията на протокола трябва да се разгледа също така като призив към държавите, които все още не са подписали протокола, да пристъпят незабавно към процес на ратификация.
ПРОЦЕДУРА
Заглавие
Протокол за изпълнение на Алпийската конвенция в областта на транспорта (Протокол за транспорта)
Позовавания
COM(2008)0895 – C6-0073/2009 – 2008/0262(CNS)
Дата на консултация с ЕП
24.2.2009
Водеща комисия
Дата на обявяване в заседание
TRAN
9.3.2009
Подпомагаща(и) комисия(и)
Дата на обявяване в заседание
ENVI
9.3.2009
Неизказано становище
Дата на решението
ENVI
11.2.2009
Докладчик(ци)
Дата на назначаване
Reinhard Rack
20.1.2009
Разглеждане в комисия
16.3.2009
Дата на приемане
31.3.2009
Резултат от окончателното гласуване
+:
–:
0:
35
0
0
Членове, присъствали на окончателното гласуване
Gabriele Albertini, Inés Ayala Sender, Paolo Costa, Luis de Grandes Pascual, Petr Duchoň, Saïd El Khadraoui, Robert Evans, Emanuel Jardim Fernandes, Francesco Ferrari, Brigitte Fouré, Mathieu Grosch, Georg Jarzembowski, Stanisław Jałowiecki, Timothy Kirkhope, Jaromír Kohlíček, Rodi Kratsa-Tsagaropoulou, Jörg Leichtfried, Eva Lichtenberger, Erik Meijer, Luís Queiró, Reinhard Rack, Ulrike Rodust, Gilles Savary, Brian Simpson, Renate Sommer, Dirk Sterckx, Ulrich Stockmann, Michel Teychenné, Yannick Vaugrenard, Armando Veneto, Roberts Zīle
Заместник(ци), присъствал(и) на окончателното гласуване
Elisabeth Jeggle, Anne E. Jensen, Marie Panayotopoulos-Cassiotou
Заместник(ци) (чл. 178, пар. 2), присъствал(и) на окончателното гласуване
Elisabeth Schroedter
