Въпрос за времето за въпроси H-000139/2011
до Комисията
Период на сесията: Април 2011
Член 116 от Правилника за дейността
Sandrine Bélier
(Verts/ALE) Относно: Стратегия за биоразнообразието в ЕС
След приемането до 2020 г. на новата международна цел за опазване на биоразнообразието, Комисията може ли да потвърди, че реформираната Обща селскостопанска политика ще включва последователна система от екологични стимули, като например:
задължителен екологичен компонент на ниво земеделско стопанство в първия стълб, който да включва набор от добри селскостопански практики, като например ротация на културите и екологосъобразна инфраструктура;
разпоредби от първия стълб, специфични за земеделски производители от обекти по програмата Натура 2000 и за експлоатация на екологични земеделски стопанства и пасища, както и на интензивно управлявани пасища;
втори целенасочен стълб, обезпечен с достатъчно ресурси, който следва да включва ефективни, доброволни и многогодишни планове за подкрепа на земеделски производители, които подобряват основните добри практики и допринасят за постигане на целите на ЕС във връзка с изменението на климата, биологичното разнообразие и водата?
