Реформа на договорите: Зелена светлина от ЕП за междуправителствената конференция
Междуправителствена конференция
2007-07-11 - 13:51
Jose Socrates в ЕП
Европейският парламент днес даде зелена светлина на свикването на междуправителствена конференция за реформиране на договорите на ЕС. Членовете на ЕП считат, че въпреки че новият договор ще запази същността на проекта за Конституционен договор, мандатът предоставя възможност за все по-голям брой изключения за определени държави-членки, което би могло да доведе до отслабване на единството в Съюза.
Европейският парламент прие доклада от Комисията по конституционните въпроси с докладчик Jo Leinen (ПЕС, Германия) за свикване на междуправителствена конференция за реформиране на действащите договори. Този доклад представлява становището на ЕП, което според член 48 от настоящия Договор за Европейския съюз е необходимо за свикването на МПК. Текстът, който беше одобрен с 526 гласа "за", 138 "против" и 26 "въздържали се", съдържа някои критики към мандата.
Подкрепа за споразумението като цяло
Депутатите приветстват факта, че мандатът "запазва същността на Конституционния договор, и по-специално единната юридическа правосубектност на Съюза и премахването на структурата на стълбовете, почти универсалния характер на гласуването с квалифицирано мнозинство в Съвета и съвместно вземане на решения от Парламента и Съвета, елементите на демокрация на участието, правнообвързващия характер на Хартата за основните права, засилването на съгласуваността във външните действия на Съюза и балансирания институционален пакет."
ЕП подкрепя въвеждането на известни нови елементи в договорите , като например изричното споменаване на измененията в климата и солидарността в сферата на енергетиката.
Също така текстът приветства подробната прецизност и стегната програма за приключването на МПК, което ще позволи на новия Договор да влезе в сила преди изборите за европейски парламент през 2009 г. Депутатите призовават държавите-членки да не се оттеглят от поетите ангажименти по време на Европейския съвет.
Недостатъци
Според ЕП мандатът не разглежда в достатъчна степен новите предизвикателства, пред които Съюзът е изправен днес.
Депутатите изразиха загриженост, че мандатът предоставя възможност за все по-голям брой изключения за определени държави-членки от спазването на основни разпоредби на споменатите договори, което би могло да доведе до отслабване на единството в Съюза. По-конкретно те не одобриха правото на отказ на държавите-членки от Хартата на основните права - това според тях е значителна пречка и би "нанесло значителни вреди на най-основното възприятие за идентичността на ЕС". Депутатите призоваваха настоятелно държавите-членки да положат всички възможни усилия, за да преодолеят това вътрешно разделение и да постигнат консенсус относно неограничената валидност на Хартата.
ЕП не подкрепя отхвърлянето на някои предложения в Проекта на Конституция, като например определението на ЕС като съюз на гражданите и държавите на Европа и европейско знаме и химн. В тази връзка депутатите призовават отговорната си комисия да проучи въвеждането на промяна на правилника на ЕП, за да се придаде официален характер на знамето и химна на Европейския съюз.
Участие на ЕП в МПК
Според заключенията от Европейския съвет през юни Европейският парламент ще има активно участие в работата на МПК чрез трима свои представители. На предишната МПК (2003-2004), само два депутата участваха в срещите.
ЕП запазва правото си да изпрати до МПК конкретни предложения по специфични въпроси в рамките на мандата. Депутатите призовават държавите-членки да осигурят пълна прозрачност на работата на МПК, по-специално като публикуват всички документи, внесени за обсъждане на тази конференция.
По време на целия процес на преразглеждане на договорите ЕП възнамерява да поддържа открит диалог с националните парламенти и с гражданското общество до приключване на процеса, се казва в доклада.
Дебат преди гласуването
"Беше добре, че Европейският съвет взе решение за МПК и трябва да го подкрепим", каза Íñigo MÉNDEZ DE VIGO (ЕНП-ЕД, Испания) Групата ще бъде представена на конференцията от Elmar Brok (EНП-EД, Германия).
Групата на социалистите "приветства МПК, приема мандата и подкрепя пътната карта ", каза Richard CORBETT (ПЕС, Великобритания).
АЛДЕ приветства перспективата за бърза и ефикасна МПК, която ще осигури законодателна сигурност, каза Andrew DUFF (АЛДЕ, Великобритания).
От групата на Съюза на Европа на нациите Konrad SZYMAŃSKI (Полша) каза, че очевидно, че договореният мандат е успех.
Johannes VOGGENHUBER (Зелени/ Австрия) каза, че правото на отказ от Хартата "е почти умъртвяващ удар".
Според Francis WURTZ (ОЕЛ/СЗЛ, Франция) има липса информираност за реформирания договор - според него жизненоважно е хората да започнат да говорят за същността на бъдещия договор, за да бъдат истински консултирани европейските граждани.
Bernard WOJCIECHOWSKI (Полша) от Независимост/Демокрация цитира учени и политици, според които новият договор е провал.
Philip CLAEYS (ITS, BE) каза, че е необходимо да се помисли за значението на демокрацията. С новия договор според него ЕС е стигнал дотам, че не е способен да представлява интересите на гражданите.
20070706IPR08900
BG
1
PHOTO
20070710PHT09086.jpg
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
