Въвеждането на максимален устойчив улов не е достатъчно зряло решение
Рибно стопанство
2007-09-06 - 12:35
Членовете на ЕП критикуват ЕК за липсата на анализ и решения в съобщението й за прилагането на устойчивото развитие на рибарския сектор в Общността чрез максималния устойчив улов. Според тях стриктното прилагане на максималния устойчив улов би довело в краткосрочен план до значително, дори драстично намаляване на дейността, работните места и приходите на риболовната флота на Общността.
Според депутатите предложението, целящо въвеждането на максималния устойчив улов, "не е достатъчно зряло решение". Според тях анализът на проблемите, недостатъците и целите на самата политика на Общността за опазване и управление на рибните запаси трябва да се подобри и задълбочи, за да се вземе решение, като "доказателство за политическа смелост, относно прилагането на адекватни мерки, които да доведат до успешен край най-наложителната промяна в настоящата общата политика в областта на риболова". ЕП счита, че Комисията не трябва да пропуска възможността за установяване на система за достъп до ресурсите, която да благоприятства устойчивостта, да затруднява избягването на отговорността, да опростява техническите мерки, да не допуска дискриминацията и ожесточената конкуренция за усвояване на ресурсите, да осигурява необходимата гъвкавост и да подобрява конкурентоспособността на отрасъла. Депутатите подчертават, че всяка промяна в системата за управление трябва непременно да е подкрепена с адекватни и достатъчни от финансова гледна точка компенсаторни механизми и че е уместно да се извърши проучване на социално-икономическите последици от окончателното предложение. Членовете на ЕП предупреждават за трудностите, свързани с прилагането на модела на максималния устойчив улов при многовидовите рибни запаси, преобладаващи в ЕС, защото "в случай на използване на максималния устойчив улов за основния вид, би могла да последва свръхексплоатация на останалите видове, докато, както изглежда логично, при използване на максималния устойчив улов спрямо изчерпващия се вид, би трябвало да се спре уловът на видове в добро биологично състояние, като от това произтичат съответни икономически загуби, загуба на работни места и намаляване на конкурентоспособността, което, от друга страна, е в пълно противоречие с постигането на максимален устойчив улов в неговия истински смисъл".
20070903IPR09988
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
