ВЪПРОС С ИСКАНЕ ЗА УСТЕН ОТГОВОР H-0485/09
за времето за въпроси на месечната сесия през Януари 2010
съгласно член 116 от Правилника за дейността на ЕП
от
Struan Stevenson
към Комисията
Относно: Дерогация от електронна идентификация на животни от рода на овцете и козите за Шетландските острови
Шетландските острови – отдалечен регион с едва 22,000 жители, имат само един входен граничен пункт и съгласно настоящата практика овце и добитък, които влизат на територията на острова, се проверяват от ветеринарен лекар, идентичността им се регистрира и им се прави кръвен тест. По този начин Шетландските острови вече са добре подготвени за бързо и ефективно проследяване на движението на животните и следователно регистрирането на движението на отделните животни при овцете чрез електронна идентификация на територията на Шетланд ще представлява голяма тежест за производителите и няма да допринесе допълнително за контрола върху болестите в Обединеното кралство или Европа. Прилагането на електронна идентификация на животни единствено ще принуди малкото скотовъдци, отглеждащи овце, да се откажат от дейността си, тъй като много от тях отглеждат стадата си на най-отдалечените места и следователно биха понесли най-големите разходи за приспособяване.
Поради тази причина, като отчита тези съответни условия за осигуряване на възможност за проследяване и контрол върху болестите в областта на здравето на животните, както и отдалеченото географско разположение на Шетландските острови, ще се съгласи ли Комисията да приеме дерогация от регламента за електронна идентификация на животните по отношение на Шетландските острови?
