P7_TA-PROV(2012)0005
Присъединяване на Съюза към Правило № 29 на Икономическата комисия за Европа на Организацията на обединените нации (ИКЕ на ООН) ***
A7-0005/2012
Законодателна резолюция на Европейския парламент от 19 януари 2012 г. относно проекта на решение на Съвета относно присъединяването на Европейския съюз към Правило № 29 на Икономическата комисия за Европа на Организацията на обединените нации – Единни разпоредби за одобрение на типа на превозни средства по отношение на защитата на пътниците в кабината на товарните превозни средства (13894/2011 – C7-0303/2011 – 2011/0191(NLE))
(Одобрение)
Европейският парламент
, –
като взе предвид проекторешението на Съвета (13894/2011),
–
като взе предвид искането за одобрение, представено от Съвета в съответствие с член 4, параграф 2, второ тире от Решение 97/836/ЕО на Съвета от 27 ноември 1997 г. с оглед на присъединяването на Европейската общност към Споразумението на Икономическата комисия за Европа на Организацията на обединените нации за приемане на единни технически предписания за колесните превозни средства, оборудване и части, които могат да се монтират и/или да се използват на колесните превозни средства, и условията за взаимно признаване на одобренията, получени въз основа на тези предписания („Ревизирано споразумение от 1958 година“) OВ L 346, 17.12.1997 г., стр. 78.
( C7-0303/2011 ),
–
като взе предвид член 81 от своя правилник,
–
като взе предвид препоръката на Комисията по международна търговия ( A7-0005/2012 ),
1.
Дава одобрението си за проекта на решение на Съвета;
2.
Възлага на своя председател да предаде позицията на Парламента съответно на Съвета и на Комисията, както и на правителствата и парламентите на държавите-членки.
