A7-0022/2010
25.2.2010
*
ДОКЛАД
относно предложението за решение на Съвета относно разпределението на косвено измерените услуги на финансовите посредници (FISIM) за установяването на брутния национален доход (БНД), използван за целите на бюджета на Европейския съюз и собствените му ресурси
(COM(2009)0238 – C7‑0049/2009 – 2009/0068(CNS))
Комисия по бюджети
Докладчик:
Jean-Luc Dehaene
PE 438.244v02-00
Легенда на използваните знаци
* Процедура на консултация
мнозинство от подадените гласове
**I Процедура на сътрудничество (първо четене)
мнозинство от подадените гласове
**II Процедура на сътрудничество (второ четене)
мнозинство от подадените гласове за одобряване на общата позиция
мнозинство от всички членове на Парламента за отхвърляне или изменение на общата позиция
*** Одобрение
мнозинство от всички членове на Парламента, освен в случаите по членове 105, 107, 161 и 300 от Договора за ЕО и член 7 от Договора за ЕС
***I Процедура на съвместно вземане на решение (първо четене)
мнозинство от подадените гласове
***II Процедура на съвместно вземане на решение (второ четене)
мнозинство от подадените гласове за одобряване на общата позиция
мнозинство от всички членове на Парламента за отхвърляне или изменение на общата позиция
***III Процедура на съвместно вземане на решение (трето четене)
мнозинство от подадените гласове за одобряване на съвместния проект
(Посочената процедура се базира на правното основание, предложено от Комисията.)
Изменения на законодателен текст
Измененията, внесени от Парламента, се обозначават в получер курсив . В случай на акт за изменение, дословно възпроизведените части от съществуваща разпоредба, която Парламентът желае да измени, а Комисията не е променила, се отбелязват с получер шрифт. Евентуални заличавания, които засягат такива пасажи, се обозначават по следния начин: [...]. Отбелязването в курсив е предназначено за съответните специализирани отдели и се отнася до частите от законодателния текст, за които е предложено изменение с цел изготвяне на окончателния текст (например очевидно грешни или липсващи части в дадена езикова версия). Поправките от този вид подлежат на съгласуване между съответните служби.
СЪДЪРЖАНИЕ
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ....5
ИЗЛОЖЕНИЕ НА МОТИВИТЕ...............................................................................................7
РЕЗУЛТАТ ОТ ОКОНЧАТЕЛНОТО ГЛАСУВАНЕ В КОМИСИЯ.....................................9
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
относно предложението за решение на Съвета относно разпределението на косвено измерените услуги на финансовите посредници (FISIM) за установяването на брутния национален доход (БНД), използван за целите на бюджета на Европейския съюз и собствените му ресурси
( COM(2009)0238 – C7‑0049/2009 – 2009/0068(CNS) )
(Специална законодателна процедура – консултация)
Европейският парламент ,
– като взе предвид предложението на Комисията до Съвета ( COM(2009)0238 ),
– като взе предвид член 2, параграф 7, втора алинея от Решение 2000/597/ЕО, Евратом на Съвета от 29 септември 2000 г. относно системата на собствените ресурси на Европейските общности
ОВ L 253, 7.10.2000 г., стр. 42. и член 2, параграф 7, втора алинея от Решение 2007/436/ЕО, Евратом на Съвета от 7 юни 2007 г. относно системата на собствените ресурси на Европейските общности
ОВ L 163, 23.6.2007 г., стр. 17. ,
– като взе предвид член 55 от своя правилник,
– като взе предвид доклада на комисията по бюджети ( A7‑0022/2010 ),
1. одобрява предложението на Комисията във вида, в който е изменено;
2. отправя покана към Комисията да внесе съответните изменения в предложението си, съгласно член 293, параграф 2 от Договора за функционирането на Европейския съюз;
3. отправя покана към Съвета, в случай че възнамерява да се отклони от текста, одобрен от Парламента, да информира последния за това;
4. призовава Съвета да се консултира отново с него, в случай че възнамерява да внесе съществени изменения в предложението на Комисията;
5. възлага на своя председател да предаде позицията на Парламента съответно на Съвета, на Комисията и на националните парламенти.
Изменение
1
Предложение за решение
Член 2
Текст, предложен от Комисията
Изменение
Разпределението на косвено измерените услуги на финансовите посредници в съответствие с член 1 се прилага за целите на Решение 200 0 /597/ЕО, Евратом от 1 януари 2005 г. до 31 декември 2006 г.
заличава се
Изменение
2
Предложение за решение
Член 3
Текст, предложен от Комисията
Изменение
Разпределението на косвено измерените услуги на финансовите посредници в съответствие с член 1 се прилага за целите на Решение 2007/436/ЕО, Евратом от 1 януари 2007 г.
Разпределението на косвено измерените услуги на финансовите посредници в съответствие с член 1 се прилага за целите на Решение 2007/436/ЕО, Евратом от 1 януари 2010 г.
ИЗЛОЖЕНИЕ НА МОТИВИТЕ
Предложението на Комисията предвижда процедура за разпределение на FISIM за установяване на брутния национален доход (БНД) на държавите-членки за целите на бюджета на Съюза и на собствените му ресурси.
FISIM: „косвено измерените услуги на финансовите посредници“ представляват част от предлаганите услуги на финансовите институции, която не се предоставя под формата на преки продажби на услуги с фиксирана цена, а посредством начисляването на по-висок лихвен процент за заеми, отколкото този, който се използва за депозити.
Методът за разпределението на FISIM в рамките на системата от национални и регионални сметки (ESA 95) беше определен в европейското законодателство през 1998 г. и трябваше да се прилага от 2005 г. насам
Методът беше определен за пръв път в Регламент (ЕО) № 2223/96 на Съвета от 25 юни 1996 г., изменен и допълнен от Регламент (ЕО) № 448/98 на Съвета от 16 февруари 1998 г. и приложен чрез Регламент (ЕО) № 1889/2002 на Комисията от 23 октомври 2002 г., който предвиждаше неговото прилагане от 1 януари 2005 г. На практика, едва през есента на 2008 г. всички държави-членки разпределиха FISIM в рамките на предаването на данни по ESA 95. .
Все пак, още от началото се предвиждаше разпределението на FISIM за установяване на БНД за целите на бюджета на Съюза и на неговата система за собствени ресурси да зависи от единодушно решение на Съвета, след предложение на Комисията, последвано от становище на Европейския парламент
Това следва от специфичната разпоредба в член 8, параграф 1 на споменатия Регламент (ЕО) № 448/98, както и от член 2, параграф 7 и на двете решения относно „собствените ресурси“ от 2000 г. и 2007 г. (разпределението на FISIM би увеличило БНД със средно повече от 1%, което може да се счита за „значителни промени в БНД“, както се предвижда в разпоредбата). .
В действителност, считаше се, че е необходимо да се премине през пробен период с цел оценка на точността на определените методи и правила, и да се провери дали разпределението ще донесе действително по-надеждни резултати за правилното измерване на съответната икономическа дейност. При изтичането на този пробен период трябваше съгласно горепосочената процедура да се вземе решение относно разпределението на FISIM за установяването на БНД.
Комисията счита, че резултатите от пробния период са задоволителни и във връзка с това предложи да се пристъпи към разпределение на FISIM за установяването на БНД. Комисията счита, че това разпределение следва да се направи с обратна сила от 1 януари 2005 г. – датата на влизане в сила на гореспоменатия Регламент (ЕО) № 1889/2002 на Комисията.
Това означава, че в действителност би трябвало да се разгледат два различни периода, обхванати от две различни решения относно собствените ресурси:
– от 1 януари 2005 г. до 31 декември 2006 г. разпределението би се прилагало за целите на Решение 2000/597/ЕО, Евратом;
– от 1 януари 2007 г. нататък, то би се прилагало за целите на Решение 2007/436/ЕО, Евратом.
Предложената от Комисията система е логична и съгласувана с различните етапи на европейското законодателство в тази област и Парламентът би могъл да я приеме. Действително, разпределението на FISIM за установяването на БНД с обратна сила би донесло по-полезни данни и би имало положително въздействие върху изчисляването на определените вноски от собствените ресурси на държавите-членки. Също така то би изменило таваните за поетите задължения и за плащанията, предвидени в многогодишната финансова рамка.
Въпреки това, предложеното прилагане с обратно действие от 1 януари 2005 г., дори и да е препоръчително на теория, стана причина за разминаване между държавите-членки, които не са съгласни по отношение на точната степен на обратната сила на решението, и би могло да бъде изложено на съдебно оспорване. Всъщност, изглежда, че единствената възможност за постигане на споразумение между всички държави-членки е да не се разглежда прилагане с обратно действие на разпределението на FISIM. Във връзка с това разпределението би се осъществило едва от годината на влизане в сила на решението, което означава от 1 януари 2010 г. нататък.
В този контекст, докладчикът счита, че най-подходящото решение е да се предложи разпределението на FISIM към БНД да започне едва на 1 януари 2010 г., като по този начин се избегнат конфликти между държавите-членки и възможните съдебни оспорвания. Всъщност, докладчикът счита, че за ЕП е от приоритетно значение разпределението на FISIM да се извършва правилно от 2010 г. нататък с оглед на получаване на по-точно изчисляване на БНД.
РЕЗУЛТАТ ОТ ОКОНЧАТЕЛНОТО ГЛАСУВАНЕ В КОМИСИЯ
Дата на приемане
23.2.2010 г.
Резултат от окончателното гласуване
+:
–:
0:
28
0
0
Членове, присъствали на окончателното гласуване
Alexander Alvaro, Francesca Balzani, Lajos Bokros, Andrea Cozzolino, Jean-Luc Dehaene, Göran Färm, José Manuel Fernandes, Eider Gardiazábal Rubial, Salvador Garriga Polledo, Jens Geier, Ivars Godmanis, Ingeborg Gräßle, Carl Haglund, Jiří Havel, Monika Hohlmeier, Sidonia Elżbieta Jędrzejewska, Anne E. Jensen, Alain Lamassoure, Vladimír Maňka, Barbara Matera, Miguel Portas, László Surján, Helga Trüpel, Derek Vaughan, Angelika Werthmann, Jacek Włosowicz
Заместник(ци), присъствал(и) на окончателното гласуване
Frédéric Daerden, Giovanni La Via
