Пленарното заседание в сряда
Институции
2007-03-15 - 17:58
Председателят Pöttering: “Европа се нуждае от нов старт"
В сряда членовете на Европейския парламент обсъдиха Берлинската декларация, която ще бъде подписана на 25 март по повод на 50-годишнината от подписването на Договора от Рим. Резултатите от последния Европейски съвет и бъдещето на европейската аеронавтика бяха също в дневния ред.
Председателят на Европейския парламент Hans-Gert Pöttering наложи санкция на независимия полски депутат Maciej Giertych заради публикувания от него антиеврейски памфлет ("Civilizations at War in Europe"), съдържащ антисемитски и ксенофобски изявления.
Председателят Pöttering изрази пред Парламента дълбоко съжаление от "това, което обективно погледнато е сериозно нарушение на основните права и най-вече на достойнството на хората, на които нашата институция държи изключително много".
Берлинска декларация
Председателят Pöttering, който е упълномощен от лидерите на политическите групи в Европейския парламент да представлява Парламента в обсъждането на Берлинската декларация, направи разяснения относно структурата на нейния текст. Декларацията ще се съдържа четири раздела:
постижения на Европейския съюз от 1957 г. досега, в областите на мира, просперитета и демокрацията;
фундаментални принципи, като прозрачност и субсидиарност;
фундаментални ценности на Европейския съюз;
бъдещи предизвикателства пред Съюза - енергийна политика, климатични промени, обща политика в областта на външните отношения и сигурността, вътрешната сигурност и гражданските права и др.
Европейски съвет
Депутатите изказаха надежда, че Европейският съвет от 8-9 март е помогнал на Европейския съюз да намери нова енергия след труден период.
Marianne Thyssen (ЕНП-ЕД, Германия) каза, че "въпросът е как да качим хората на Лисабонския влак", а Martin Schulz (ПЕС, Германия) поздрави европейските лидери за договореното намаление на емисиите на СО2 с 20% до 2020 година. Monica Frassoni (Зелени, Италия) каза, че "едностранно намаление на емисиите няма да ни помогне да поддържаме нивото на увеличение на температурата под 2°C". Според Françoise Grossetête (ЕНП-ЕД, Франция) "действията трябва да последват думите, тъй като в противен случай би ставало дума за явно лицемерие".
Европейската аеронавтика
Макар че Комисията и Съвета се опитаха да разширят дебата относно бъдещето на европейската аеронавтика отвъд сегашните трудности, с които се сблъсква Airbus, депутатите постоянно се връщаха на темата. Някои от тях критикуваха лошото управление с тежки социални последици и призоваха за алтернативна програма за реструктуриране, по възможност с обществена финансова подкрепа. Други пък призоваха Airbus да произвежда качествени самолети вместо да дава обещания на европейски правителства.
20070308STO03946 Сесията на живо по EP live Pöttering наложи санкция на полския депутат Maciej Giertych заради памфлет Дебат за Декларацията от Берлин в ЕП Изказване на председателя на ЕП пред депутатите по повод на Берлинската декларация (на английски) Заключения на Европейския съвет
BG
1
PHOTO
20070315PHT04245.jpg
BG
2
LINK
/eplive/public/freetext_page_direct/20061120FTX00012-2101/default_bg.htm
BG
5
LINK
/president/defaulten.htm
BG
6
LINK
http://consilium.eu.int/cms3_applications/Applications/newsRoom/related.asp?BID=76&GRP=11556&LANG=1&cmsId=339
-//EP//TEXT IM-PRESS 20070314IPR04113 0 NOT XML V0//BG
-//EP//TEXT IM-PRESS 20070309IPR04013 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
