Наградата на ЕП за Европейско кино LUX 2009
Култура
2009-11-17 - 12:53
Наградата на ЕП LUX в подкрепа на Европейското кино Наградата на Европейския Парламент LUX за 2009 година бе спечелена от френския филм "Welcome" на режисьора Philippe Lioret (Франция). ЕП връчва наградата за трети път с идеята да окаже подкрепа на Европейската филмова индустрия. Наградата е на стойност 87 000 евро, които покриват разходите за субтитриране на филма на всичките 23 официални езика на ЕС и подпомагат неговото разпространение.
Филмът "Welcome" , спечелил наградата LUX 2009, разказва историята за един треньор по плуване, който решава да помогне на кюрдски младеж, решен да преплува Ла Манша, за да отиде при приятелката си във Великобритания. Поемайки наградата развълнуваният режисьор Philippe Lioret призна, че отражението на филма върху френското общество го е променило: "Започнахме като кинаджии и след това станахме граждани".
В това тематично досие ще можете да прочетете интервю с Philippe Lioret.
Предлагаме Ви още кратки интервюта с авторите на всичките три филма, които се състезаваха за наградата, както и допълнителна информация за наградата LUX 2009.
20091113FCS64416
Френският филм "Welcome" спечели наградата на ЕП за кино LUX 2009
Philippe Lioret приема наградата в пленарната зала в Страсбург Наградата на Европейския Парламент за кино бе присъдена тази година на френския филм "Welcome" на режисьора Philippe Lioret. Историята за един треньор по плуване, който решава да помогне на кюрдски младеж, решен да преплува Ла Манша, спечели най-много гласове сред членовете на ЕП.
"Наградата LUX е млада инициатива, която гледа в перспектива и ЕП очаква много от нея. Искаме киното със своите средства да разпали дебат по теми, които занимават общественото мнение в държавите членки и повдигат въпроси, важни за всички нас, актуални и за Парламента", подчерта по време на церемонията по връчване на наградата председателят на ЕП Jerzy Buzek. Развълнуваният режисьор на спечелилия филм Philippe Lioret призна, че отражението на филма върху френското общество го е променило: "Започнахме като кинаджии и след това станахме граждани". Победителят бе избран от членовете на ЕП, които можеха да гласуват за трима финалисти: освен "Welcome" за наградата се състезаваха и българският филм "Източни пиеси" на режисьора Камен Калев, както и " Sturm" (Германия, Дания, Холандия) на Hans Christian Schmid. 23 езика, 27 копия Наградата от 87 000 евро ще бъде използвана за субтитриране на спечелилия филм на всички официални езици на ЕС, както и за адаптирането му за хора с визуални и слухови увреждания, производството на 35-мм версия за всяка държава членка или помощ при издаването на DVD. Наградата на ЕП за кино се дава от 2007 година насам с идеята да преодолее езиковата бариера, която често пречи на разпространението на филми в Европа. Тя цели да постави акцент върху обществени теми, които са в центъра на европейския публичен дебат. Страницата на наградата Българският филм "Източни пиеси" сред финалистите за наградата на ЕП за кино Трейлър на спечелилия филм Церемония по награждаването
Интервю с режисьора на "Welcome" Philippe Lioret
Philippe Lioret с наградата Какво означава за Вас наградата LUX?
Един и половина килограма допълнителен багаж!.... Това наистина е чест за мен, защото знам откъде идва, знам колко работа е свършена от всички тук за промоцията на Европейското кино - наградата ме радва и малко ме изненадва. Фактът, че и трите номинирани филма говорят за уважението и имиграцията, малко ме успокоява. Политиката започна да ме разочарова на национално ниво, но на европейско равнище ми вдъхва увереност.
Вашият филм "Welcome" постави начало на дебат във Франция. Мислите ли, че този дебат може да обхване Европа?
Да, надявам се. Всъщност във филма, наред с другите неща, става въпрос и за френския закон, според който помощта за лице, което пребивава незаконно, се наказва с 5 години затвор и € 30,000 глоба. Но това френско законодателство не отговаря на европейското законодателство. Може би е време в Европа да действаме заедно и да хармонизираме имиграционните си закони.
Какъв ще бъде следващият Ви филм?
Започваме филм, вдъхновен от книга на Emmanuel Carrère, наречена "Животи, различни от моя".
За тези, които все още не са гледали "Welcome", как бихте го описали с едно изречение?
Това са две истории за любовта, която се изправя срещу абсурдността на света. Трейлър на филма
Камен Калев, режисьор на "Източни пиеси"
Камен Калев Номинацията за наградата на ЕП LUX означава за мен .... възможност филмът да срещне чужда публика. Шанс за по-широко разпространение на филма
Направих този филм защото .... му дойде времето.
Това, което ме изненада най-много в реакцията на публиката бе, ..... че независимо от различните култури, зрителите са трогнати от филма и от главния герой.
Следващият ми филм ще бъде... отново опит да се говори за свободата на човека - за вътрешната, личната свобода.
Истинско вдъхновение получавам от... много неща, от живота като цяло.
Освен от финансови средства, това от което се нуждае европейското кино е... дистрибуция. Всяка държава да подпомага европейския авторски филм, да има място, където той да бъде показван.
Основната разлика между Европейското и Холивудското кино е ..., че Европейското кино е интерпретация на това, което хората търсят, поставят се отворени въпроси, има сблъсък на елементи, които дават възможност на хората да мислят. Докато в американските филми, ако генерализираме, всичко е смелено, няма нужда да търсиш нещо, работи се повече на емоционално, не толкова на интелектуално ниво.
Най-добрият филм, правен някога е ....много са. Един от най-важните за мен е филмът на Марко Ферери "Разказ за обикновената лудост".
Личността от света на киното, на която се възхищавам най-много е.... Много са, някои от тях са Фатих Акин (носител на наградата LUX за 2007 година), Алехандро Гонсалес Иняриту, Андреа Арнолд. "Източни пиеси" Наградата на ЕП за кино Българският филм "Източни пиеси" сред финалистите за наградата на ЕП за кино
Hans Christian Schmid, режисьор на "Sturm"
Hans Christian Schmid Номинацията за наградата на ЕП LUX означава за мен .... голяма чест, защото той беше избран заедно с още два филма от списък с много хубави филми.
Направих този филм защото .... исках да видя как един необикновен характер като главната героиня Хана ще реагира, когато е конфронтирана с въпрос, свързан с почтеността.
Това, което ме изненада най-много в реакцията на публиката бе, ..... босненският премиер на фестивала в Сараево. Беше много впечатляващо да представя филма в едно лятно кино в центъра на града, който е бил под обсада за четири години.
Следващият ми филм ще бъде... нещо съвсем различно
Истинско вдъхновение получавам от... всичко, което ме заобикаля. Хора, с които разговарям, неща, които наблюдавам, мислите ми.
Освен от финансови средства, това от което се нуждае европейското кино е... да осъзнаем, че сме европейци и да сме любопитни към историите, които нашите съседи искат да ни разкажат на екрана.
Основната разлика между Европейското и Холивудското кино е ... не бива да генерализираме. Някои от любимите ми филми са правени в Холивуд, макар и преди много десетилетия. Това което мисля, че е много положително в Европейското кино е разнообразието и важната роля на филмите "артхаус".
Най-добрият филм, правен някога е ....не вярвам в понятието най-добър филм. В различни периоди, харесвам различни филми.
Личността от света на киното, на която се възхищавам най-много е.... Много са хората, които са ми повлияли и още ми влияят. Ако трябва да назова едно име това е Джон Касавитис. Sturm Известни фигури от света на киното в ЕП за специално събитие на наградата LUX Фото галерия във flickr
Philippe Boëffard , копродуцент на "Welcome"
Philippe Boëffard Номинацията за наградата на ЕП LUX означава за мен .... голяма чест, че филмът беше избран и може да бъде показан пред широка публика.
Направих този филм защото .... Заради историята в него.
Това, което ме изненада най-много в реакцията на публиката бе…. нямаше големи изненади. Хората бяха много развълнувани от филма, някои плачеха.
Истинско вдъхновение получавам от... Аз съм само продуцент. Вдъхновението е за авторите.
Освен от финансови средства, това от което се нуждае европейското кино е... да се помогне и облекчи разпространението в европейските страни.
Основната разлика между Европейското и Холивудското кино е …, че ние сме по-свободни, имаме повече алтернативи.
Най-добрият филм, правен някога е … "Ловецът на елени" на Michael Cimino (1978 година)
Личността от света на киното, на която се възхищавам най-много е.... моят партньор, продуцентът на "Welcome" Christophe Rossignon. "Welcome" Наградата на ЕП за европейско кино LUX за 2008 Наградата на ЕП за европейско кино LUX за 2007
Българският филм "Източни пиеси" сред финалистите за наградата на ЕП за кино
Обявени бяха трите филма, които ще се състезават за наградата на ЕП за кино Филмът "Източни пиеси" на режисьора Камен Калев (България, Швеция) е сред трите филма-финалисти, които се състезават за наградата на ЕП за кино LUX 2009. Другите два филма са "Sturm", на режисьора Hans-Christian Schmid (Германия, Дания, Холандия) и "Welcome", с режисьор Philippe Lioret (Франция). Това оповести ЕП в рамките на Международния филмов фестивал във Венеция.
Филмът- победител ще бъде избран между трите филма от евродепутатите, които ще имат възможност да ги видят на специални прожекции в ЕП през ноември. Наградата ще бъде връчена на 25 ноември 2009 година в Страсбург.
Носителят на наградата LUX 2009, която е на стойност 87 000 евро, ще получи финансиране от Европейския парламент за субтитрирането на спечелилия филм на 23-те официални езика на ЕС, както и създаването на по едно копие на филма за всяка държава членка. Ще бъде осигурена и финансова подкрепа за DVD разпространение. Български филм в официалната селекция за наградата за кино на ЕП Уеб страницата на наградата Наградата на ЕП за европейско кино "LUX" 2008 Наградата на ЕП за европейско кино "LUX" 2007
Български филм в официалната селекция за наградата за кино на ЕП
Българският филм "Източни пиеси" на режисьора Камен Калев е сред десетте европейски филма от официалната селекция за наградата за кино на Европейския Парламент за 2009 година. Наградата LUX, създадена през 2007, и има за цел да подкрепя европейските филми и тяхното разпространение в Европа.
Официалната селекция бе направена от група от 17 изтъкнати представители на кино индустрията, преди всичко продуценти, разпространители, директори на фестивали, критици. Десетте филма бяха избрани заради високото им качество и приноса им към Европейския обществен дебат. Много от тях са посветени на теми като солидарност, имиграция, права и справедливост. Десетте филма са : 35 RHUMS на режисьора Claire DENIS, Франция, Германия ANDER на режисьора Roberto Castón, Испания ИЗТОЧНИ ПИЕСИ на Камен Калев, България, Швеция FÜR EIN AUGENBLICK FREIHEIT, реж . : Arash T. RIAHI, Австрия, Франция KATALIN VARGA, реж . Peter Strickland, Румъния, Великобритания, Унгария LOST PERSONS AREA, реж . Caroline Strubbe, Белгия, Унгария, Холандия, Германия, Франция NORTH, реж. Rune Denstad Langlo, Норвегия PANDORA'S BOX, реж.Yesim Ustaoglu, Турция, Франция, Германия, Белгия STURM, реж . Hans-Christian Schmid, Германия, Дания, Холандия WELCOME, реж. Philippe Lioret, Франция Официалната селекция включва 10 филма, но само три от тях ще се състезават за наградата на ЕП за европейско кино за 2009 година. Тези три филма ще бъдат обявени през септември на Международния филмов фестивал във Венеция. Победителят между тях ще бъде избран от членовете на ЕП.Отличието ще бъде връчено на 25 ноември в Страсбург. Наградата LUX финансира субтитрирането на спечелилия филм на 23-те официални езика на ЕС и създаването на по едно копие на филма за всяка държава членка. Страницата на наградата LUX Наградата LUX за 2008 Наградата LUX за 2007
BG
1
PHOTO
20091117PHT64643.jpg
BG
2
PHOTO
20091120PHT64938.jpg
BG
3
LINK
http://www.lux-prize.eu/index_en.htm
BG
5
LINK
http://www.lux-prize.eu/movies/video_09/welcome.swf
BG
6
MULTIMEDIA
20091125MLT65272.mp3
BG
7
PHOTO
20091125PHT65315.jpg
BG
8
LINK
http://www.lux-prize.eu/films_details/welcome/index_en.htm
BG
9
PHOTO
20091117PHT64641.jpg
BG
10
LINK
http://www.lux-prize.eu/films_details/eastern_plays/index_en.htm
BG
11
LINK
http://www.lux-prize.eu/index_en.htm
BG
13
PHOTO
20091117PHT64645.jpg
BG
14
LINK
http://www.lux-prize.eu/films_details/sturm/index_en.htm
BG
16
LINK
http://www.flickr.com/photos/european_parliament/sets/72157622670282137/show/
BG
17
PHOTO
20091117PHT64639.jpg
BG
18
LINK
http://www.lux-prize.eu/films_details/welcome/index_en.htm
BG
21
PHOTO
20090907PHT60305.jpg
BG
23
LINK
http://prixlux.eu/
BG
26
LINK
http://prixlux.eu/
-//EP//TEXT IM-PRESS 20090911STO60534 0 NOT XML V0//BG
-//EP//TEXT IM-PRESS 20090911STO60534 0 NOT XML V0//BG
-//EP//TEXT IM-PRESS 20091106IPR63975 0 NOT XML V0//BG
-//EP//TEXT IM-PRESS 20081020FCS39962 0 NOT XML V0//BG
-//EP//TEXT IM-PRESS 20071107FCS12747 0 NOT XML V0//BG
-//EP//TEXT IM-PRESS 20090612STO57086 0 NOT XML V0//BG
-//EP//TEXT IM-PRESS 20081020FCS39962 0 NOT XML V0//BG
-//EP//TEXT IM-PRESS 20071107FCS12747 0 NOT XML V0//BG
-//EP//TEXT IM-PRESS 20081020FCS39962 0 NOT XML V0//BG
-//EP//TEXT IM-PRESS 20071107FCS12747 0 NOT XML V0//BG
-//EP//DTD IM-PRESS 20050901 FEA DOC XML V0//EN
-//EP//STYLESHEET IM-PRESS 20050901 FEA DOC XML V0//EN
