Въпрос с искане за устен отговор O-000007/2011
до Комисията
Член 115 от Правилника за дейността
Ulrike Rodust
,
Luis Manuel Capoulas Santos
,
Paolo De Castro
,
Linda McAvan
,
Jo Leinen
от името на групата S&D Относно: Скандал със заразените с диоксин фуражи в Германия
На 27 декември 2010 г., германските органи подадоха информация в Комисията, че мастни киселини, произлизащи от дружество с фирма Harles and Jentzsch и предназначени да бъдат използвани в промишлени процеси, които мастни киселини съдържат диоксини, са били смесени с фуражни мазнини, използвани в производството на фуражи.
Фактът, че дружеството е разбрало за заразяването с диоксин още през март 2010 г., без да уведоми за това държавните органи, е напълно неприемливо за земеделските производители, потребителите и най-вече Комисията, която отговаря за задействането на RASFF (Система за бързо предупреждение за храни и фуражи).
Междувременно заразените фуражни продукти са били доставени в няколко германски провинции, а заразени яйца и преработени продукти са били доставени в други държави-членки на ЕС.
Резултати от лабораторните изследвания, проведени миналата седмица, са показали, че с диоксин е било заразено и свинско месо. В резултат на това в Германия бяха затворени близо 5 000 земеделски стопанства и никой не знае кой ще плати за загубите на земеделските производители.
Потребителите в цяла Европа са силно загрижени за безопасността на храните предвид това замърсяване с диоксин.
Като се имат предвид сериозните и повтарящи се проблеми с безопасността на храните в Европа:
1. Счита ли Комисията, че действащата законодателна рамка следва да бъде преразгледана и направена по-строга с цел предотвратяване на проблеми с безопасността на фуражите в бъдеще?
2. Каква информация получи Комисията от германските органи и може ли да предостави подробна информация за пускането на пазара на заразен фураж и производни продукти (яйца, птици, свине и др.)?
3. Ще настоява ли Комисията пред държавите-членки да увеличат санкциите за безотговорна и/или недостатъчно старателна обработка на фуражите и как ще гарантира Комисията, че принципът разходите по тяхното прилагане да се поемат от нарушителя се прилага по отношение на законодателството в областта на фуражите?
4. Как ще се увери Комисията, че националните и регионалните органи ще осъществяват по-ефективен контрол на хранителната верига?
5. Може ли Комисията да гарантира пълна проследяемост на целия процес на производство на фуражи?
