Въпрос с искане за устен отговор O-000049/2012
до Комисията
Член 115 от Правилника за дейността
Malika Benarab-Attou
,
Franziska Katharina Brantner
,
François Alfonsi
,
Tarja Cronberg
от името на групата Verts/ALE
Marie-Christine Vergiat
от името на групата GUE/NGL
Tanja Fajon
,
Andres Perello Rodriguez
,
Vincent Peillon
,
Sylvie Guillaume
,
Vicente Miguel Garcés Ramón
,
Ana Gomes
,
Françoise Castex
,
Véronique De Keyser
от името на групата S&D
Sonia Alfano
,
Ivo Vajgl
,
Nathalie Griesbeck
,
Marielle de Sarnez
от името на групата ALDE
Carlos Coelho
от името на групата PPE Относно: Улесняване на издаването на визи за студентите от съседните страни на юг от Съюза
Петицията в подкрепа на програма Erasmus за Евро-средиземноморския регион събра повече от 4600 подписа, които представляват граждани от двадесет и четири европейски страни и седем страни от южното крайбрежие на Средиземно море. Освен това на сесията през септември 2011 г. в Страсбург беше приета с много голямо мнозинство и писмена декларация на същата тема (0015/2011).
Университетският обмен е зависим от издаването на визи, които са предмет на стриктно и обвързващо законодателство, което се различава в отделните приемащи страни.
Въпреки че Комисията съзнава проблема с визите, не е предложено нито едно конкретно и последователно решение. В действителност напълно основателно е да бъде зададен въпросът дали държавите членки не отделят повече внимание на управлението на миграционните потоци отколкото на необходимостта от осигуряване на студентска мобилност.
Какви са конкретните предложения на Комисията с цел улесняване на издаването на визи за студентите от съседните страни на юг от Съюза? В частност, какво предвижда Комисията с цел приоритетното издаване на многократни визи с дълъг срок на валидност на студентите от някои трети страни, каквато възможност е заложена във визовия кодекс (чл.24)?
Готова ли е Комисията да поиска разрешението на Съвета, за да може да засегне този въпрос по време на преговорите (предвидени през април 2012 г.) с цел сключването на споразумения относно улесняване на издаването на визи с Мароко, Египет и Тунис? Готова ли е Комисията да предложи улесняване на издаването на визи в рамките на преразглеждането (предвидено за декември 2012) на Директива 2004/114/ЕО на Съвета от 13 декември 2004 година относно условията за прием на граждани на трети страни с цел образование, ученически обмен, безвъзмездно обучение или доброволческа дейност ?
ОВ L 375 от 23.12.2004 г., стр. 12.