Парламентарна делегация посети центрове за имигранти в Дания
Имиграция
2008-04-16 - 09:51
Парламентарна делегация посети бежански центрове в Дания
Делегация на Комисията по граждански свободи посети в края на миналата седмица центрове за имигранти и бежанци в Дания. Депутатите останаха доволни от условията в лагерите, но изразиха безпокойство от дългите срокове на пребиваване на някои бежанци там. Тази седмица ще Ви предложим няколко материала за тази визита.
Парламентаристите посетиха лагера за бежанци Sandholm и два центъра за имигранти - Ellebæk и Kongelunden, всички те се намират в района на столицата Копенхаген. Визитата в Дания последва подобни посещения в Италия, Испания, Франция, Малта, Гърция, Белгия, Великобритания, Холандия и Полша. Депутатите планират да посетят и Кипър. Идеята е депутатите на място да проверят как живеят хората в тези лагери и дали условията отговарят на стандартите на Съюза.
Условията в центровете
В сравнение с останалите страни условията на живот в центровете за чужденци в Дания са много добри. Това беше мнението на повечето депутати. Те подчертаха, че достъпът до образование и медицински услуги също е на добро ниво. "Червеният кръст върши чудесна работа, правейки по-нормален живота на бежанците в центъра", подчерта датската депутатка Britta Thomsen (ПЕС).
Основният проблем според парламентаристите е дългият срок на пребиваване на някои от бежанците (преди всичко на такива, на които е отказан статут на бежанец, но те отказват да се върнат в родината си или нямат възможност да го сторят). Някои от тях са в центъра повече от осем години без възможност да работят или да се включат в живота на местната общност.
Прекалено дълги срокове на пребиваване
Този проблем има сериозни последствия за хората и за възможността на родителите да отглеждат децата си, подчерта ръководителят на делегацията Pannayiotis Demetriou (ЕНП-ЕД, Кипър).
Членовете на делегацията изразиха съжаление, че не са получили възможност да разговарят с датския министър на интеграцията Birthe R ø nn Hornbech ."Искахме да говорим с министъра за законодателството, което очевидно е причина някои хора да остават с години в центровете за бежанци", посочи г-н Demetriou.
В следващата ни статия ще Ви предложим поглед върху живота на имигрантите и проблемите, с които те се сблъскват.
20080414STO26476 Pannayiotis Demetriou Комисията по граждански свободи
BG
1
PHOTO
20080409PHT26267.jpg
BG
2
LINK
/members/public/yourMep/view.do;jsessionid=C083CDDD239FAEF48DBC343292D60C50.node2?name=Demetriou&partNumber=1&id=23730&language=BG
BG
3
LINK
/activities/committees/homeCom.do?language=BG&body=LIBE
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
