P6_TA(2008)0286
Европейска година на борбата с бедността и социалното изключване (2010 г.) ***I
A6-0173/2008
Законодателна резолюция на Европейския парламент от 17 юни 2008 г. относно предложението за решение на Европейския парламент и на Съвета относно Европейската година на борбата с бедността и социалното изключване (2010 г.) ( COM(2007)0797 – C6-0469/2007 – 2007/0278(COD) )
(Процедура на съвместно вземане на решение: първо четене)
Европейският парламент
, –
като взе предвид предложението на Комисията до Европейския парламент и до Съвета ( COM(2007)0797 ),
–
като взе предвид член 251, параграф 2 и член 137, параграф 2 от Договора за ЕО, съгласно които предложението е внесено от Комисията ( C6-0469/2007 ),
–
като взе предвид член 51 от своя правилник,
–
като взе предвид доклада на Комисията по заетост и социални въпроси и становището на Комисията по правата на жените и равенството между половете ( A6-0173/2008 ),
1.
Одобрява предложението на Комисията във вида, в който е изменено;
2.
Отбелязва изявлението на Комисията, приложено към него;
3.
Призовава Комисията да се отнесе до него отново, в случай че възнамерява да внесе съществени изменения в своето предложение или да го замени с друг текст;
4.
Възлага на своя председател да предаде позицията на Парламента съответно на Съвета и на Комисията.
P6_TC1-COD(2007)0278
Позиция на Европейския парламент, приета на първо четене на 17 юни 2008 г. с оглед приемането на Решение №…/2008/ЕО на Европейския парламент и на Съвета относно Европейската година на борбата с бедността и социалното изключване (2010 г.)
(Тъй като беше постигнато споразумение между Парламента и Съвета, позицията на Парламента на първо четене съответства на окончателния законодателен акт, Решение № 1098/2008/ЕО.)
Декларация на Комисията
Комисията отдава първостепенно значение на оказването на помощ и подкрепа за широкото участие на всички нива във всички дейности, свързани с Европейската година на борбата с бедността и социалното изключване (2010 г.), като практически средства за осигуряване на нейното положително и трайно въздействие.
В съответствие с решението относно Европейската година Комисията ще изработи общите насоки в стратегическия рамков документ (СРД), с които ще се определят ключовите приоритети при изпълнение на дейностите, свързани с Европейската година, както и минималните стандарти за участието в националните органи и в дейностите
(вж. част II, точка 2 от приложението към решението)
.
СРД е адресиран към националните органи по прилагането (НОП), отговорни за изготвянето на националните програми за Европейската година и за подбора на индивидуалните действия, които ще бъдат предложени за финансиране от Общността, и към останалите заинтересовани страни.
В тази връзка Комисията ще акцентира върху важността да бъде предоставен достъп на всички НПО, включително на малки и средни организации. С оглед осигуряване на възможно най-широк достъп, НОП могат да решат да не търсят съвместно финансиране, а изцяло да финансират някои дейности.
