A7-0069/2011
21.3.2011
***I
ДОКЛАД
относно предложението за регламент на Европейския парламент и на Съвета относно спешното въвеждане на автономни търговски преференции по отношение на Пакистан
(COM(2010)0552 – C7‑0322/2010 – 2010/0289(COD))
Комисия по международна търговия
Докладчик: William (The Earl of) Dartmouth
PE 452.788v02-00
Легенда на използваните знаци
* Процедура на консултация
*** Процедура на одобрение
***I Обикновена законодателна процедура (първо четене)
***II Обикновена законодателна процедура (второ четене)
***III Обикновена законодателна процедура (трето четене)
(Посочената процедура се базира на правното основание, предложено в проекта на акт.)
Изменения към проект на акт
Измененията към проекта на акт, внесени от Парламента, се обозначават в получер курсив . Отбелязването в курсив е предназначено за съответните технически служби и се отнася до частите от проекта на акт, за които е предложено изменение с оглед изготвяне на окончателния текст (например очевидно грешни или липсващи части в текста на даден език). Предложенията за поправка подлежат на съгласуване със засегнатите технически служби.
Антетката на всяко изменение към съществуващ акт, който проектът на акт има за цел да измени, съдържа трети и четвърти ред, където се посочват съответно съществуващият акт и засегнатата разпоредба от него. Възпроизведените части от разпоредба на съществуващ акт, която Парламентът желае да измени, но която остава непроменена в проекта на акт, се отбелязват с получер шрифт. Евентуални заличавания, които засягат такива части от текста се обозначават по следния начин: [...] .
СЪДЪРЖАНИЕ
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ....5
СТАНОВИЩЕ на комисията по външни работи ...............................................26
ПРОЦЕДУРА...........................................................................................................................34
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
относно предложението за регламент на Европейския парламент и на Съвета относно спешното въвеждане на автономни търговски преференции по отношение на Пакистан
( COM(2010)0552 – C7‑0322/2010 – 2010/0289(COD) )
(Обикновена законодателна процедура: първо четене)
Европейският парламент ,
– като взе предвид предложението на Комисията до Европейския парламент и Съвета ( COM(2010)0552 ),
– като взе предвид член 294, параграф 2 и член 207, параграф 2 от Договора за функционирането на Европейския съюз, съгласно които Комисията е внесла предложението пред Парламента ( C7‑0322/2010 ),
– като взе предвид член 294, параграф 3 от Договора за функционирането на ЕС,
– като взе предвид член 55 от своя правилник,
– като взе предвид доклада на комисията по международна търговия и становището на комисията по външни работи ( A7-0069/2011 ),
1. приема на първо четене позицията, изложена по-долу;
2. призовава Комисията да се отнесе до него отново, в случай че възнамерява да внесе съществени изменения в своето предложение или да го замени с друг текст;
3. възлага на своя председател да предаде позицията на Парламента съответно на Съвета и на Комисията, както и на националните парламенти.
Изменение
1
Предложение за регламент
Позоваване 2 а (ново)
Текст, предложен от Комисията
Изменение
като взе предвид искането от 18 ноември 2010 г. за освобождаване от страна на СТО по отношение на допълнителните автономни търговски преференции, предоставени от Европейския съюз на Пакистан,
Изменение
2
Предложение за регламент
Съображение 1
Текст, предложен от Комисията
Изменение
(1) Отношенията между Европейския съюз и Ислямска република Пакистан (наричана оттук нататък Пакистан) се основават на Споразумението за сътрудничество, което влезе в сила на 1 септември 2004 г. 1 Една от основните му цели е да осигури условия за развитието на търговията между страните по споразумението, както и да насърчи увеличаването Й.
(1) Отношенията между Европейския съюз и Ислямска република Пакистан (наричана оттук нататък Пакистан) се основават на Споразумението за сътрудничество, което влезе в сила на 1 септември 2004 г. 1 Една от основните му цели е да осигури условия за развитието на търговията между страните по споразумението, както и да насърчи увеличаването й. Съществен елемент от настоящото споразумение е също така зачитането на правата на човека, включително основните трудови права, и демократичните принципи.
Изменение
3
Предложение за регламент
Съображение 3
Текст, предложен от Комисията
Изменение
(3) Хуманитарната помощ е, разбира се, основен инструмент при такива ситуации и Съюзът е сред първите притекли се на помощ в това отношение още от началото на създалото се бедствено положение.
(3) Хуманитарната помощ е, разбира се, основен инструмент при такива ситуации и Съюзът е сред първите притекли се на помощ в това отношение още от началото на създалото се бедствено положение , като обеща повече от 415 млн. евро под формата на спешна помощ за Пакистан .
Изменение
4
Предложение за регламент
Съображение 4
Текст, предложен от Комисията
Изменение
(4) Важно е да бъдат използвани всички възможни средства за оказване на подкрепа за възстановяването на Пакистан от бедственото положение и за бъдещото развитие на страната.
(4) Важно е да бъдат използвани всички възможни средства за оказване на подкрепа за възстановяването на Пакистан от бедственото положение , включително предложените изключителни търговски мерки за стимулиране на износа на Пакистан, с цел да се допринесе за бъдещото икономическо развитие на страната , като същевременно се гарантира поддържането на последователност и съгласуваност на всички равнища с оглед на разработването на устойчива дългосрочна стратегия .
Изменение
5
Предложение за регламент
Съображение 4 a (ново)
Текст, предложен от Комисията
Изменение
(4a) Сериозността на това природно бедствие изисква незабавна и значителна реакция, която да отчете геостратегическото значение на партньорството на Пакистан със Съюза, предимно под формата на ключовата роля на Пакистан в борбата срещу тероризма, като същевременно допринесе за общото развитие, сигурността и стабилността в региона.
Изменение
6
Предложение за регламент
Съображение 4 б (ново)
Текст, предложен от Комисията
Изменение
(4б) Въздействието на автономните търговски преференции следва да бъде измеримо в конкретни величини по отношение на създаването на работни места, премахването на бедността и устойчивото развитие на работещите и бедните в Пакистан.
Изменение
7
Предложение за регламент
Съображение 6
Текст, предложен от Комисията
Изменение
(6) По-специално, Европейският съвет подчерта твърдата си решимост да предостави изключително на Пакистан по-голям достъп до пазара на Съюза чрез незабавно и ограничено във времето намаляване на митата за внос с ключово значение от Пакистан.
(6) По-специално, Европейският съвет подчерта твърдата си решимост да предостави изключително на Пакистан по-голям достъп до пазара на Съюза чрез изключително, незабавно и ограничено във времето намаляване на митата за внос с ключово значение от Пакистан. При получаването на мандата Комисията предложи пакет от мерки, посочващ 75 тарифни линии, специфични за основните износни сектори на Пакистан в най-тежко засегнатите от наводненията области, като заяви, че увеличаването на износа на Пакистан за ЕС с 100 млн. евро годишно или по-голяма сума би осигурило действителна, значителна и уместна помощ за региона.
Изменение
8
Предложение за регламент
Съображение 6 а (ново)
Текст, предложен от Комисията
Изменение
(6a) Търговията на Пакистан със Съюза се състои предимно от текстил и облекла, които според Комисията са съставлявали 73,7% от износа на Пакистан за Съюза през 2009 г., но също така етанол и кожени изделия, които са чувствителни промишлени продукти в някои държави-членки, в които работните места в промишлеността вече бяха тежко засегнати от глобалната рецесия, а промишлените отрасли се борят, за да се приспособят към нова глобална търговска среда.
Изменение
9
Предложение за регламент
Съображение 6 б (ново)
Текст, предложен от Комисията
Изменение
(6б) Текстилният сектор има ключово значение за пакистанската икономика, тъй като той представлява 8,5% от БВП и осигурява заетост на 38% от работната ръка, като около 50% от работещите са жени.
Изменение
10
Предложение за регламент
Съображение 7
Текст, предложен от Комисията
Изменение
(7) Следователно е уместно да бъдат предоставени автономни търговски преференции на Пакистан, като се преустанови за ограничен период от време налагането на всякакви мита върху вноса от Пакистан на някои стоки, чийто износ е от значение за страната. Предоставянето на тези търговски преференции няма да има никакви негативни последици за вътрешния пазар на Съюза и няма да засегне неблагоприятно най-слабо развитите членове на Световната търговска организация (СТО).
(7) Като се имат предвид лишенията, които търпи пакистанският народ в резултат на опустошителните наводнения, следователно е целесъобразно да бъдат предоставени извънредни автономни търговски преференции на Пакистан, като се преустанови за ограничен период от време налагането на всякакви мита върху вноса от Пакистан на някои стоки, чийто износ е от значение за страната. Предоставянето на тези търговски преференции следва да доведе само до ограничени негативни последици за вътрешния пазар на Съюза и не следва да засегне неблагоприятно най-слабо развитите членове на Световната търговска организация (СТО).
Изменение
11
Предложение за регламент
Съображение 7 а (ново)
Текст, предложен от Комисията
Изменение
(7a) Тези мерки са предложени като част от извънреден пакет от мерки в отговор на специфичното положение в Пакистан. Те не би следвало да представляват прецедент в търговската политика на Съюза по отношение на други страни.
Изменение
12
Предложение за регламент
Съображение 8 а (ново)
Текст, предложен от Комисията
Изменение
(8a) Предоставянето на автономни търговски преференции е свързано със зачитането на основните принципи на демокрацията и правата на човека.
Изменение
13
Предложение за регламент
Съображение 9
Текст, предложен от Комисията
Изменение
(9) Правото да се ползват автономните търговски преференции зависи от спазването от страна на Пакистан на съответните правила за произход на продуктите и процедурите, свързани с това, както и участието на страната в ефективно административно сътрудничество със Съюза с цел да се избегне рискът от измама. Сериозни и систематични нарушения на условията за предоставяне на правото на преференциални мерки, измама или неспособност да се осигури административно сътрудничество за проверка на произхода на стоките представляват основания за временно преустановяване на прилагането на преференциите. В това отношение на Комисията ще се позволи да приема, ако е необходимо, подобни временни мерки.
(9) Правото да се ползват изключителните автономни търговски преференции зависи от спазването от страна на Пакистан на съответните правила за произход на продуктите и процедурите, свързани с това, както и участието на страната в ефективно административно сътрудничество със Съюза с цел да се избегне рискът от измама. Сериозни и систематични нарушения на условията за предоставяне на правото на преференциални мерки, измама или неспособност да се осигури административно сътрудничество за проверка на произхода на стоките , или сериозно влошаване на зачитането на основните принципи на демокрацията и правата на човека в Пакистан, включително основните трудови права , следва да представляват основания за временно преустановяване на прилагането на преференциите. В това отношение на Комисията ще се позволи да приема, ако е необходимо, подобни временни мерки.
Изменение
14
Предложение за регламент
Съображение 10 а (ново)
Текст, предложен от Комисията
Изменение
(10a) Едно от условията за предоставянето на тези преференции е също така Пакистан да се въздържа от запазването, въвеждането или повишаването на мита или такси с равностоен ефект или каквито и да било други ограничения или забрана на износа или продажбата за износ на материали, използвани на първо място за производството на който и да било от продуктите, попадащи в приложното поле на настоящия регламент, предназначени за територията на Съюза, от датата на влизане в сила на настоящия регламент.
Изменение
15
Предложение за регламент
Съображение 10 б (ново)
Текст, предложен от Комисията
Изменение
(10б) Необходимо е да се осигури повторно въвеждане на митата от Общата митническа тарифа за всички продукти, които причиняват или заплашват да причинят сериозни затруднения на производител от ЕС на сходни продукти или продукти в пряка конкуренция, както бъде определено при разследване, проведено от Комисията.
Изменение
16
Предложение за регламент
Съображение 10 г (ново)
Текст, предложен от Комисията
Изменение
(10г) За да се осигури ефективен мониторинг на тенденциите при вноса на продукти, попадащи в приложното поле на настоящия регламент, на възможно най-ранен етап, е необходимо да се въведе митническо наблюдение на вноса, попадащ в приложното поле на настоящия регламент. Въз основа на този мониторинг следва да се представя тримесечен доклад относно прилагането и изпълнението на настоящия регламент.
Изменение
17
Предложение за регламент
Съображение 10 д (ново)
Текст, предложен от Комисията
Изменение
(10д) Автономните търговски преференции, предоставени на Пакистан, следва да подлежат на ежегодна оценка на въздействието, изготвена от Комисията и представена на Парламента и на Съвета, която позволява нанасянето на корекции, направени въз основа на действителния обем на вноса и евентуалното въздействие върху отраслите, засегнати конкретно от настоящия регламент.
Изменение
18
Предложение за регламент
Съображение 12
Текст, предложен от Комисията
Изменение
(12) Предвид спешната ситуация в Пакистан регламентът следва да се прилага от 1 януари 2011 г., при условие че СТО е одобрила искането на Съюза за предоставяне на освобождаване от задълженията му по членове І и ХІІІ от ГАТТ.
(12) Предвид спешната ситуация в Пакистан регламентът следва да се прилага , веднага след като СТО одобри искането на Съюза за предоставяне на освобождаване от задълженията му по членове І и ХІІІ от ГАТТ.
Изменение
19
Предложение за регламент
Съображение 13
Текст, предложен от Комисията
Изменение
(13) За да се гарантира незабавно и устойчиво въздействие по отношение на икономическото възстановяване на Пакистан след наводненията, се препоръчва периодът на действие на търговските преференции да се ограничи до 31 декември 2013 г.
(13) За да се гарантира незабавно и устойчиво въздействие по отношение на икономическото възстановяване на Пакистан след наводненията, се препоръчва периодът на действие на търговските преференции да се ограничи до една година след датата на влизане в сила на мерките .
Изменение
20
Предложение за регламент
Съображение 14
Текст, предложен от Комисията
Изменение
(14) Мерките, необходими за прилагането на настоящия регламент, следва да се приемат в съответствие с Решение 1999/468/ЕО на Съвета от 28 юни 1999 г. за установяване на условията и реда за упражняване на изпълнителните правомощия, предоставени на Комисията.
(14) За да се осигурят еднакви условия за прилагането на настоящия регламент по отношение на мерките за временно преустановяване, надзорните и защитните мерки, на Комисията трябва да бъдат предоставени изпълнителни правомощия. Тези правомощия следва да бъдат упражнявани в съответствие с Регламент (ЕС) № 182/2011 на Европейския парламент и на Съвета от 16 февруари 2011 г. за установяване на общите правила и принципи относно реда и условията за контрол от страна на държавите-членки върху упражняването на изпълнителните правомощия от страна на Комисията.
Изменение
21
Предложение за регламент
Съображение 15
Текст, предложен от Комисията
Изменение
(15) Измененията на Комбинираната номенклатура не могат да предизвикат съществени промени в естеството на автономните търговски преференции. Поради това Комисията следва да бъде оправомощена да приема делегирани актове в съответствие с член 290 от Договора за функционирането на Европейския съюз с цел внасянето на необходимите изменения и технически адаптации в списъка на стоките, за които се прилагат автономните търговски преференции,
(15) При приемането на мерки за надзор и временни защитни мерки следва да се прилага процедурата по консултиране, така че да бъде отчетено въздействието на тези мерки и тяхната логическа последователност във връзка с приемането на окончателни защитни мерки. Същата процедура се прилага и по отношение на временното преустановяване на преференциите в случаите, когато не са изпълнени условията за прилагане на преференциалния режим, тъй като в тези случаи Комисията действа единствено въз основа на фактически доказателства и от нея не се изисква да използва действия с характер на политически решения.
Изменение
22
Предложение за регламент
Съображение 15 а (ново)
Текст, предложен от Комисията
Изменение
(15a) С цел да се въведат технически промени в списъка на стоките, за които се прилагат автономните търговски преференции, и за да се въведат тарифни квоти в случаите, когато обемът на вноса, попадащ в приложното поле на настоящия регламент, нараства над определени равнища, правомощията за приемане на актове в съответствие с член 290 от Договора за функционирането на Европейския съюз следва да бъдат делегирани на Комисията, за да бъдат изменени приложения І и II с цел отразяване на промените в Комбинираната номенклатура и въвеждане на нови квоти. От особена важност е Комисията да проведе подходящи консултации по време на подготвителната си работа, включително на експертно равнище.
При подготовката и съставянето на делегирани актове Комисията следва да осигури едновременно, навременно и подходящо предаване на съответните документи на Европейския парламент и на Съвета.
Изменение
23
Предложение за регламент
Член 2 – параграф 1 – буква в а (нова)
Текст, предложен от Комисията
Изменение
ва) въздържането на Пакистан от запазване, въвеждане или повишаване на мита или такси с равностоен ефект или други ограничения или забрана върху износа или продажбата за износ на материали, използвани на първо място за производството на който и да било продуктите, попадащи в приложното поле на настоящия регламент, предназначени за територията на Съюза;
Изменение
24
Предложение за регламент
Член 2 – параграф 1 – буква в б) (нова)
Текст, предложен от Комисията
Изменение
вб) спазването на член XI от ГАТТ 1994 и тълкувателните бележки към него. За тази цел Пакистан трябва да се въздържа от приемането или запазването на забрана или ограничение за износа, или продажбата за износ, на материали, използвани на първо място за производството на който и да било от продуктите, включени в приложения I и II;
Изменение
25
Предложение за регламент
Член 2 – параграф 1 – буква в в (нова)
Текст, предложен от Комисията
Изменение
вв) въздържането от страна на Пакистан от въвеждане на нови мита или такси с равностоен ефект и нови количествени ограничения или мерки с равностоен ефект за внос с произход от Общността, или от повишаване на съществуващите нива на мита или такси, или от въвеждане на други ограничения.
Изменение
26
Предложение за регламент
Член 2 - параграф 2 (нов)
Текст, предложен от Комисията
Изменение
2. Без да се засягат условията, посочени в параграф 1, правото за ползване на преференциалния режим, въведен от член 1, зависи от зачитането на правата на човека, включително на основните трудови права и на основните принципи на демокрацията, от страна на Пакистан.
Ако Пакистан приеме мерки, ограничаващи правата на човека и правата на работниците, равнопоставеността на половете или религиозните права или ако предоставя помощ или подкрепа на терористични организации от всякакъв вид, Комисията предлага незабавно настоящият регламент да бъде отменен.
Изменение
27
Предложение за регламент
Член 3 б (нов)
Текст, предложен от Комисията
Изменение
Член 3б
Спешно въвеждане на тарифни квоти
1. В случай че вносът на даден продукт, включен в приложение I и с произход от Пакистан, нарасне по обем с 20% или повече в сравнение със същия период на 2010 г., Комисията има правомощия да наложи върху вноса на този продукт тарифна квота и спешно да измени приложение І и приложение II чрез делегиран акт. Предвидената в член 7 процедура се прилага за делегираните актове, приети в съответствие с настоящия член.
2. Информацията от митническото наблюдение, посочено в член 9б, е основата за въвеждане на тарифната квота по настоящия член.
3. Тарифната квота е под формата на безмитна квота, ограничена до равнището на внос на продукта в сравнение със същия период на 2010 г., увеличено с 20%. След влизането в сила на делегирания акт вносът, надвишаващ тарифната квота, се облага с митата за най-облагодетелствана нация или други приложими мита.
Изменение
28
Предложение за регламент
Член 4
Текст, предложен от Комисията
Изменение
Изменение на приложенията
Технически адаптации на приложенията
Комисията може да приема делегирани актове в съответствие с член 5 с цел внасяне на изменения и технически адаптации, необходими след измененията на кодовете на Комбинираната номенклатура и на подразделения на ТАРИК.
Комисията има правомощия да приема делегирани актове в съответствие с член 5 с цел внасяне на технически адаптации, необходими след измененията както на кодовете на Комбинираната номенклатура , така и на подразделения на ТАРИК.
Във всеки случай правомощията, предоставени на Комисията по параграф 1, не се простират дотам, че да й позволяват да включва допълнителни продукти, които не са включени в списъците в приложения I и II към настоящия регламент.
Изменение
29
Предложение за регламент
Член 5
Текст, предложен от Комисията
Изменение
Упражняване на делегираните правомощия
Упражняване на делегираните правомощия
1. Правомощието да приема делегираните актове, посочени в член 4 , се предоставя на Комисията за неопределен период от време .
1. Правомощието да приема делегираните актове, посочени в членове 3б и 4 , се предоставя на Комисията при условията, определени в настоящия член .
2. Делегирането на правомощия, посочено в членове 3б и 4, се предоставя на Комисията за срока на действие на настоящия регламент.
3. Делегирането на правомощия, посочено в членове 3б и 4, може да бъде отменено по всяко време от Европейския парламент или от Съвета. Решението за отмяна прекратява делегирането на правомощието, посочено в него. То поражда действие в деня след публикуването му в Официален вестник на Европейския съюз или на по-късна дата, посочена в него. То не засяга действителността на никой от делегираните актове, които вече са в сила.
2. Веднага след приемането на делегиран акт Комисията уведомява едновременно Европейския парламент и Съвета.
4. Веднага след приемането на делегиран акт Комисията уведомява едновременно Европейския парламент и Съвета.
3. Правомощията за приемане на делегирани актове се предоставят на Комисията при условията на членове 6 и 7.
5. Делегиран акт, приет съгласно член 4, влиза в сила само в случай че нито Европейският парламент, нито Съветът са повдигнали възражения в срок от два месеца от уведомлението до тях за съответния акт, или ако преди този срок Европейският парламент и Съветът съвместно са уведомили Комисията, че са решили да не повдигат възражения. Този срок се удължава с два месеца по инициатива на Европейския парламент или на Съвета.
Ако това изменение се приеме, членове 6 и 7 се заличават.
Изменение
30
Предложение за регламент
Член 7 a (нов)
Текст, предложен от Комисията
Изменение
Член 7a
Процедура по спешност
1. Делегирани актове, приети съгласно процедурата по спешност, влизат в сила незабавно и се прилагат, докато не бъде представено възражение съгласно параграф 2. В уведомлението за акта до Европейския парламент и до Съвета се посочват причините, поради които е използвана процедурата по спешност.
2. Европейският парламент или Съветът могат да възразят срещу даден делегиран акт в съответствие с процедурата, посочена в член 5. В такъв случай Комисията отменя акта незабавно след нотифициране на решението за възражение от Европейския парламент или Съвета.
Изменение
31
Предложение за регламент
Член 8
Текст, предложен от Комисията
Изменение
Процедура на комитета
Процедура на комитета
1. Комисията получава съдействие от Комитета по митническия кодекс.
1. Комисията получава съдействие от Комитета по митническия кодекс. Този комитет е комитет по смисъла на Регламент (ЕС) № 182/2011.
1a. При позоваване на настоящия параграф се прилага член 4 от Регламент (ЕС) № 182/2011.
2. При позоваване на настоящия параграф се прилагат членове 4 и 7 от Решение 1999/468/ЕО. Срокът, предвиден в член 4, параграф 3 от Решение 1999/468/ЕО, се определя на един месец.
2. При позоваване на настоящия параграф се прилага член 5 от Регламент (ЕС) № 182/2011.
Изменение
32
Предложение за регламент
Член 9 - параграф 2
Текст, предложен от Комисията
Изменение
2. Мерките, посочени в параграф 1, се приемат в съответствие с процедурата, посочена в член 8 .
2. Мерките, посочени в параграф 1, се приемат в съответствие с процедурата, посочена в член 8, параграф 1а .
Изменение
33
Предложение за регламент
Член 9 a (нов)
Текст, предложен от Комисията
Изменение
Член 9a
Защитни мерки
1. Когато продукт, включен в приложение I или II и с произход от Пакистан, се внася при условия, които причиняват или заплашват да причинят сериозни затруднения за производителите на подобни или пряко конкурентни продукти от Съюза, може по всяко време да бъдат въведени отново митата за този продукт от Общата митническа тарифа (наричани оттук нататък „защитна мярка“).
2. По искане на държава-членка или по собствена инициатива Комисията взема официално решение да започне разследване в рамките на един месец. Когато Комисията реши да започне разследване, тя публикува известие в Официален вестник на Европейския съюз, с което обявява разследването. В уведомлението се предоставя в обобщен вид получената информация и се посочва, че всяка свързана с това информация следва да се изпраща на Комисията. В уведомлението се конкретизира срокът, който не надвишава един месец от датата на неговото публикуване и в рамките на който заинтересованите страни могат да представят писмено своите становища.
3. Комисията търси цялата информация, която счита за необходима, и може да проверява информацията, получена от Пакистан и всеки друг подходящ източник . Тя може да се подпомага от длъжностни лица на държавата-членка, на чиято територия може да се извършва проверка, ако тази държава-членка поиска това.
4. При проучването на евентуални сериозни затруднения Комисията взема предвид, inter alia, следните фактори, засягащи производителите от Съюза, когато е налице такава информация:
— пазарен дял,
— производство,
— запаси,
— производствен капацитет,
— използване на капацитета,
— заетост,
— внос,
— цени .
5. Разследването приключва незабавно, но не по-късно от четири месеца след публикуване на уведомлението, посочено в параграф 2 . Комисията може при извънредни обстоятелства да удължи срока с още най-много един месец.
6. Временни защитни мерки могат да бъдат приети от Комисията чрез актове за изпълнение при извънредни обстоятелства, когато отлагане би нанесло трудно поправими щети съгласно предварително определение въз основа на факторите, посочени в параграф 4, което сочи, че са налице достатъчно доказателства, че вносът на продукт, попадащ в приложното поле на настоящия регламент, се е увеличил в резултат на премахването на митата съгласно настоящия регламент и този внос води или заплашва да доведе до сериозни затруднения за промишлеността на Съюза. Тези актове за изпълнение се приемат в съответствие с процедурата по консултиране, посочена в член 8, параграф 1а. Временните мерки не се прилагат за повече от 200 дни .
7. Комисията решава дали да наложи окончателни защитни мерки в съответствие с процедурата на разглеждане, посочена в член 8, параграф 2.
Изменение
34
Предложение за регламент
Член 9 б (нов)
Текст, предложен от Комисията
Изменение
Член 9б
Мерки за наблюдение
.
1. Когато тенденцията при вноса на един или повече продукти, включени в приложение I и с произход от Пакистан, е такава, че вносът може да доведе до ситуацията, посочена в член 9а, параграф 1, Комисията може да вземе решение да подложи вноса на продукта на предварително наблюдение от страна на Съюза.
2. Мерките за наблюдение се приемат от Комисията в съответствие с процедурата по консултиране, посочена в член 8, параграф 1а.
3. Мерките за наблюдение имат ограничен срок на действие. Ако не е предвидено друго, тяхното действие се прекратява в края на втория шестмесечен период.
4. Наблюдението осигурява актуализирана и навременна информация по отношение на обема и стойността. Информацията незабавно се предоставя на разположение на държавите-членки, Европейския парламент и стопанските субекти.
Изменение
35
Предложение за регламент
Член 10 - параграф 2
Текст, предложен от Комисията
Изменение
2. Той се прилага от 1 януари 2011 г., при условие че тарифните преференции, предвидени в настоящия регламент, са разрешени вследствие на освобождаването от задължения, предоставено от Световната търговска организация. В случай че Световната търговска организация предостави такова освобождаване след 1 януари 2011 г., той се прилага от по-късната дата , на която освобождаването влиза в действие.
2. Настоящият регламент подлежи на освобождаването от задължения, предоставяно от Световната търговска организация, с което се разрешават тарифните преференции, предвидени в него, и затова той се прилага от датата , на която освобождаването влиза в действие.
Изменение
36
Предложение за регламент
Член 10 - параграф 3
Текст, предложен от Комисията
Изменение
3. Комисията публикува известие в Официален вестник на Европейския съюз, за да информира операторите за датата, на която освобождаването е предоставено от Световната търговска организация. Ако освобождаването бъде предоставено след 1 януари 2011 г., определената дата е датата, считано от която започват да се прилагат тарифните преференции съгласно параграф 2, второ изречение.
3. Комисията публикува известие в Официален вестник на Европейския съюз, за да информира операторите за датата, на която освобождаването е предоставено от Световната търговска организация.
25.1.2011
СТАНОВИЩЕ на комисията по външни работи
на вниманието на комисията по международна търговия
относно предложението за регламент на Европейския парламент и на Съвета за спешното въвеждане на автономни търговски преференции по отношение на Пакистан
( COM(2010)0552 – C7‑0322/2010 – 2010/0289(COD) )
Докладчик по становище: Cristian Dan Preda
КРАТКА ОБОСНОВКА
Представено след безпрецедентните наводнения, които през миналото лято опустошиха огромна част от територията на Пакистан, предложението на Комисията има за цел да предостави автономни търговски преференции на тази страна по отношение на 75 категории продукти, които са от интерес за Пакистан (главно текстил и облекло) под формата на освобождаване от митнически сборове, с изключение на един продукт (етанол), за който ще се прилагат тарифни квоти.
Предложените мерки следва да бъдат приветствани като съвършен пример за синергии, които станаха възможни след влизането в сила на Договора от Лисабон. Въпреки че ЕС и неговите държави-членки вече предоставиха щедро на Пакистан хуманитарна помощ, предоставянето на търговски преференции за тази държава е част от един по-обширен пакет от мерки, които биха помогнали за разрешаване на последиците за икономиката от опустошителните наводнения в средносрочен и дългосрочен план. Гарантирането на възстановяването и бъдещото устойчиво развитие на Пакистан е от изключителна важност не само за неговите граждани, но и за сигурността и стабилността в региона. Несъмнено ЕС е заинтересован от един стабилен и благоденстващ Пакистан, който не се отклонява по посока на екстремизма и фундаментализма.
При все това, въпреки че автономните търговски преференции ще бъдат предоставени на Пакистан за три години, Комисията не е извършила цялостна оценка на въздействието преди приемането на предложението за регламент. Поради тази причина е по-целесъобразно продължителността на търговските отстъпки да бъде ограничена до две години, а удължаването с още една година да бъде обвързано с извършването на цялостна оценка на въздействието от страна на Комисията. Тази оценка следва да разгледа не само въздействието на мерките върху търговията и производството в ЕС, но следва също така да обхваща въздействието върху населението и бюджетните ресурси на Пакистан, по-конкретно във връзка с поетите от Пакистан ангажименти за подобряване на ефективността на своята система за данъчно облагане.
В допълнение към това, следва да се отбележи, че предложението на Комисията не налага никаква тежест върху Пакистан в областта на правата на човека и социалните права, което щеше да се случи, ако на страната беше предоставен статус в Общата система за преференции (GSP+).
Въпреки че би могло да се твърди, че поради особеното естество на обстоятелствата, довели до решението за предоставяне на автономни търговски преференции на Пакистан, предложените мерки не ще създадат обвързващ прецедент, все пак това обяснение не е изцяло убедително.
И наистина, възможно е решението за предоставяне на автономни търговски преференции на опустошения от наводнения Пакистан да бъда последвано от подобни инициативи в бъдеще. В допълнение към това, съществува риск приемането на търговски преференции, необвързани със задължения по отношение на правата на човека, всъщност да подкопаят настоящата система на ЕС за преференции, основана върху зачитането на редица основни права и ценности.
В по-общ план, член 207 от Договора от Лисабон гласи, че търговската политика на ЕС се провежда съгласно принципите и целите на външната дейност на Съюза. Консолидирането и подкрепата за демокрацията, върховенството на закона и правата на човека са сред основните цели на ЕС, съгласно член 21, параграф 2 от Договора.
Следователно положението с правата на човека в Пакистан трябва да бъде взето предвид в предложения регламент. В този контекст евентуално влошаване на това положение би могло да бъде причина за преустановяване на прилагането на търговските преференции, предоставени на Пакистан.
И най-накрая, необходимо е строго и установимо спазване на съответните правила за произход на продуктите, за да бъде гарантирано, че търговските преференции облагодетелстват единствено тези, към които са насочени тези мерки, и че те в действителност оказват помощ за икономическото възстановяване на Пакистан, като същевременно се избягва налагането на неблагоприятни условия върху държави, които произвеждат подобни продукти, особено бенефициентите на GSP+ в региона и държавите, участващи в южното измерение на политиката на ЕС на съседство.
ИЗМЕНЕНИЯ
Комисията по външни работи приканва водещата комисия по международна търговия да включи в доклада си следните изменения:
Изменение
1
Предложение за регламент
Съображение 1
Текст, предложен от Комисията
Изменение
(1) Отношенията между Европейския съюз и Ислямска република Пакистан (наричана оттук нататък Пакистан) се основават на Споразумението за сътрудничество, което влезе в сила на 1 септември 2004 г. 1 Една от основните му цели е да осигури условия за развитието на търговията между страните по споразумението, както и да насърчи увеличаването й.
(1) Отношенията между Европейския съюз и Ислямска република Пакистан (наричана оттук нататък Пакистан) се основават на Споразумението за сътрудничество, което влезе в сила на 1 септември 2004 г. 1 Една от основните му цели е да осигури условия за развитието на търговията между страните по споразумението, както и да насърчи увеличаването й. Съществен елемент от настоящото споразумение е също така зачитането на правата на човека, включително основните трудови права, и демократичните принципи.
Изменение
2
Предложение за регламент
Съображение 4
Текст, предложен от Комисията
Изменение
(4) Важно е да бъдат използвани всички възможни средства за оказване на подкрепа за възстановяването на Пакистан от бедственото положение и за бъдещото развитие на страната.
(4) Важно е да бъдат използвани всички възможни средства за оказване на подкрепа за възстановяването на Пакистан от бедственото положение и за бъдещото развитие на страната , като същевременно се гарантира поддържането на последователност и съгласуваност на всички равнища с оглед на разработването на устойчива дългосрочна стратегия .
Изменение
3
Предложение за регламент
Съображение 7
Текст, предложен от Комисията
Изменение
(7) Следователно е уместно да бъдат предоставени автономни търговски преференции на Пакистан, като се преустанови за ограничен период от време налагането на всякакви мита върху вноса от Пакистан на някои стоки, чийто износ е от значение за страната. Предоставянето на тези търговски преференции няма да има никакви негативни последици за вътрешния пазар на Съюза и няма да засегне неблагоприятно най-слабо развитите членове на Световната търговска организация (СТО).
(7) Следователно е уместно да бъдат предоставени автономни търговски преференции на Пакистан, като се преустанови за ограничен период от време налагането на всякакви мита върху вноса от Пакистан на някои стоки, чийто износ е от значение за страната , при условие че предоставянето на тези търговски преференции няма никакви негативни последици за вътрешния пазар на Съюза и не засяга неблагоприятно най-слабо развитите членове на Световната търговска организация (СТО).
Изменение
4
Предложение за регламент
Съображение 9
Текст, предложен от Комисията
Изменение
(9) Правото да се ползват автономните търговски преференции зависи от спазването от страна на Пакистан на съответните правила за произход на продуктите и процедурите, свързани с това, както и участието на страната в ефективно административно сътрудничество със Съюза с цел да се избегне рискът от измама. Сериозни и систематични нарушения на условията за предоставяне на правото на преференциални мерки, измама или неспособност да се осигури административно сътрудничество за проверка на произхода на стоките представляват основания за временно преустановяване на прилагането на преференциите. В това отношение на Комисията ще се позволи да приема, ако е необходимо, подобни временни мерки.
(9) Правото да се ползват автономните търговски преференции зависи от спазването от страна на Пакистан на съответните правила за произход на продуктите и процедурите, свързани с това, както и участието на страната в ефективно административно сътрудничество със Съюза с цел да се избегне рискът от измама. Сериозни и систематични нарушения на условията за предоставяне на правото на преференциални мерки, измама или неспособност да се осигури административно сътрудничество за проверка на произхода на стоките , както и сериозно влошаване на зачитането на основните принципи на демокрацията и правата на човека в Пакистан, включително основните трудови права, представляват основания за временно преустановяване на прилагането на преференциите. В това отношение на Комисията ще се позволи да приема, ако е необходимо, подобни временни мерки.
Изменение
5
Предложение за регламент
Съображение 13
Текст, предложен от Комисията
Изменение
(13) За да се гарантира незабавно и устойчиво въздействие по отношение на икономическото възстановяване на Пакистан след наводненията, се препоръчва периодът на действие на търговските преференции да се ограничи до 31 декември 2013 г.
(13) За да се гарантира незабавно и устойчиво въздействие по отношение на икономическото възстановяване на Пакистан след наводненията, се препоръчва продължението на периода на действие на търговските преференции до максималния срок до 31 декември 2013 г. да бъде обвързано с извършването на оценка на тяхното ефективно въздействие върху населението на Пакистан и с осъществяването на политическите реформи, необходими за гарантиране, че съответните отрасли допринасят ефективно за фискалните ресурси ..
Изменение
6
Предложение за регламент
Член 2
Текст, предложен от Комисията
Изменение
Правото на ползване на преференциалния режим, въведен с член 1, зависи от:
1. Правото на ползване на преференциалния режим, въведен с член 1, зависи от:
a) спазването на разпоредбите относно произхода на продуктите и свързаните с това процедури, както е предвидено в Дял IV, Глава 2, раздел 1, подраздели 1 и 2 от Регламент (ЕИО) № 2454/93. По отношение обаче на кумулирането на произхода с цел определянето на произхода на продуктите, обхванати от въведените с член 1 мерки, се разрешава само кумулирането с материали с произход от ЕС. Не се разрешава регионално и други видове кумулиране, с изключение на кумулирането с материали с произход от ЕС.
a) спазването на разпоредбите относно произхода на продуктите и свързаните с това процедури, както е предвидено в Дял IV, Глава 2, раздел 1, подраздели 1 и 2 от Регламент (ЕИО) № 2454/93. По отношение обаче на кумулирането на произхода с цел определянето на произхода на продуктите, обхванати от въведените с член 1 мерки, се разрешава само кумулирането с материали с произход от ЕС. Не се разрешава регионално и други видове кумулиране, с изключение на кумулирането с материали с произход от ЕС.
б) спазването на методите за административно сътрудничество, както е предвидено в Дял IV, Глава 2, раздел 1, подраздел 3 от Регламент (ЕИО) № 2454/93;
б) спазването на методите за административно сътрудничество, както е предвидено в Дял IV, Глава 2, раздел 1, подраздел 3 от Регламент (ЕИО) № 2454/93;
в) сертификатите за произход, формуляр А, издадени от компетентните органи на Пакистан, съдържат в графа 4 следния текст „Автономна мярка — Регламент (ЕС) № …/2010“.
в) сертификатите за произход, формуляр А, издадени от компетентните органи на Пакистан, съдържат в графа 4 следния текст „Автономна мярка — Регламент (ЕС) № …/2010“.
2. Без да се засягат условията, предвидени в параграф 1, правото да се ползват автономните търговски преференции зависи от зачитането от страна на Пакистан на правата на човека, включително на основните трудови права и на основните принципи на демокрацията.
Изменение
7
Предложение за регламент
Член 9 – параграф 1 – уводна част
Текст, предложен от Комисията
Изменение
1. Когато Комисията установи, че са налице достатъчно доказателства за неспазване на условията, определени в член 2, тя може да предприеме мерки за преустановяване на прилагането изцяло или частично на преференциалните мерки, предвидени в настоящия регламент, за период не по-дълъг от шест месеца, при условие че първо е:
1. Когато Комисията установи, че са налице достатъчно доказателства за неспазване на условията, определени в член 2 , включително доказателства за социален дъмпинг или сериозно влошаване по отношение на демокрацията и правата на човека в Пакистан , тя може да предприеме мерки за преустановяване на прилагането изцяло или частично на преференциалните мерки, предвидени в настоящия регламент, за период не по-дълъг от шест месеца, при условие че първо е:
Изменение
8
Предложение за регламент
Член 10 - параграф 4
Текст, предложен от Комисията
Изменение
4. Настоящият регламент се прилага до 31 декември 2013 г.
4. Настоящият регламент се прилага до 31 декември 2012 г.
Не по-късно от шест месеца след влизане в сила на настоящия регламент Комисията извършва цялостна оценка на въздействието на настоящия регламент върху търговията и производството на продуктите, обхванати от настоящия регламент в Съюза, както и на въздействието на търговските преференции върху икономиката, положението на населението и фискалните ресурси на Пакистан, и представя доклад на Европейския парламент и на Съвета. Въз основа на този доклад Европейският парламент и Съветът могат да решат да удължат срока на прилагане на настоящия регламент до 31 декември 2013 г.
ПРОЦЕДУРА
Заглави е
Спешно въвеждане на автономни търговски преференции по отношение на Пакистан
Позовавания
COM(2010)0552 – C7-0322/2010 – 2010/0289(COD)
Водеща комисия
INTA
Становище, изказано от
Дата на обявяване в заседание
AFET
19.10.2010
Докладчик по становище
Дата на назначаване
Cristian Dan Preda
23.11.2010
Разглеждане в комисия
13.1.2011
25.1.2011
Дата на приемане
25.1.2011
Резултат от окончателното гласуване
+:
–:
0:
61
1
2
Членове, присъствали на окончателното гласуване
Gabriele Albertini, Pino Arlacchi, Dominique Baudis, Bastiaan Belder, Franziska Katharina Brantner, Elmar Brok, Arnaud Danjean, Marietta Giannakou, Ana Gomes, Andrzej Grzyb, Takis Hadjigeorgiou, Heidi Hautala, Richard Howitt, Anna Ibrisagic, Jelko Kacin, Tunne Kelam, Nicole Kiil-Nielsen, Maria Eleni Koppa, Андрей Ковачев, Wolfgang Kreissl-Dörfler, Eduard Kukan, Vytautas Landsbergis, Ryszard Antoni Legutko, Krzysztof Lisek, Sabine Lösing, Ulrike Lunacek, Barry Madlener, Mario Mauro, Kyriakos Mavronikolas, Willy Meyer, Alexander Mirsky, Annemie Neyts-Uyttebroeck, Norica Nicolai, Raimon Obiols, Alojz Peterle, Bernd Posselt, Cristian Dan Preda, Fiorello Provera, Libor Rouček, José Ignacio Salafranca Sánchez-Neyra, Nikolaos Salavrakos, Jacek Saryusz-Wolski, Werner Schulz, Adrian Severin, Marek Siwiec, Ernst Strasser, Charles Tannock, Inese Vaidere, Geoffrey Van Orden, Кристиан Вигенин, Graham Watson, Boris Zala
Заместник(ци), присъствал(и) на окончателното гласуване
Véronique De Keyser, Kinga Gál, Liisa Jaakonsaari, Elisabeth Jeggle, Евгени Кирилов, Georgios Koumoutsakos, Barbara Lochbihler, Norbert Neuser, Miroslav Ouzký, Godelieve Quisthoudt-Rowohl, György Schöpflin, Indrek Tarand
Заместник(ци) (чл. 187, пар. 2), присъствал(и) на окончателното гласуване
Sylvie Guillaume
ПРОЦЕДУРА
Заглавие
Спешното въвеждане на автономни търговски преференции по отношение на Пакистан
Позовавания
COM(2010)0552 – C7-0322/2010 – 2010/0289(COD)
Дата на представяне на ЕП
7.10.2010 г.
Водеща комисия
Дата на обявяване в заседание
INTA
19.10.2010
Подпомагаща(и) комисия(и)
Дата на обявяване в заседание
AFET
19.10.2010
IMCO
19.10.2010
Неизказано становище
Дата на решението
IMCO
29.11.2010 г.
Докладчик(ци)
Дата на назначаване
William (The Earl of) Dartmouth
26.10.2010
Разглеждане в комисия
9.11.2010 г.
1.12.2010 г.
25.1.2011 г.
Дата на приемане
16.3.2011 г.
Резултат от окончателното гласуване
+:
–:
0:
20
4
2
Членове, присъствали на окончателното гласуване
William (The Earl of) Dartmouth, Laima Liucija Andrikienė, Kader Arif, David Campbell Bannerman, Christofer Fjellner, Метин Казак, David Martin, Emilio Menéndez del Valle, Vital Moreira, Godelieve Quisthoudt-Rowohl, Niccolò Rinaldi, Tokia Saïfi, Helmut Scholz, Peter Šťastný, Robert Sturdy, Gianluca Susta, Keith Taylor, Iuliu Winkler, Pablo Zalba Bidegain, Paweł Zalewski
Заместник(ци), присъствал(и) на окончателното гласуване
Catherine Bearder, George Sabin Cutaş, Salvatore Iacolino, Syed Kamall, Miloslav Ransdorf, Jarosław Leszek Wałęsa
