P6_TA(2009)0209
Схема на Общността за екомаркировка ***I
A6-0105/2009
Законодателна резолюция на Европейския парламент от 2 април 2009 г. относно предложението за регламент на Европейския парламент и на Съвета относно схема на Общността за екомаркировка ( COM(2008)0401 – C6-0279/2008 – 2008/0152(COD) )
(Процедура на съвместно вземане на решение: първо четене)
Европейският парламент
, –
като взе предвид предложението на Комисията до Европейския парламент и до Съвета ( COM(2008)0401 ),
–
като взе предвид член 251, параграф 2 и член 175, параграф 1 от Договора за ЕО, съгласно които предложението е внесено от Комисията ( C6-0279/2008 ),
–
като взе предвид член 51 от своя правилник,
–
като взе предвид доклада на комисията по околна среда, обществено здраве и безопасност на храните и становищата на комисията по промишленост, изследвания и енергетика и на Комисията по вътрешния пазар и защита на потребителите ( A6-0105/2009 ),
1.
Одобрява предложението на Комисията във вида, в който е изменено;
2.
Отбелязва декларациите на Комисията, приложени към настоящата резолюция ;
3.
Призовава Комисията да се отнесе до него отново, в случай че възнамерява да внесе съществени изменения в своето предложение или да го замени с друг текст;
4.
Възлага на своя председател да предаде позицията на Парламента съответно на Съвета и на Комисията.
P6_TC1-COD(2008)0152
Позиция на Европейския парламент, приета на първо четене на 2 април 2009 г. с оглед приемането на Регламент (ЕО) № …/2009 на Европейския парламент и на Съвета относно екомаркировката на ЕС
(Тъй като беше постигнато споразумение между Парламента и Съвета, позицията на Парламента на първо четене съответства на окончателния законодателен акт, Регламент (ЕО)
№…
)
ПРИЛОЖЕНИЕ
ДЕКЛАРАЦИЯ НА КОМИСИЯТА
Независимо от приемането на регламента за екомаркировката, Комисията потвърждава намерението си да предложи регламент относно екомаркировката на рибните продукти преди края на настоящата година, който да се базира предимно на критерии за устойчиво рибарство.
Проучването предвидено в член 6, параграф 5а от регламента за екомаркировката, относно допълнителни аспекти като обработка, предварително пакетиране, пакетиране и транспортиране, което следва да разгледа доколко е осъществимо обхватът на регламента за екомаркировката да бъде разширен и да обхване храните, включително продукти на рибарството и аквакултури, не засяга и не влияе върху приемането на настоящия регламент.
