ЕП призова за ясна пътна карта за институционални реформи
Конституция
2007-06-07 - 13:58
ЕП иска ратификация до края на 2008 г.
ЕП ще отхвърли споразумение за нов договор, който ще доведе до намаляване на демократичността, прозрачността и правата на гражданите. Депутатите приеха доклад, с който призоваха Европейския съвет на юнската си среща да състави пътна карта за постигане на ново споразумение за институционални реформи.
Като приеха с голямо мнозинство доклада от Enrique BAR Ó N CRESPO (ПЕС, Испания) и Elmar BROK ( E НП- E Д, Германия), членовете на ЕП подкрепиха усилията на германското председателство да получи от Европейския съвет през м. юни 2007 г. ангажимент за свикване на Междуправителствена конференция (МПК) и готовата пътна карта, която да съдържа процедура, ясен мандат и целта да се постигне споразумение до края на тази година. Членовете на ЕП подчертават, че Парламентът, като единствената пряко избирана от гражданите институция на Европейския съюз, трябва да участва на всички нива в МПК.
ЕП "ще отхвърли резултат от преговорите, който, ако се съпостави с Конституционния договор, би довел до намаляване на защитата на правата на гражданите (по-специално, настоява за запазване на Хартата на основните права и особено на нейния правно задължителен характер), както и до по-малко демократичност, прозрачност и ефикасност във функционирането на Съюза", се казва в доклада.
ЕП настоява за запазване на всички основни принципи, съдържащи се в част І на Конституционния договор. Депутатите подчертават, че Конституционният договор съдържа важни подобрения по отношение на консолидирането на съществуващите договори и сливането на стълбовете, изричното признаване на ценностите, върху които се основава Европейският съюз и задължителната сила на Хартата за основните права, както и участието на гражданите в политическия живот на Европейския съюз, изясняването на съответните компетенции на Европейския съюз и на държавите-членки и зачитането на принципа на субсидиарност.
Диалогът между националните парламенти и правителствата им на МПК е от голямо значение. В тази връзка ЕП изрази готовността си да поддържа тесни контакти с националните парламенти през предстоящия етап на преговорите, както и с Комитета на регионите и Европейския икономически и социален комитет, европейските социални партньори, религиозните общности и гражданското общество.
Депутатите считат, че трябва да се вземат предвид основните въпроси, повдигнати през периода на размисъл, и да се изяснят други, които вече са били разгледани в Конституционния договор, като например устойчивото развитие, по-конкретно в борбата срещу промяната на климата; европейската солидарност в областта на енергетиката; съгласуваната миграционна политика; европейския социален модел в контекста на демографските промени и глобализацията;тероризма; диалога между цивилизациите; ефективните общи механизми за координиране на икономическите политики в еврозоната; като същевременно се защитава ролята на Европейската централна банка по отношение на паричната политика в съответствие с договорите; критериите и процедурите на Съюза за разширяване.
Също така те настояват всички държави-членки да координират процедурите си по ратификацията, така че процесът на ратификация да бъде едновременно приключен до края на 2008 г.
20070606IPR07541
BG
1
PHOTO
20070607PHT07629.jpg
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
