A6-0472/2008
4.12.2008
***I
ДОКЛАД
относно предложението за регламент на Европейския парламент и на Съвета относно статистика за земеделските култури
(COM(2008)0210 – C6‑0179/2008 – 2008/0079(COD))
Комисия по земеделие и развитие на селските райони
Докладчик:
Elisabeth Jeggle
PE 409.527v02-00
Легенда на използваните знаци
* Процедура на консултация
мнозинство от подадените гласове
**I Процедура на сътрудничество (първо четене)
мнозинство от подадените гласове
**II Процедура на сътрудничество (второ четене)
мнозинство от подадените гласове за одобряване на общата позиция
мнозинство от всички членове на Парламента за отхвърляне или изменение на общата позиция
*** Одобрение
мнозинство от всички членове на Парламента, освен в случаите по членове 105, 107, 161 и 300 от Договора за ЕО и член 7 от Договора за ЕС
***I Процедура на съвместно вземане на решение (първо четене)
мнозинство от подадените гласове
***II Процедура на съвместно вземане на решение (второ четене)
мнозинство от подадените гласове за одобряване на общата позиция
мнозинство от всички членове на Парламента за отхвърляне или изменение на общата позиция
***III Процедура на съвместно вземане на решение (трето четене)
мнозинство от подадените гласове за одобряване на съвместния проект
(Посочената процедура се базира на правното основание, предложено от Комисията.)
Изменения на законодателен текст
Измененията, внесени от Парламента, се обозначават в получер курсив . В случай на акт за изменение, дословно възпроизведените части от съществуваща разпоредба, която Парламентът желае да измени, а Комисията не е променила, се отбелязват с получер шрифт. Евентуални заличавания, които засягат такива пасажи, се обозначават по следния начин: [...]. Отбелязването в курсив е предназначено за съответните специализирани отдели и се отнася до частите от законодателния текст, за които е предложено изменение с цел изготвяне на окончателния текст (например очевидно грешни или липсващи части в дадена езикова версия). Поправките от този вид подлежат на съгласуване между съответните служби.
СЪДЪРЖАНИЕ
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ Error! Bookmark not defined.
ИЗЛОЖЕНИЕ НА МОТИВИТЕ................................................ Error! Bookmark not defined.
ПРОЦЕДУРА............................................................................. Error! Bookmark not defined.
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
относно предложението за регламент на Европейския парламент и на Съвета относно статистика за земеделските култури
( COM(2008)0210 – C6‑0179/2008 – 2008/0079(COD) )
(Процедура на съвместно вземане на решение: първо четене)
Европейският парламент ,
– като взе предвид предложението на Комисията до Европейския парламент и до Съвета ( COM(2008)0210 ),
– като взе предвид член 251, параграф 2 и член 285, параграф 1 от Договора за ЕО, съгласно които предложението е внесено от Комисията ( C6‑0179/2008 ),
– като взе предвид член 51 от своя правилник,
– като взе предвид доклада на комисията по земеделие и развитие на селските райони ( A6‑0472/2008 ),
1. одобрява предложението на Комисията във вида, в който е изменено;
2. призовава Комисията да се отнесе до него отново, в случай че възнамерява да внесе съществени изменения в предложението или да го замени с друг текст;
3. възлага на своя председател да предаде позицията на Парламента съответно на Съвета и на Комисията.
Изменение
1
Предложение за регламент
Съображение 1
Текст, предложен от Комисията
Изменение
(1) Регламент (ЕИО) № 837/90 на Съвета от 26 март 1990 г. относно статистическата информация, която трябва да бъде предоставена от държавите-членки за производството на зърнени култури и Регламент (ЕИО) № 959/93 на Съвета от 5 април 1993 г. относно статистическата информация, която следва да се предоставя от държавите-членки относно растителните продукти, различни от зърнени култури, са изменяни неколкократно. Понеже понастоящем са необходими допълнителни изменения и опростявания, посочените актове следва да бъдат заменени с цел постигане на по-голяма яснота.
(1) Регламент (ЕИО) № 837/90 на Съвета от 26 март 1990 г. относно статистическата информация, която трябва да бъде предоставена от държавите-членки за производството на зърнени култури и Регламент (ЕИО) № 959/93 на Съвета от 5 април 1993 г. относно статистическата информация, която следва да се предоставя от държавите-членки относно растителните продукти, различни от зърнени култури, са изменяни неколкократно. Понеже понастоящем са необходими допълнителни изменения и опростявания, посочените актове следва да бъдат заменени с цел постигане на по-голяма яснота , в съответствие с новия политически подход на Комисията за опростяване на законодателството на Общността и за по-добро регулиране .
Изменение
2
Предложение за регламент
Съображение 10
Текст, предложен от Комисията
Изменение
(10) С Регламент (EО) № 322/97 на Съвета от 17 февруари 1997 г. относно статистиката на Общността се осигурява референтна рамка за разпоредбите на настоящия регламент . По-специално , с него се изисква съответствие със стандартите за безпристрастност, надеждност, обективност, научна независимост, икономическа целесъобразност и поверителност на статистическата информация.
(10) Регламент (EО) № 322/97 на Съвета от 17 февруари 1997 г. относно статистиката на Общността съставлява референтната рамка за разпоредбите на настоящия регламент , по-специално по отношение на съответствието със стандартите за безпристрастност, надеждност, обективност, научна независимост, икономическа целесъобразност и поверителност на статистическата информация. Регламент (Евратом, ЕИО) № 1588/90 на Съвета от 11 юни 1990 г. за предоставянето на поверителна статистическа информация на Статистическата служба на Европейските общности представлява референтната рамка за предаването и защитата на поверителни статистически данни, предоставяни съгласно настоящия регламент, за да се гарантира, че при изготвянето и разпространението на статистики на Общността не се допуска неправомерно разкриване на информация и използването й за цели, различни от целите на статистиката.
Обосновка
Важно е да се гарантира поверителността на обмена и разкриването на информация, за да се осигури защитата на информацията, свързана с лице с установена или подлежаща на установяване самоличност (субект на данни). Поради това в текста трябва да се включи препращане към съществуващото общностно законодателство относно защитата на данните.
Изменение
3
Предложение за регламент
Съображение 12
Текст, предложен от Комисията
Изменение
(12) По-специално, на Комисията следва да се предоставят правомощия за адаптиране на таблиците за предаване на данни. Понеже мерките в тази насока имат общ характер и целят да изменят несъществени елементи от настоящия регламент или да го допълнят чрез добавяне на нови несъществени елементи, те трябва да бъдат приети в съответствие с процедурата по регулиране с контрол, установена в член 5а от Решение 1999/468/EО.
(12) По-специално, Комисията следва да бъде оправомощена да изменя таблиците за предаване на данни. Понеже тези мерки са от общ характер и са предназначени да изменят несъществени елементи от настоящия регламент , като наред с другото го допълват с нови несъществени елементи, те трябва да бъдат приети в съответствие с процедурата по регулиране с контрол, установена в член 5а от Решение 1999/468/EО.
Изменение
4
Предложение за регламент
Съображение 12 a (ново)
Текст, предложен от Комисията
Изменение
(12а) Регламент (ЕО) №834/2007 от 28 юни 2007 г. относно биологичното производство подчертава необходимостта да бъде получена статистическа информация в контекста на статистическата програма на Общността. Като признава, че съществува необходимост от систематично изготвяне на статистика на Общността относно биологичното производство и земеделие, Комисията може да предлага законодателство, което да обхваща статистиката на Общността за биологичното производство, въз основа на член 285 от Договора и в рамките на статистическата програма на Общността и Регламент (ЕО) № 322/97 на Съвета относно статистиката на Общността.
Обосновка
Изготвянето на статистика на Общността следва да се основава на член 285 от Договора за ЕО и в рамките на статистическата програма на Общността и Регламент (ЕО) № 322/97 на Съвета относно статистиката на Общността. Понастоящем не съществува нормативен акт (установен съгласно член 258) относно регистрирането на статистически данни на Общността за производството на биологични култури (нито за месопроизводството и животновъдството). Член 36 от Регламент (ЕО) № 834/2007 на Съвета относно биологичното производство предвижда: „ Държавите-членки предават на Комисията статистическата информация, необходима за изпълнението и последващите действия на настоящия регламент”.
Изменение
5
Предложение за регламент
Член 1
Текст, предложен от Комисията
Изменение
Настоящият регламент установява обща рамка за системното изготвяне на статистически данни на Общността за използването на земята и производството на земеделски култури.
Настоящият регламент установява обща рамка за системното изготвяне на статистически данни на Общността за производството на земеделски култури.
Обосновка
Позоваването на използването на земята трябва да се заличи, тъй като такава информация вече ще бъде на разположение на Комисията през 2010, 2013 и 2016 г. съгласно Регламента на Европейския парламент и на Съвета относно изследвания на структурата на земеделските стопанства и проучване на методите за селскостопанско производство и за отмяна на Регламент (ЕИО) № 571/88 на Съвета.
Изменение
6
Предложение за регламент
Член 2 – параграф 2
Текст, предложен от Комисията
Изменение
2. Определенията, дадени в приложение I към настоящия регламент, се прилагат единствено за целите на приложение II към настоящия регламент.
2. По смисъла на приложение II към настоящия регламент се прилагат следните определения:
A) Таблици 1, 2 и 3 от приложение II
Обосновка
Определенията не следва да бъдат включени като част от приложението, а в основната част на регламента, по-специално в члена относно определенията.
Изменение
7
Предложение за регламент
Член 2 – параграф 2 – буква a) (нова)
Текст, предложен от Комисията
Изменение
а) „обработвана площ“ e площта, която се обработва преди прибирането на реколтата и съответства на засятата площ, с изключение на площта, унищожена вследствие на метеорологични (напр., природни бедствия) или други условия; след прибирането на реколтата, обработваната площ съответства на площта след прибиране на реколтата;
Обосновка
Определенията не следва да бъдат включени като част от приложението, а в основната част на регламента, по-специално в члена относно определенията.
Изменение
8
Предложение за регламент
Член 2 – параграф 2 – буква б) (нова)
Текст, предложен от Комисията
Изменение
б) „площ след прибиране на реколтата“ означава частта от обработената площ, от която реколтата е била прибрана. Следователно, тя може да е равна на обработената площ или по-малка от нея;
Обосновка
Определенията не следва да бъдат включени като част от приложението, а в основната част на регламента, по-специално в члена относно определенията.
Изменение
9
Предложение за регламент
Член 2 – параграф 2 – буква в) (нова)
Текст, предложен от Комисията
Изменение
в) „производствена площ“, в случая на трайни насаждения, означава площта, от която е възможно да бъде прибрана реколта през референтната година на прибиране на реколтата. От нея се изключват всички непроизводствени площи, като например нови насаждения, които още не са започнали да дават добиви;
Обосновка
Определенията не следва да бъдат включени като част от приложението, а в основната част на регламента, по-специално в члена относно определенията.
Изменение
10
Предложение за регламент
Член 2 – параграф 2 – буква г) (нова)
Текст, предложен от Комисията
Изменение
г) „прибрана продукция“ включва загубите и брака в стопанството, пряко изразходваните в стопанството количества и реализираните на пазара количества, изразени в тегловни единици на основния продукт. Прибраната продукция за зърнени култури, изсушени бобови растения и протеинови култури, както и маслодайни растения (рапица, слънчоглед, ленено семе, соя, памуково семе и други маслодайни семена) се изразява в еквивалент на изсушена продукция;
Обосновка
Определенията не следва да бъдат включени като част от приложението, а в основната част на регламента, по-специално в члена относно определенията.
Изменение
11
Предложение за регламент
Член 2 – параграф 2 – буква д) (нова)
Текст, предложен от Комисията
Изменение
д) „добив“ означава прибраната продукция на единица обработвана площ;
Обосновка
Определенията не следва да бъдат включени като част от приложението, а в основната част на регламента, по-специално в члена относно определенията.
Изменение
12
Предложение за регламент
Член 2 – параграф 2 – буква е) (нова)
Текст, предложен от Комисията
Изменение
е) „последователно отглеждане“ означава парцел обработваема земя, която се използва повече от веднъж в една стопанска година, но при всяко използване на нея се отглежда само един вид земеделска култура. Тази площ се счита за обработвана площ за всяка от културите (понятията основна и вторична площ не са приложими в този случай);
Обосновка
Определенията не следва да бъдат включени като част от приложението, а в основната част на регламента, по-специално в члена относно определенията.
Изменение
13
Предложение за регламент
Член 2 – параграф 2 – буква ж) (нова)
Текст, предложен от Комисията
Изменение
ж) „комбинирано отглеждане“ означава комбинацията от земеделски култури, които заемат едновременно даден парцел земеделска площ. Обработваната площ в този случай се разпределя между растителните продукти пропорционално на площта земя, която заемат (понятията основна и вторична площ не са приложими в този случай);
Обосновка
Определенията не следва да бъдат включени като част от приложението, а в основната част на регламента, по-специално в члена относно определенията.
Изменение
14
Предложение за регламент
Член 2 – параграф 2 – буква з) (нова)
Текст, предложен от Комисията
Изменение
з) „земеделски култури с двойно предназначение“ означава земеделски култури с повече от едно предназначение, които по правило се считат за първични земеделски култури заради основното им предназначение и за вторични земеделски култури заради допълнителното им предназначение.
Обосновка
Определенията не следва да бъдат включени като част от приложението, а в основната част на регламента, по-специално в члена относно определенията.
Изменение
15
Предложение за регламент
Член 2 – параграф 2 – буква и) (нова)
Текст, предложен от Комисията
Изменение
и) „култури под стъклено или високо (достъпно) покритие“ означава земеделски култури, които през целия период на растеж или през по-голямата част от него се отглеждат в оранжерии или под стационарни или подвижни високи покрития (стъкло или твърда или гъвкава пластмаса). Това изключва разстланите по земята платна от синтетична материя, а също така земята под стъклени покривала или тунели, недостъпни за човека, както и подвижните остъклени рамки. Площите за култури, отглеждани през една част от времето под стъклено покритие, а през другата част на открито, се отчитат като отглеждани изцяло под стъклено покритие, освен ако периодът под стъклено покритие е изключително кратък.
Обосновка
Определенията не следва да бъдат включени като част от приложението, а в основната част на регламента, по-специално в члена относно определенията.
Изменение
16
Предложение за регламент
Член 3 – параграф 2 – буква г)
Текст, предложен от Комисията
Изменение
г) използвана земеделска площ (таблица 4).
заличава се
Обосновка
Позоваването на използването на земята и таблица 4 трябва да се заличат, тъй като такава информация вече ще бъде на разположение на Комисията през 2010, 2013 и 2016 г. съгласно Регламента на Европейския парламент и на Съвета относно изследвания на структурата на земеделските стопанства и проучване на методите за селскостопанско производство и за отмяна на Регламент (ЕИО) № 571/88 на Съвета.
Изменение
17
Предложение за регламент
Член 3 – параграф 3 - алинея 1 a (нова)
Текст, предложен от Комисията
Изменение
Държавите-членки информират Комисията относно тяхното определение на слабо присъствие.
Обосновка
Променливите със слабо присъствие следва да бъдат определени. Комисията и държавите-членки следва да знаят кога точно е възможно и може да се приложи изключване от статистическите данни.
Изменение
18
Предложение за регламент
Член 5 – параграф 1
Текст, предложен от Комисията
Изменение
Държавите-членки, които правят представителни изследвания, трябва да предприемат необходимите действия, за да гарантират, че данните от таблица 1 отговарят на изискванията за точност , определени в приложение ІІ към настоящия регламент .
Държавите-членки, които провеждат представителни изследвания , за да съберат статистически данни , предприемат необходимите действия, за да гарантират, че данните от таблица 1 отговарят на следните изисквания за точност: коефициентът на изменение на данните, които следва да бъдат предадени най-късно до 30 септември на година n+1, не надвишава (на национално равнище) 4% за обработваната площ за всяка от следните групи основни култури: зърнени култури за производството на зърно (включително семена), сушени варива и протеинови култури за производство на зърно (включително семена и смес от зърнени култури и варива), кореноплодни култури, технически култури и растения, прибрани в неузряло състояние.
Обосновка
Изискванията за точност не следва да бъдат включени в бележка под линия като част от таблица 1 в приложение ІІ, а в основната част на регламента, по-специално в члена относно изискванията за точност. Освен това се предлага коефициентът на изменение да се увеличи от 3 на 4%, за да се поддържат разходите и административното бреме за държавите-членки в разумни граници.
Изменение
19
Предложение за регламент
Член 5 – параграф 2
Текст, предложен от Комисията
Изменение
По отношение на източници, различни от изследвания, държавите-членки трябва да гарантират, че качеството на информацията от тях е поне еднакво с това на информацията, получена чрез статистически изследвания.
По отношение на източници, различни от статистически изследвания, държавите-членки гарантират, че качеството на информацията от тях е с най-малко равностойно качество, в сравнение с информацията, получена чрез статистически изследвания.
Когато се използват административни източници, държавите-членки информират Комисията предварително за използваните методи и качеството на данните от тези източници.
Изменение
20
Предложение за регламент
Член 6 – параграф 2
Текст, предложен от Комисията
Изменение
Таблиците за предаване на данни, както са определени в приложение II, могат да бъдат адаптирани от Комисията (с изключение на изискванията за точност). Мерките , предназначени да изменят несъществени елементи на настоящия регламент, се приемат в съответствие с процедурата по регулиране с контрол, посочена в член 9, параграф 3.
Таблиците за предаване на данни, както са определени в приложение II, могат да бъдат адаптирани от Комисията (с изключение на изискванията за точност). Тези мерки , предназначени да изменят несъществени елементи на настоящия регламент , като наред с другото го допълват , се приемат в съответствие с процедурата по регулиране с контрол, посочена в член 9, параграф 3.
Изменение
21
Предложение за регламент
Член 7 – параграф 2 - алинея 1 a (нова)
Текст, предложен от Комисията
Изменение
Държавите-членки информират Комисията относно тяхното определение на слабо присъствие.
Обосновка
Променливите със слабо присъствие следва да бъдат определени. Комисията и държавите-членки следва да знаят кога точно е възможно и може да се приложи изключване от статистическите данни.
Изменение
22
Предложение за регламент
Член 8 – параграф 2
Текст, предложен от Комисията
Изменение
2. На всеки три години, а когато е за първи път — осемнадесет месеца след датата на приложение на настоящия регламент, държавите-членки предоставят на Комисията (Евростат) отчет за качеството на предаваните данни.
2. На всеки три години, а когато е за първи път — двадесет и един месеца след датата на прилагане на настоящия регламент, държавите-членки предоставят на Комисията (Евростат) отчет за качеството на предаваните данни , като се позовават на измерителите за оценка на качеството, обобщени в параграф 1 на настоящия член .
Обосновка
Срокът на преходния период следва да е съобразен с последно приетото правило, че окончателните резултати и първите данни на регионално равнище следва да бъдат предоставени до 30 септември 2011 г. Това съответства на двадесет и един месеца.
Изменение
23
Предложение за регламент
Член 8 – параграф 2 a (нов)
Текст, предложен от Комисията
Изменение
2а При прилагане на предвидените в параграф 1 на настоящия член измерители за качество към данните, включени в настоящия регламент, формата и структурата на докладите за качеството следва да бъдат определени в съответствие с процедурите, посочени в член 9, параграф 3.
Обосновка
Процедурата по регулиране с контрол (ПРК) следва да се прилага за всички разпоредби относно комитологията.
Изменение
24
Предложение за регламент
Член 8 – параграф 3
Текст, предложен от Комисията
Изменение
3. Държавите-членки трябва да информират Комисията за всякакви методологически и други промени, които биха повлияли значително на качеството на статистическите данни, не по-късно от три месеца след осъществяването на промените.
3. Държавите-членки информират Комисията за всякакви методологически и други промени, които биха повлияли на качеството на статистическите данни, не по-късно от три месеца след осъществяването на промените.
Изменение
25
Предложение за регламент
Член 8 – параграф 5 a (нов)
Текст, предложен от Комисията
Изменение
5а Обръща се внимание на принципа, че допълнителните разходи и тежести трябва да остават в разумни граници.
Изменение
26
Предложение за регламент
Член 9 – параграф 1
Текст, предложен от Комисията
Изменение
1. Комисията се подпомага от Постоянния комитет за земеделска статистика, създаден с Решение 72/279/EИО на Съвета.
1. Комисията се подпомага от Постоянния комитет за земеделска статистика, създаден с член 1 от Решение 72/279/EИО на Съвета.
Обосновка
Този текст е по-точен и съответства в по-голяма степен на позоваванията, съгласувани във връзка с изследванията на структурата на земеделските стопанства и статистическите досиета за месопроизводството и животновъдството.
Изменение
27
Предложение за регламент
Член 9 – параграф 2
Текст, предложен от Комисията
Изменение
2. При позоваване на настоящия параграф, се прилагат членове 4 и 7 от Решение 1999/468/ЕО, като се спазват разпоредбите на член 8 от посоченото решение.
заличава се
Обосновка
Позоваването на процедурата на управление следва да се заличи, тъй като внесеното от докладчика изменение на член 10, параграф 1 – „Преходен период” заличава единственото съществуващо позоваване на тази процедура и я заменя с процедура по регулиране с контрол. Процедурата по регулиране с контрол следва да се прилага за всички разпоредби относно комитологията.
Изменение
28
Предложение за регламент
Член 10 – параграф 1
Текст, предложен от Комисията
Изменение
1. В съответствие с процедурата, установена в член 9, параграф 2 , на държавите-членки могат да се предоставят преходни периоди за приложението на настоящия регламент, изтичащи не по-късно от една година след датата, от която той се прилага, при положение че приложението на настоящия регламент към техните национални статистически системи налага значителни адаптации и е вероятно да предизвика съществени проблеми от практическо естество.
1. В съответствие с процедурата по регулиране с контрол , установена в член 9, параграф 3 , на държавите-членки могат да се предоставят преходни периоди за прилагането на настоящия регламент, изтичащи не по-късно от една година след датата, от която той се прилага, при положение че прилагането на настоящия регламент спрямо техните национални статистически системи изисква значителни приспособявания и е вероятно да предизвика съществени проблеми от практическо естество.
Обосновка
Процедурата по регулиране с контрол следва да се прилага за всички разпоредби относно комитологията.
Изменение
29
Предложение за регламент
Приложение I - точка A)
Текст, предложен от Комисията
Изменение
За целите на приложение II към настоящия регламент се прилагат следните определения:
заличава се
A) Таблици 1, 2 и 3 от приложение II
- „обработвана площ“: до прибирането на реколтата обработваната площ съответства на засятата площ, с изключение на унищожената площ; след прибирането на реколтата, обработваната площ съответства на площта след прибиране на реколтата;
- „площ след прибиране на реколтата“ съответства на частта от обработената площ, от която реколтата е била прибрана. Следователно, тя може да е равна на обработената площ или по-малка от нея;
- „производствена площ“ в случая на трайни насаждения се отнася до площта, от която е възможно да бъде прибрана реколта през референтната година на прибиране на реколтата. От нея се изключват всички непроизводствени площи, като например нови насаждения, които още не са започнали да дават добиви;
- „прибрана продукция“ включва загубите и брака в стопанството, пряко консумираните в стопанството количества и реализираните на пазара количества, изразени в тегловни единици на основния продукт. Прибраната продукция за зърнени култури, изсушени бобови растения и протеинови култури, както и маслодайни растения (рапица, слънчоглед, ленено семе, соя, памуково семе и други маслодайни семена) се изразява в еквивалент на изсушена продукция;
- „добив“ съответства на прибраната продукция на единица обработвана площ;
- „последователно отглеждане“ се отнася до парцел обработваема земя, която се използва повече от веднъж в една стопанска година и всеки път площта е заета само с един вид земеделска култура. И двата вида площи се считат за обработвана площ за всяка от културите (понятията основна и вторична площ не са приложими в този контекст);
- „комбинирано отглеждане“ се отнася до комбинацията от земеделски култури, които заемат едновременно даден парцел земеделска площ. Обработваната площ в този случай се разпределя между растителните продукти пропорционално на площта земя, която заемат (понятията основна и вторична площ не са приложими в този случай);
- „земеделски култури с двойно предназначение“ се разглеждат по подразбиране заради основното им предназначение и като вторични земеделски култури заради допълнителното им предназначение.
- „култури под стъклено или високо (достъпно) покритие“ се отнася до земеделски култури, които през целия период на растеж или през по-голямата част от него се отглеждат в оранжерии или под стационарни или подвижни високи покрития (стъкло или твърда или гъвкава пластмаса). Това изключва разстланите по земята платна от синтетична материя, а също така земята под стъклени покривала или тунели, недостъпни за човека, както и подвижните остъклени рамки. Площите за култури, отглеждани през една част от времето под стъклено покритие, а през другата част на открито, се отчитат като отглеждани изцяло под стъклено покритие, освен ако периодът под стъклено покритие е изключително кратък.
Обосновка
Определенията не следва да бъдат включени като част от приложението, а в основната част на регламента, по-специално в члена относно определенията.
Изменение
30
Предложение за регламент
Приложение I - точка Б)
Текст, предложен от Комисията
Изменение
Б) Таблица 4 от приложение II
заличава се
- Понятията са определени в Регламент (ЕИО) № 571/88 на Съвета.
- „Основни и вторични площи“ се класифицират, както следва:
Обща употреба: Основната площ на даден парцел в общия случай е там, където парцелът е зает само с една земеделска култура през дадена стопанска година, която култура го определя еднозначно. (В този случай вторичната площ на въпросния парцел е нула).
Специални случаи
Последователно отглеждане
„Основна площ“: Ако парцелът обработваема земя се използва повече от веднъж през дадена стопанска година (последователно отглеждане) и всеки път площта е заета само с един вид земеделска култура, то основната площ е културата с най-висока стойност. Ако по стойността на производството не може да се определи коя е основната култура, то за основна култура се приема онази, която заема съответната площ за най-дълъг период от време.
„Вторична площ“: Тогава всички останали култури се разглеждат като вторични площи.
Комбинирано отглеждане
2.2 „Основна площ“: Ако през целия земеделски сезон парцелът обработваема земя се използва за една и съща точно определена комбинация от култури (комбинирано отглеждане), то основната площ се разделя пропорционално на съответните култури.
„Вторична площ“: В този случай няма да има вторична площ.
2.3 Комбинация от последователно и комбинирано отглеждане
„Основна площ“: Ако през дадена стопанска година парцелът обработваема земя се използва повече от веднъж и с комбинация от последователно и комбинирано отглеждани култури, то всяка комбинация от култури, заемащи земята през същия период от време, се оценява отделно и за основна площ се приема комбинацията или културата с най-висока стойност. Когато площта се използва за комбинирано отглеждане, основната площ се разделя пропорционално на съответните култури.
„Вторична площ“: Тогава всички останали култури се разглеждат като вторични площи.
Обосновка
Позоваването на използването на земята и таблица 4 трябва да се заличат, тъй като такава информация вече ще бъде на разположение на Комисията през 2010, 2013 и 2016 г. съгласно Регламента на Европейския парламент и на Съвета относно изследвания на структурата на земеделските стопанства и проучване на методите за селскостопанско производство и за отмяна на Регламент (ЕИО) № 571/88 на Съвета.
Изменение
31
Предложение за регламент
Приложение II - таблица 1 - колони
Текст, предложен от Комисията
Изменение
колони 2 и 12 се заличават
Обосновка
Изискването на данни на незадължителен принцип не съответства с намерението за поддържане на възможно най-ниска степен на разходите и допълнителната административна тежест.
Изменение
32
Предложение за регламент
Приложение II - таблица 1 - бележка под линия
Текст, предложен от Комисията
Изменение
Еквивалент на изсушена продукция
* Продукцията за означените продукти се посочва в еквивалент на изсушена продукция
* Продукцията за означените продукти се посочва в средна степен на влажност, която всяка държава-членка съобщава на Европейската комисия.
Колони 1, 3, 4 и 13 не са задължителни, при условие че средната стойност на годишната национална продукция (изразена в еквивалент на изсушена продукция) през последните 3 години е била по-малка от 2 580 000 тона за обикновената пшеница, 860 000 тона за твърдата пшеница, 770 000 тона за ечемика, 80 000 тона за ръжта и сместа от ръж и пшеница, 1 290 000 тона за царевицата за зърно, 170 000 тона за тритикалето, 130 000 тона за овеса, соргото и ориза, 60 000 тона за полския грах, 40 000 тона за полския фасул, 270 000 тона за рапицата, 180 000 тона за слънчогледа и 50 000 тона за соята.
Колони 1, 3, 4 и 13 не са задължителни, при условие че средната стойност на годишната национална продукция през последните 3 години е била по-малка от 2 580 000 тона за обикновената пшеница, 860 000 тона за твърдата пшеница, 770 000 тона за ечемика, 80 000 тона за ръжта и сместа от ръж и пшеница, 1 290 000 тона за царевицата за зърно, 170 000 тона за тритикалето, 130 000 тона за овеса, соргото и ориза, 60 000 тона за полския грах, 40 000 тона за полския фасул, 270 000 тона за рапицата, 180 000 тона за слънчогледа и 50 000 тона за соята.
Колони 1, 3, 4 и 13 не са задължителни, при условие че средната стойност на годишната национална продукция през последните 3 години е била по-малка от 700 000 тона за картофите, 2 500 000 тона за захарното цвекло и 4 500 000 тона за неузрялата царевица.
Колони 1, 3, 4 и 13 не са задължителни, при условие че средната стойност на годишната национална продукция през последните 3 години е била по-малка от 700 000 тона за картофите, 2 500 000 тона за захарното цвекло и 4 500 000 тона за неузрялата царевица.
Колони 2 и 12 не са задължителни
Изисквания за точност
Коефициентът на изменение на данните, които следва да бъдат предадени най-късно до 30 септември на година n+1, не надвишава (на национално равнище) 3% за обработваната площ за всяка от следните групи основни култури: зърнени култури за производството на зърно (включително семена), сушени варива и протеинови култури за производство на зърно (включително семена и смес от зърнени култури и варива), кореноплодни култури, технически култури и растения, прибрани в неузряло състояние.
Обосновка
Степента на влажност е по-практична и по-малко теоретична от еквивалента на изсушена продукция.
Изискването на данни на незадължителен принцип не съответства с намерението за поддържане на възможно най-ниска степен на разходите и допълнителната административна тежест.
Изискванията за точност не следва да бъдат включени не в бележка под линия като част от приложението, а в основната част на регламента, по-специално в член 5 относно изискванията за точност.
Изменение
33
Предложение за регламент
Приложение II – таблица 4
Текст, предложен от Комисията
Изменение
Таблица 4 от приложение ІІ – Използване на земята
заличава се
Обосновка
Позоваването на използването на земята и таблица 4 трябва да се заличат, тъй като такава информация вече ще бъде на разположение на Комисията през 2010, 2013 и 2016 г. съгласно Регламента на Европейския парламент и на Съвета относно изследвания на структурата на земеделските стопанства и проучване на методите за селскостопанско производство и за отмяна на Регламент (ЕИО) № 571/88 на Съвета.
ИЗЛОЖЕНИЕ НА МОТИВИТЕ
Европейска комисия
Предложението на Комисията има за цел да опрости съществуващото законодателство - Регламент (ЕИО) № 837/90 на Съвета от 26 март 1990 г. относно статистическата информация, която трябва да бъде предоставена от държавите-членки за производството на зърнени култури и Регламент (ЕИО) № 959/93 на Съвета от 5 април 1993 г. относно статистическата информация, която следва да се предоставя от държавите-членки относно растителните продукти, различни от зърнени култури, и да ги адаптира към новите потребности на Европейския съюз.
Предложеният регламент съответства на новия политически подход на Комисията за опростяване на законодателството и за по-добро регулиране, както е посочено в съобщението от 14 ноември 2006 г. относно „стратегически преглед на програмата „По-добро регулиране в Европейския съюз“
Съобщение на Комисията до Съвета, Европейския парламент, Европейския икономически и социален комитет и Комитета на регионите СОМ(2006) 689 окончателен: „Стратегически преглед на програмата „По-добро регулиране“ в Европейския съюз“. и в съобщението от 24 януари 2007 г. относно „програма за действие за намаляване на административния товар в Европейския съюз“
Съобщение на Комисията до Съвета, Европейския парламент, Европейския икономически и социален комитет и Комитета на регионите СОМ(2007) 23 окончателен: „Програма за действие за намаляване на административния товар в Европейския съюз“. .
Целта на настоящия регламент е осигуряване на статистически данни относно използването на земята и растителните продукти от страна на държавите-членки. Статистиката за земеделските култури е от основно значение за управлението на пазарите на Европейския съюз. Счита се също, че от основно значение е да бъде обхваната и статистиката за зеленчуците и трайните насаждения, освен статистиката за зърнените и другите култури от обработваема земя, която е понастоящем законодателно уредена. В допълнение, статистиката, свързана с настоящото предложение, е от основно значение за управлението и оценката на общата селскостопанска политика.
Позиция на Европейския парламент
Докладчикът споделя становището на Комисията, че статистиката за земеделските култури е от основно значение за управлението на пазарите на Европейския съюз и оценката на общата селскостопанска политика. Докладчикът счита, че повечето мерки, предложени от Комисията, са разумни и счита, че те формират добра основа за опростяване на съществуващото законодателство. Докладчикът приветства факта, че в голям брой случаи Комисията е отразила идентични формулировки, които вече са съгласувани в предишни статистически досиета.
Въпреки това, докладчикът предвижда известни преработки на предложението на Комисията. На първо място са необходими някои добавки и преработки на формулировките, за да се поясни и допълни обосновката на регламента. Освен това, докладчикът смята, че е по-добре в членовете да се пояснят някои от разпоредбите, които преди това бяха определени в приложенията.
В допълнение, докладчикът счита, че е необходимо да се обърне внимание на принципа, че допълнителните разходи и тежести трябва да остават в разумни граници и че позоваването и искането на данни за използването на земята (таблица 4) трябва да се заличи, тъй като такава информация вече ще бъде на разположение на Комисията през 2010, 2013 и 2016 г. съгласно Регламента на Европейския парламент и на Съвета относно изследвания на структурата на земеделските стопанства и проучване на методите за селскостопанско производство и за отмяна на Регламент (ЕИО) № 571/88 на Съвета.
Освен това, що се отнася до разпоредбите относно комитологията, изглежда няма причина процедурата по регулиране с контрол да не бъде прилагана за всички разпоредби за прилагане. Поради това докладчикът предлага да се предвидят и разпоредби за докладите за качеството като се използва процедурата по регулиране с контрол.
Междуинституционалното споразумение и Решение 2006/512/ЕО на Съвета от 17 юли 2006 г. предвиждат новата процедура по регулиране с контрол да бъде използвана във всички случаи, в които основният акт е бил приет съгласно процедурата на съвместно вземане на решение и когато той предвижда приемането на мерки от общ характер, предназначени да изменят несъществени елементи на този акт, включително чрез заличаването на някои от тези елементи или допълването им чрез добавяне на нови несъществени елементи
Член 2, параграф 2 (нов) от Решение 2006/512/ЕО на Съвета от 17 юли 2006 г. за изменение на Решение 1999/468/ЕO за установяване на реда и условията за упражняване на изпълнителните правомощия, предоставени на Комисията. . Докладчикът счита, че тук и двата критерия са изпълнени. Следователно е оправдано да се приложи процедурата по регулиране с контрол.
Докладчикът предполага, че ще е уместно да се създаде полезно взаимодействие и по този начин да се включи регистрирането на биологичното производство в настоящото или в бъдещи предложения.
На последно място, докладчикът би желала да се включат две разпоредби, които биха допълнили целите за по-добро законодателство, опростеност и намаляване на тежестта върху респондентите. Първата разпоредба гарантира, че в случай че се използват административни източници, държавите-членки ще информират Комисията предварително за използваните методи и качеството на данните. Втората разпоредба гарантира, че допълнителните разходи и тежести остават в разумни граници.
ПРОЦЕДУРА
Заглавие
Статистика за земеделските продукти
Позовавания
COM(2008)0210 – C6-0179/2008 – 2008/0079(COD)
Дата на представяне на ЕП
21.4.2008
Водеща комисия
Дата на обявяване в заседание
AGRI
24.4.2008
Докладчик(ци)
Дата на назначаване
Elisabeth Jeggle
6.5.2008
Разглеждане в комисия
9.9.2008
4.11.2008
2.12.2008
Дата на приемане
2.12.2008
Резултат от окончателното гласуване
+:
–:
0:
19
0
0
Членове, присъствали на окончателното гласуване
Vincenzo Aita, Niels Busk, Luis Manuel Capoulas Santos, Albert Deß, Gintaras Didžiokas, Carmen Fraga Estévez, Ioannis Gklavakis, Lutz Goepel, Friedrich-Wilhelm Graefe zu Baringdorf, Esther Herranz García, Lily Jacobs, Elisabeth Jeggle, Heinz Kindermann, Mairead McGuinness, Neil Parish, Agnes Schierhuber, Willem Schuth, Петя Ставрева
Заместник(ци), присъствал(и) на окончателното гласуване
Maria Petre
