ЕП върна доклада за биопродуктите в Комисията по земеделието
Селско стопанство
2007-03-29 - 15:48
Членовете на Европейския парламент гласуваха за по-стриктни правила за биопродуктите и призоваха максималния приемлив праг при случайно заразяване с ГМО да се намали до 0,1% генномодифицирано съдържание. Те решиха да не приемат окончателната резолюция, което би сложило край на процедурата, защото ЕК отказва да даде правото за съвместно решение на Парламента по това законодателство. Това е причината, заради която докладът беше върнат в Комисията по земеделието за преразглеждане.
Биопродуктите, наричани още "органични продукти" са тези, които се отглеждат без използване на пестициди и по начин, който не нанася вреди на околната среда и биоразнообразието. Методите се основават и на принципа на редуване на реколтите и отглеждане на животни без използване на антибиотици и хормони.
Предложението на ЕК гласи, че не е законно да се продават хранителни продукти, които съдържат ГМО, освен ако заразяването е случайно и пак в този случай не трябва се надминава определения за Общността праг от 0,9% генномодифицирано съдържание. Депутатите днес гласуваха за максимален праг от 0,1%.
Парламентът поиска с 585 гласа "за", 35 "против" и 38 "въздържали се" регламентът да се определя по съвместната процедура за решение, защото включва производство и обработка на преработена храна в общия пазар (което е в рамките на тази процедура), а не само на земеделски продукти (което е в обхвата на процедурата консултация).
20070326IPR04618
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
