17.4.2009
ПРЕДЛОЖЕНИЕ ЗА РЕЗОЛЮЦИЯ
внесено съгласно член 113 от правилника
от Cristiana Muscardini
относно проект за орган за гарантиране, консултации и оценка на доброволческите дейности и на третия сектор
Предложение за резолюция на Европейския парламент относно проект за орган за гарантиране, консултации и оценка на доброволческите дейности и на третия сектор
Европейският парламент ,
–
като взе предвид член 113 от своя правилник,
A.
като има предвид, че понятието „трети сектор“ беше използвано за първи път на равнище Общност през 1978 г. в доклада „Проект за Европа“, в който на третия сектор беше отредено място, което концептуално го разграничава от държавата и от пазара, като същевременно го постави на равна основа с тях в рамките на обществото като цяло,
Б.
като има предвид, че секторът на доброволческите дейности обхваща разнороден, включително от правна гледна точка, кръг от органи и организации с нестопанска цел, но чиято цел да произвеждат и доставят стоки и услуги от обществен или колективен интерес,
В.
като има предвид, че местните органи все по-често възлагат на сдружения и организации с нестопанска цел извършването на услуги в областта на социалното осигуряване, без да ги подлагат на какъвто и да било действителен контрол на качеството, в резултат на което сдруженията често се превръщат в инструмент за разпределяне на временните задачи на общини, провинции, региони и министерства,
Г.
като има предвид, че упражняването на тези многобройни дейности следва да се осъществява при условие, че организациите отговарят на минимални критерии, които следва да имат структурен, организационен, технически и етичен характер, както и на проверка на непрекъснатото им спазване,
1.
призовава Комисията да учреди орган за гарантиране, консултации и оценка на доброволческите дейности и на третия сектор, като се основава на метода за европейска оценка на качеството – Общата рамка за оценка (CAF), като модел за отлични постижения съгласно Европейската фондация за управление на качеството (EFQM).
