Изборът на редакторите
Култура
2009-01-04 - 07:35
Изборът на редакторите Кои бяха най-добрите ни статии за отминалите месеци? Онлайн редакторите на нашата страница също имат право на мнение. В това тематично досие Ви предлагаме избрани теми, любими на нашия многонационален екип.
Евродепутати - автори на книги, журналистическа награда на Парламента, глоби за превишена скорост в европейската чужбина, президентът на ФИФА в ЕП - това са само някои от разнообразните теми на нашите статии, за които смятаме, че си заслужава да прочетете отново.
20081204FCS43820
Президентът на ФИФА Joseph Blatter в Европейския Парламент
Joseph Blatter в ЕП Спорното правило 6 плюс 5, което ФИФА иска да въведе, бе в центъра на дискусиите на евродепутатите с президента на ФИФА Joseph (Sepp) Blatter през октомври. Правилото за максимум 5 чуждестранни играчи в клубен отбор по футбол противоречи на европейските закони за свободното движение на лица. Депутатите от Комисията по културата предпочитат правилото за местните играчи, което предвижда в отборите да се включат определен брой играчи, обучени на местно ниво.
Идеята на президента на ФИФА Joseph Blatter е да се ограничи максималният брой на чуждестранни играчи в клубните отбори до 5. Целта е да се запази "местната идентичност" на клубовете и да се гарантира обучението на млади играчи.
Още през май ЕП отхвърли предложението 6 +5, когато прие доклада от Manolis Mavrommatis (ЕНП-ЕД, Гърция). Този доклад призовава държавите-членки и спортните асоциации да не въвеждат нови правила, които създават пряка дискриминация, основана на националност.
Вместо това депутатите смятат за по-добра идеята на УЕФА да се въведе изискването определен брой играчи да произхождат от клуба или от съответното първенство.
Blatter пред евродепутатите
Според президента на ФИФА липсата на национални ограничения, води до това, че "най-добрите играчи вече играят в най-големите и най-богатите първенства, в най-големите отбори, които имат 30 добри играчи, но само 11 могат да играят и останалите играчи не са достъпни за други отбори."
Според Blatter "националната идентичност се губи, в някои отбори играят състезатели от 11 различни националности и нито един от тях не е от държавата, където се намира клуба" "Байерн Мюнхен" се нуждае вероятно от петима преводачи в съблекалните."
"Ние не искаме да противоречим на законодателството на ЕС за свободно движение на хора, но нещата могат да се променят, ако наистина искаме....молим Ви за разбиране и солидарност", обърна се президентът на ФИФА към депутатите от Комисията по култура.
УЕФА е избрала подход, който изглежда се съобразява с принципа на свободното движение, като в същото време насърчава обучението на младите европейски играчи. Blatter обаче смята, че това предложение противоречи на идеята за защита на младите играчи, тъй като отборите ще привличат млади чуждестранни играчи в още по-ранна възраст.
Позицията на евродепутатите
Ivo Belet (EНП-EД, Белгия) подчерта, че разбира целите на ФИФА, но е факт, че правилото 5 плюс 6 противоречи на европейските закони. Той смята, че предложението за квота на футболистите, обучени на местно ниво , е стъпка към окончателното решение.
Няколко депутати изразиха загриженост заради ръста на прояви на расизъм във футбола, някои поискаха да се отнемат точки, в случай, че симпатизанти на клуба имат расистки прояви.
Тематично досие за футбола ЕП за Бяла книга за спорта
Евродепутати - автори на книги
Книгата на Julian Priestley Търсите ли си подходящо четиво? Особено ако се интересувате от политическа литература имате голям избор на автори в ....Европейския Парламент. Предлагаме Ви преглед само на някои автори и заглавия.
Най-актуалното заглавие е току-що излязлата книга на бившия генерален секретар на Европейския парламент Julian Priestley "Шест битки, които оформиха Парламента на Европа". Без съмнение информация от първа ръка за последните десетилетия на институцията.
Бивши министър-председатели и президенти
Прави впечатление, че една голяма група автори в ЕП са бивш премиери на страните си. Така например бившият министър председател на Латвия Guntars Krasts ( премиер 1997-98), избран през 2004 г за евродепутат от Съюза за Европа на нациите публикува книга за политическите си идеи.
Дания : Poul Nyrup Расмусен (ПЕС), премиер на страната си между 1993 и 2001, след като напуска поста си, той публикува през 2003 година книгата "Новата връзка - волята да променим света".
Премиерът на Словения между 1990 и 1992 година Lojze Peterle (ЕНП-ЕД) описа в книга събитията от политическия живот в Словения, особено около присъединяването на страната му към ЕС и НАТО.
Полша се представя с Jerzy BUZEK(ЕНП-ЕД), премиер 1997-2001, който като професор на техническите науки, е публикувал над 200 научни статии, основно посветени на защитата на околната среда.
Франция : Министър-председателят от 1988 до 1991 година Michel Rocard (ПЕС) представи почти половин век от френската политика в книгата "Ако левицата знаеше" в разговор френския журналист Georges-Marc Benamou.
Литва : Първия президент на страната (1990-1992) Vytautas Landsbergis (ЕНП-ЕД) написа автобиография през 2000 година .
Белгия : Jean-Luc Dehaene (EНП-ЕД), министър-председател между 1992 и 1999 има редица книги, посветени на европейската интеграция. Освен това той описва интересния си живот в политиката в книгата "Съществува живот и след 16 ".
Книги за Европа и международната политика
Другата огромна категория са книги за политика в Европа, за които може да са направи цял каталог. Само някои от заглавията са:
"Пътят на Естония към свободата" на естонския дисидент от 80-те Tunne Kelam (ЕНП-ЕД), който има още две книги, посветени на международната политика.
Чехия : Jana Hybášková (ЕНП-ЕД) описа през 2004 година спомените си като чешки дипломат в Кувейт в навечерието на войната в Ирак.
Полша : В памет на Бронислав Геремек трябва да споменем книгата му "Визии за Европа", публикувана през 2007 г., която той написа заедно с Робърт Picht.
Италия: Mario Mauro(ЕНП-ЕД) също написа книга за Европа, ЕС и идентичността.
Политически книги по специални теми
Някои политици се свързват в страните им с ангажимент за определена кауза.
Например в Швеция Maria Carlshamre (АЛДЕ) издаде книга, посветена на домашното насилие срещу жени. Cem Özdemir от Зелената партия на Германия, който е с турски произход, стана популярен в родината си с книгата "Наденичка и дюнер. Интеграция в Германия."
Популярна литература
Унгария : Katalin Levai (ПЕС) стана известна в страната си с романа си за любовната история на една двойка от Трансилвания, Румъния. Авторката нарича произведението си "книга за възглавница", понеже иска читателите й да я четат преди лягане.
Португалия дава пример за политик - поет. Vasco Graça-Moura(ЕНП-ЕД) публикува проза и поезия от 1963 година насам.
Книги на професионални теми
Тук може да отнесем учебниците на евродепутата от България Владко Панайотов (АЛДЕ) , който е инженер, завършил химическа кибернетика. Като учен той публикува редица материали в своята област.
Словения : Romana Jordan Cizelj (ЕНП-ЕД) има докторска степен по ядрено инженерство. Тя разказва за професията си в сборника "Физиката - моя професия".
Списък на депутатите в ЕП
Глоби за превишена скорост в чужбина?
Глоби за пътни нарушения в чужбина Шофьорите, хванати в превишаване на скоростта извън собствените им страни, за в бъдеще няма да могат да се измъкват от глоби. Това е идеята на доклада, приет във вторник от Комисията по транспорт. Целта е да се подобри трансграничния контрол върху безопасността по пътищата. Докладът следва инициативата на Европейската комисия и има за цел да се намали двойно броят на загиналите по пътищата на ЕС - от 54 000 до 27 000 - между 2001 и 2010 година. Докладчик е Inés Ayala Sender (ПЕС, Испания).
До този момент съществуват само двустранни споразумения по този въпрос и често "прегрешилите" в чужбина водачи на МПС не стигат до плащане на глоби. Какви са целите на ЕС? Идеята на евродепутатите е да се подобри преследването през граница на тези нарушения, които често са причина за пътни инциденти. Според изследвания, по пръчка на ЕК, се увеличава броят на пътните произшествия, причинени от жители на други държави, особено като следствие на превишена скорост. В същото време евродепутатите смятат, че сегашната ситуация поставя в неравностойно положение местните жители, които биват наказвани при подобни нарушения. Депутатите постигнаха съгласие по четири нарушения, които причиняват 75 на сто от злополуките и инциденти със смъртен изход по пътищата в ЕС: превишена скорост, алкохол в кръвта, неизползване на предпазни колани и преминаване на червено. Идеята е да се прокара процедура за обмен на информация между държавите-членки чрез електронна мрежа за обмен на данни и облекчаване на възможностите за заплащане на глобите чрез трансгранично банкиране. Каква е ситуацията в ЕС? През 2006 година смъртните случаи по пътищата на балтийските държави са над три пъти повече на глава от населението в сравнение с Швеция, Холандия и Малта. Франция, Люксембург и Португалия са намалили пътните инциденти с фатален край с 40% от 2001 година насам. Най-опасни се очертават пътищата в Гърция и в Централна и Източна Европа, най-малко са инциденти с фатален изход в Малта. Докладът на Inés Ayala Sender Съобщение за пресата
Финландец спечели наградата за онлайн журналистика на ЕП
Pete PAKARINEN Финландският журналист Pete PAKARINEN спечели журналистическата награда на Европейския Парламент в категорията Интернет за статия посветена на нелегалната имиграция в ЕС. В интервюто за нашия екип той подчерта, че е необходима повече журналистическа информация за европейската политика и призова гражданите да се вглеждат по-внимателно в ЕС.
Защо се спряхте на темата за имиграцията, за какво се разказва Вашият материал? Писах за африканските имигранти в Европа и по- специално разказах за един имигрант, прекарал последните две години в център за задържане на нелегални имигранти в Малта. Той също е пристигнал в Европа по традиционния опасен път с лодка от Африка до Европа - едно пътуване, което обикновено струва 1000 долара. Описвам това пътуване и проблемите на имигрантите след това. Смятате ли, че онлайн медиите имат особено значение в допълнение на останалите медии. Има ли някаква опасност да изместят традиционните медии? В Интернет-медиите материалите са по-кратки и по-бързо подготвени. В същото време има много хора, които търсят информация от Интернет и така статиите имат по-дълъг живот от тези в печатните медии. Не смятам, че онлайн медиите заплашват останалите средства за информация. По тази логика много хора прогнозираха края на книгата още преди десетилетия, а книгите все още са живи и вълнуващи. Смятате ли, че гражданите на Европа са добре осведомени по европейските въпроси? Какво може да се направи тази посока? Интернет-медиите и останалите медии могат да помогнат много за повишаване на информираността по европейските теми. Има много информация, но би могло да има повече журналистическа информация за институциите, процеса на взимане на решения и други въпроси, които трудно могат да бъдат разбрани от обикновените хора. Проблемът е да се стигне до хората, тъй като повечето търсят скандални или забавни материали. Какво е посланието Ви към европейските граждани? Гледайте по-отблизо на ЕС - какво се случва в Съюза и какви са функциите му. Много важни и интересни неща се случват в ЕС. Интересувайте се, питайте политиците как нещата са свързани с европейските политики и как европейските политики са свързани с всекидневния ни живот. Съобщение за пресата
Прекомерни ли са мерките за сигурност по летищата?
Bradbourn and Guardans - две противоположни мнения от ЕП През август 2008 Европейската комисия публикува новия регламент за допълнителни мерки за сигурност във въздухоплаването. Според мнозина по-строги мерки са необходими, други се оплакват, че проверките са прекомерни и причиняват неудобства. Какво е мнението на евродепутатите? Разговаряхме с Philip Bradbourn (ЕНП-ЕД, Великобритания) и Ignasi Guardans (АЛДЕ, Испания).
Как оценявате новите стандарти за сигурност? Philip Bradbourn: "Проблемът е как тези правила всъщност са прилагани от авиационни власти. Смисълът на новото предложение за сигурността на въздухоплаването е да имаме сходни процедури на проверка в Европа, така че да не се причиняват неудобства за хората... ". Ignasi Guardans : "Стандартите са хем прекомерни, хем недостатъчно сигурни. Никога няма 100%-ва сигурност.... Разбира се, ако се забрани да се паркират автомобили в близост до летища, ще може да се предотвратят коли-бомби, но това не означава, че тези мерки са премерени и интелигентни". Случвало ли Ви се е да се сблъскате с прекалени мерки за сигурност? Bradbourn: "Някои от летищата успяват да се справят с проверките много добре, те имат необходимия персонал и оборудване, по други летища изглежда никога няма достатъчно персонал. Не сигурността сама по себе си е прекомерна, понеже се нуждаем от нея, въпросът е как тези мерки се прилагат на практика....Не съм се чувствал неудобно, предпочитам да имам сигурност когато съм в самолета ". Guardans: "Имах един случай в Испания, при който се стигна да съда. Той бе свързан със злоупотреба на власт, най-вече въз основа на факта, че наредбата до преди няколко дни беше тайна. Този факт би позволил на всеки един полицейски служител в цяла Европа да реши кога да Ви претърси.... Например проверките на обувките. В европейското законодателство няма правно основание за принуждаване на пътника да си събува обувките преди да премине през детектора за метал. По европейските летища, хората са принудени да приемем неща, които те никога не биха приели на друго място.... Европейската комисия има огромна отговорност за това, че държеше правилата в тайна, както и за въвеждането на някои ирационални мерки. И държавите-членки също носят отговорност за разумното прилагане на правилата, които сега са публични". Какво трябва да бъде отношението на пътниците? Bradbourn: "Мисля, че те трябва да проявят разбиране, предвид заплахите, пред които сме изправени в Европа и навсякъде по света. Разбира се, не е приятно да чакаш на опашка, но това не е заради регламента за сигурност, а поради начина, по който той се прилага....Понякога е налице несъответствие между различните държави-членки на ЕС по отношение на това как се оценява заплахата и дали се налага увеличаване на мерките за сигурност". Guardans: "Пътниците трябва да знаят, че летищата не са изключение по отношение на демократичните принципи. Те имат същите права пред полицейския служител на летището, както и по улиците. Това означава, че трябва да протестират при случаи, които не са според закона. За съжаление, когато хората пътуват те са под стрес и единственото, което искат е да се качат на самолета си, затова са готови да се откажат от права, от които обикновено не биха се отказали. Гражданите трябва да могат да обжалват; може би да снимат или да идентифицират всеки служител по сигурността по номера на неговата значка. Новият регламент Ignasi GUARDANS Philip BRADBOURN
BG
1
PHOTO
20081209PHT44026.jpg
BG
2
PHOTO
20081006PHT38847.jpg
BG
5
PHOTO
20080715PHT34303.jpg
BG
6
LINK
/members/public/geoSearch.do?language=BG
BG
7
PHOTO
20080909PHT36631.jpg
BG
8
LINK
/meetdocs/2004_2009/documents/pr/731/731911/731911bg.pdf
BG
10
PHOTO
20081017PHT39891.jpg
BG
12
PHOTO
20080911PHT36967.jpg
BG
13
LINK
http://eur-lex.europa.eu/Notice.do?mode=dbl&lang=en&lng1=en.bg&lng2=bg.cs.da.de.el.en.es.et.fi.fr.hu.it.lt.lv.mt.nl.pl.pt.ro.sk.sl.sv.&val=477283:cs&page=1&hwords=8+August+2008%7E
BG
14
LINK
/members/public/geoSearch/view.do;jsessionid=361B1896B98DB4FDA51E14638ED6C2B6.node2?country=ES&partNumber=1&id=28411&language=BG
BG
15
LINK
/members/public/yourMep/view.do?name=bradbourn&partNumber=1&id=4540&language=BG
-//EP//TEXT IM-PRESS 20070323FCS04520 0 NOT XML V0//BG
-//EP//TEXT IM-PRESS 20080513STO28749 0 NOT XML V0//BG
-//EP//TEXT IM-PRESS 20080908IPR36579 0 NOT XML V0//BG
-//EP//TEXT IM-PRESS 20081016IPR39745 0 NOT XML V0//BG
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
