ВЪПРОС С ИСКАНЕ ЗА УСТЕН ОТГОВОР H-0430/09
за времето за въпроси на месечната сесия през Декември 2009
съгласно член 116 от Правилника за дейността на ЕП
от
Cristina Gutiérrez-Cortines
към Комисията
Относно: Архивиране на жалбата срещу основния проект за система на водоподаване от язовир "Cenajo" до сдружението на каналите на река Taibilla
Въз основа на какви правни съображения и критерии Европейската комисия е архивирала жалбата (SG/CDC(2008)A/822) на г-н Isidoro Ruiz Gabaldón, в която, от името на централните съвети на потребителите и сдруженията за напояване по река Segura и северното поречие на река Segura, той осъжда основния проект за система на водоподаване от язовир „Cenajo“ до сдружението на каналите на река Taibilla? Въпросната жалба е подкрепена от кметствата на общините Cieza, Blanca, Abarán, сдруженията за напояване, както и от над 11 000 подписа на граждани.
Както става ясно от документите, вкарването на водите на реката в подземен тунел би довело до прякото разрушаване на нейните брегове, влошаване на масата на водата, в нарушение на Директива 2000/60/ЕО . Проектът не предвижда друга възможност и не съдържа пълна оценка на въздействието върху околната среда, нито компенсаторни мерки във връзка с неговите последствия. Поканата за подаване на оферти е обявена преди да бъдат предвидени такива решения. Освен това, проектът би довел до изчезването на защитени животински видове, като например видрата (Lutra Lutra).
1 ОВ L 327, 22.12.2000 г., стр. 1.