ВЪПРОС С ИСКАНЕ ЗА УСТЕН ОТГОВОР H-0255/10
за времето за въпроси на месечната сесия през Юни 2010
съгласно член 116 от Правилника за дейността на ЕП
от
Dan Jørgensen
към Комисията
Относно: Работа със смеси от вещества, нарушаващи ендокринната система
Проучвания от Дания и Германия показват, че особено децата са изложени на цял набор от различни химикали, най-вече химикали с вредно въздействие върху хормоните като например фталатни пластификатори . Тези научни заключения означават, че процедурата за разрешаване съгласно REACH на единични увреждащи хормоните вещества, която се основава на това, че тяхната концентрация би останала под равнището на действие, вече не е безопасна или ефективна, защото при смесване тези химикали образуват опасна смес.
Как Комисията възнамерява да компенсира този пропуск в разпоредбите на REACH и да гарантира, че увреждащи хормоните вещества не се разрешават въз основа на погрешното предположение, че по едно и също време сме изложени само на един химикал?
