Въпрос за времето за въпроси H-0571/2010
Съвета
Период на сесията: Декември 2010
Член 116 от Правилника за дейността
Georgios Papanikolaou
(PPE) Относно: Принос на културата за брутния вътрешен продукт
В програмата на белгийското председателство се споменава специално значението, което председателството отдава на потенциалното използване на културната индустрия и на нейния принос за брутния вътрешен продукт на държавите-членки. По-конкретно се посочва, че през конкретното шестмесечие Съветът ще отдаде особено внимание на политиките, които ще развиват и подкрепят инициативи на културната индустрия и по-специално инициативите, подети от малките и средните предприятия.
В допълнение към това, като се има предвид, че икономическата криза налага използването на новаторски и относително неизползвани сектори на развитието, въпросът към Съвета е следният:
Счита ли за задоволителен напредъка, постигнат по време на белгийското председателство, в областта на подпомагането и насърчаването на културната индустрия и на малките и средните предприятия, които развиват дейност в тази сфера?
Разполага ли с точни данни, които доказват процентното участие на конкретния отрасъл в БВП на държавите-членки? В кои държави-членки културната индустрия е допринесла значително за БВП?
