ЕП призова Съвета на министрите да одобри проектоспоразумението "открито небе"
Транспорт
2007-03-14 - 14:58
Открито небе
ЕП прие резолюция, с която призова Съвета на министрите на транспорта да одобри на заседанието си на 22 и 23 март проектоспоразумението за въздушен транспорт между ЕС и САЩ или т.н "открито небе", което беше договорено на 2 март 2007 г. Депутатите го определят като"важна стъпка към интегриран трансатлантически авиационен пазар, който ще бъде в полза на потребителите".
Членовете на ЕП предпочитат да се сключи "балансирано цялостно споразумение, уреждащо всички аспекти на отварянето на пазари и регулаторната конвергенция, вместо поетапен подход на сключване на частични споразумения".
Те отбелязват значението на мерките за сигурност на авиацията, но и предупреждават срещу прилагането на прекомерни или несъгласувани мерки, които не се основават на правилна оценка на риска. Депутатите подкрепят идеята за „еднократна проверка за сигурност“, т.е. проверка на пътниците и багажите само в началото на пътуването, а не при всяко прекачване. Също така депутатите призовават Комисията и САЩ да преразгледат ефикасността на допълнителните мерки за сигурност, наложени от 2001 г. насам, с цел да се премахнат припокриването и слабите звена в охранителната верига.
Те приветстват клаузите в новото проектоспоразумение за правото на собственост, инвестиции и контрол, за франчайзинг и използването на търговска марка, както и за отварянето на програмата "Fly America"за превозвачи от ЕС. Обаче те изразяват съжаление, че не е постигнат напредък по отношение на каботажа и че възможността превозвачи от ЕС да упражняват ефективен контрол върху американски авиолинии остава ограничена.
Депутатите признават, че авиационният сектор има няколко отрицателни последици за околната среда, по-конкретно като източник на шум и като сектор, допринасящ - както и другите транспортни средства - за промяната на климата, и че тези последици ще се увеличават с разрастването на авиацията.
В тази връзка резолюцията отбелязва, че проектоспоразумението от 2 март 2007 г. касае главно за разпоредби за безопасността и сигурността, но отделя съвсем малко внимание на екологичните и социалните аспекти. Затова ЕП приветстват предложението на Комисията за включване на авиацията в европейската система за търговия с емисии, за да се намали въздействието на авиационния сектор върху промяната на климата. Според тях ще трябва да се проведат преговори със САЩ на ранен етап, с цел трансатлантическото въздушно движение да бъде обхванато в рамките на европейската система за търговия с емисии до 2012 г., за да може авиацията да бъде включена в установената времева рамка.
В заключение депутатите приканват Комисията да информира и да се допитва до Европейския парламент и до всички заинтересовани страни преди началото и по време на втория етап на преговорите.
20070314IPR04173 "Открито небе": сложен баланс между интересите на пътниците и околната среда
BG
1
PHOTO
20070314PHT04171.jpg
-//EP//TEXT IM-PRESS 20070308STO03938 0 NOT XML V0//BG
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
