Европейският парламент събра заедно представители на Косово и Сърбия
Бъдещето на Европа/Европейска интеграция
2008-05-29 - 12:01
Първата среща между депутати от Сърбия и Косово на международен форум се състоя в понеделник и вторник тази седмица в Европейския парламент в Брюксел. Това стана по време на Съвместната парламентарна среща (СПС) върху Западните Балкани, в която участваха депутати от ЕП и от националните парламенти от цяла Европа.
В програмата на форума бяха включени състоянието на икономиката, ролята на националните парламенти и визовите въпроси. Разговаряхме с членове на сръбската и косовската делегация, на които зададохме въпроса дали възразяват на участието на другата страна във форума.
Косово обяви своята независимост от Сърбия на 17 февруари тази година, срещайки силна съпротива от страна на Белград, който отказа да признае новата държава.
Председателят на сръбския парламент Oliver Duli ć сподели, че не е имал проблеми да разговаря с неговите „албански колеги” (от Косово). По-нататък той спомена, че вече е влизал в контакт с тях и подчерта необходимостта от откритост и "започване на преговори за общо бъдеще". Г-н Duli ć каза, че за хората от неговото поколение – той е едва 33-годишен и е най-младият председател на сръбския парламент – „историческият процес на помирение между сърби и албанци е навярно най-важното нещо в региона.”
Общо бъдеще в ЕС
Положителното послание за необходимостта от преговори беше повторено и от Jakup Krasniqi , председател на косовския парламента: „Ние имаме общо бъдеще в ЕС и затова можем да седнем заедно, да разговаряме и обсъждаме.” Той приветства ролята, която Европа би могла да изиграе за насърчаване на диалога: „Съгласихме се с тази инициатива на Европейския парламент (СПС) и се радваме, че Европейският парламент и ЕС като цяло откриха нови перспективи пред страните от нашия регион.”
Холандският депутат от групата на Зелените в ЕП Joost Lagendijk беше в ролята на парламентарен докладчик за бъдещето на Косово. Той отбеляза, че "след дълги години на нежелание да седнат заедно или да се изслушат едни други, двете страни сега са поне готови да седнат заедно и да не се съгласят (едни с други), но поне да седнат заедно."
Г-н Lagendijk изтъкна, че „всяка от страните разбира, че няма смисъл само да си викат една на друга, без да комуникират.” В заключение той изрази надеждата си, че инициираните в ЕП контакти ще продължат и за в бъдеще.
20080526STO29857
BG
1
PHOTO
20080528PHT30222.jpg
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
