20.7.2010 B7-0475/2010 ПРЕДЛОЖЕНИЕ ЗА РЕЗОЛЮЦИЯ внесено съгласно член 120 от Правилника за дейността
относно ограниченията на гражданските свободи в Руанда
Oreste Rossi
PE446.548v02-00 B7‑0475/2010 Предложение за резолюция на Европейския парламент относно ограниченията на гражданските свободи в Руанда
Европейският парламент ,
– като взе предвид членове 3, 9 и 10 от Всеобщата декларация за правата на човека, които установяват правото на живот, на защита срещу произволен арест и правото на справедлив съдебен процес,
– като взе предвид Международния пакт за граждански и политически права от 1966 г.,
– като взе предвид член 120 от своя правилник,
A. като има предвид, че през последната година в Руанда наблюдавахме многобройни случаи на изчезване на политически лидери и представители на гражданското общество, активно участващи в действия против режима, последно това бяха: Andre Kagwa Rwisereka, заместник-председател на партията на Зелените, открит мъртъв на 14 юли; Jwani Mwaikusa, адвокат, пледиращ по дела за геноцид, убит на 13 юли; Jean Leonard Rugambage, заместник-директор на вестник Umuvugizi, убит на 24 юни; стотици членове на опозиционната партия, които бяха арестувани на 24 юни и все още не са освободени; Faustin Nyamwasa, дисидент от Руанда, прострелян на 19 юни,
Б. като има предвид, че са налице подозрения, че правителството е отговорно за посочените случаи на изчезване,
В. като има предвид, че гражданските свободи в Руанда са силно ограничени,
1. призовава Съвета да поиска от правителството на Руанда да зачита горецитираните всеобщо признати норми;
2. възлага на своя председател да предаде настоящата резолюция на Съвета и на правителството на Руанда.
