A6-0096/2008
1.4.2008
ДОКЛАД
относно освобождаването от отговорност във връзка с изпълнението на общия бюджет на Европейския съюз за финансовата 2006 г.
(C6‑0364/2007 – 2007/2039(DEC))
Раздел II – Съвет
Комисия по бюджетен контрол
Докладчик:
Nils Lundgren
PE 400.415v02-00
СЪДЪРЖАНИЕ
1. ПРЕДЛОЖЕНИЕ ЗА РЕШЕНИЕ НА ЕВРОПЕЙСКИЯ ПАРЛАМЕНТ.............................3
2. ПРЕДЛОЖЕНИЕ ЗА РЕЗОЛЮЦИЯ НА ЕВРОПЕЙСКИЯ ПАРЛАМЕНТ......................5
РЕЗУЛТАТ ОТ ОКОНЧАТЕЛНОТО ГЛАСУВАНЕ В КОМИСИЯ.....................................8
1. ПРЕДЛОЖЕНИЕ ЗА РЕШЕНИЕ НА ЕВРОПЕЙСКИЯ ПАРЛАМЕНТ
относно освобождаването от отговорност във връзка с изпълнението на общия бюджет на Европейския съюз за финансовата 2006 г., Раздел II – Съвет
( C6‑0364/2007 – 2007/2039(DEC) )
Европейският парламент ,
– като взе предвид общия бюджет на Европейския съюз за финансовата 2006 г.
ОВ L 78, 15.3.2006 г.. ,
– като взе предвид окончателните годишни отчети на Европейските общности за финансовата 2006 г. – Том I ( C6‑0364/2007 )
ОВ C 274, 15.11.2007 г., стр. 1. ,
– като взе предвид годишния доклад на Съвета пред органа по освобождаването от отговорност относно вътрешните одити, осъществени през 2006 г.,
– като взе предвид годишния доклад на Сметната палата за изпълнението на бюджета за финансовата 2006 г. и специалните доклади на Сметната палата, придружени от отговорите на проверените институции
ОВ C 273, 15.11.2007 г., стр. 1. ,
– като взе предвид декларацията, гарантираща точността на отчетите, както и законосъобразността и редовността на извършените операции, предоставена от Сметната палата съгласно член 248 от Договора за ЕО
ОВ C 274, 15.11.2007 г., стр. 130. ,
– като взе предвид член 272, параграф 10 и членове 274, 275 и 276 от Договора за ЕО,
– като взе предвид Регламент (ЕО, Eвратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности
ОВ L 248, 16.9.2002 г., стр. 1. Регламент, последно изменен с Регламент (ЕО, Eвратом) № 1525/2007 (ОВ L 343, 27.12.2007 г., стр. 9). , и по-специално членове 50, 86, 145, 146 и 147 от него,
– като взе предвид член 71 и Приложение V към своя правилник,
– като взе предвид доклада на комисията по бюджетен контрол ( A6‑0096/2008 ),
1. освобождава от отговорност генералния секретар на Съвета във връзка с изпълнението на бюджета на Съвета за финансовата 2006 г.;
2. представя своите забележки в резолюцията по-долу;
3. възлага на своя председател да предаде настоящото решение, както и резолюцията, която е неразделна част от него, на Съвета, Комисията, Съда на Европейските общности, Сметната палата, Европейската инвестиционна банка, както и на националните и регионалните одитни институции на държавите-членки, и да осигури публикуването му в Официален вестник на Европейския съюз (серия L).
2. ПРЕДЛОЖЕНИЕ ЗА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
съдържащо забележките, които са неразделна част от решението за освобождаване от отговорност във връзка с изпълнението на общия бюджет на Европейския съюз за финансовата 2006 г., Раздел II – Съвет
( C6‑0364/2007 – 2007/2039(DEC) )
Европейският парламент ,
– като взе предвид общия бюджет на Европейския съюз за финансовата 2006 г.
ОВ L 78, 15.3.2006 г.. ,
– като взе предвид окончателните годишни отчети на Европейските общности за финансовата 2006 г. – Том I ( C6‑0364/2007 )
ОВ C 274, 15.11.2007 г., стр. 1. ,
– като взе предвид годишния доклад на Съвета пред органа по освобождаването от отговорност относно вътрешните одити, осъществени през 2006 г.,
– като взе предвид годишния доклад на Сметната палата за изпълнението на бюджета за финансовата 2006 г. и специалните доклади на Сметната палата, придружени от отговорите на проверените институции
ОВ C 273, 15.11.2007 г., стр. 1. ,
– като взе предвид декларацията, гарантираща точността на отчетите, както и законосъобразността и редовността на извършените операции, предоставена от Сметната палата съгласно член 248 от Договора за ЕО
ОВ C 274, 15.11.2007 г., стр. 130. ,
– като взе предвид член 272, параграф 10 и членове 274, 275 и 276 от Договора за ЕО,
– като взе предвид Регламент (ЕО, Eвратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности
ОВ L 248, 16.9.2002 г., стр. 1. Регламент, последно изменен с Регламент (ЕО, Eвратом) № 1525/2007 (ОВ L 343, 27.12.2007 г., стр. 9). , и по-специално членове 50, 86, 145, 146 и 147 от него,
– като взе предвид член 71 и Приложение V към своя правилник,
– като взе предвид доклада на комисията по бюджетен контрол ( A6‑0096/2008 ),
1. отбелязва, че през 2006 г. Съветът е разполагал с бюджетни кредити за поети задължения в общ размер от 626 102 378,31 евро (2005 г.: 586 182 640,52 евро), със степен на усвояване от 91,79%, което е по-малко от 2005 г. (96,69%);
2. отбелязва, че след въвеждането на счетоводната отчетност на базата на текущо начисляване, считано от 1 януари 2005 г., финансовите отчети на Съвета показват положителен финансов резултат от 90 578 934 евро и идентични стойности (498 579 523 евро) активи и пасиви;
3. изразява съжаление, че за разлика от другите институции Съветът не представя годишен доклад за дейността пред Парламента, като се позовава на Джентълменското споразумение от 1970 г. (резолюция, записана в протокола от заседанието на Съвета от 22 април 1970 г.) и отсъствието на съответстващо изискване във Финансовия регламент; призовава Съвета да преразгледа решението си да не публикува и да не представя пред Парламент доклад за дейността, който би предоставил по-голяма отчетност пред широката общественост и данъкоплатците;
4. посочва заключението на Европейската сметна палата (ЕСП) в параграф 10.14 от горепосочения годишен доклад, че Съветът е продължил действието на договор за предоставянето на телекомуникационни услуги за заседанията на Европейския Съвет и неправилно е обосновал това продължаване с позоваване на член 126, параграф 1, буква д) от Правилата за прилагане на Финансовия регламент;
5. съгласява се в тази връзка с ЕСП, че е трябвало да бъде проведена открита тръжна процедура преди изтичането на срока на договора. проявява разбиране обаче за извънредните обстоятелства, на които се позовава Съветът в своите отговори, а именно, че всички усилия на секретариата на Съвета е трябвало да бъдат насочени към проектите, свързани със заемането на новата сграда LEX; отбелязва, че през 2007 г. е извършено ново продължаване на действието на договора без тръжна процедура; приветства обаче факта, че нова тръжна процедура е започната и следва да доведе до нов договор, считано от юли 2008 г.;
6. отбелязва със задоволство, че Съветът е успял да намали с приблизително две трети резерва от невзети отпуски, предоставени като компенсация на служителите от бившите категории A и B преди 31 декември 1997 г.; отбеляза, че администрацията на Съвета е издала задължителни инструкции за пълно изчистване на оставащите налични отпуски до 2009 г. и насърчава Съвета да спази поставения от самия него краен срок;
7. приветства факта, че новите вътрешни правила за командировки на Генералния секретариат на Съвета във връзка с разходите за настаняване са влезли в сила от 1 юни 2007 г., което е по-рано от първоначално предвиденото от Съвета (октомври 2007 г.) вследствие забележките на ЕСП за финансовата 2005 г.;
8. отбелязва със задоволство създаването на специална група и нейните препоръки с оглед реформиране на системата за възстановяване на пътни разноски на делегати на членките на Съвета; подкрепя намерението на Съвета да продължи да провежда строги проверки на отчетите, предоставени от държавите-членки, докато новата електронна система, която трябва да бъде пусната в действие в началото на 2009 г., заработи успешно.
9. отбелязва, че между 1 януари 2005 г. и 1 юли 2007 г. на Службата за общи административни въпроси е била възложена задачата, наред с другото, да координира и контролира прилагането на препоръките на вътрешния одитор, възпрепятствайки по този начин последния от гарантирането на проследяването на своите собствени препоръки; приветства факта, че тази отговорност отново е възложена на вътрешния одитор;
10. отбелязва, че горепосоченото Джентълменско споразумение гласи следното по отношение на раздела от бюджета, който засяга Парламента: „Съветът се задължава да не нанася изменения по прогнозните разходи на Европейския парламент. Това задължение е обвързващо единствено доколкото прогнозните разходи не противоречат на разпоредбите на Общността, по-конкретно по отношение на Правилника за длъжностните лица на Европейските общности, Условията за работа на другите служители и седалищата на институциите”;
11. изразява отново своето становище, че предвид отдалечената във времето дата на подписване и същественото несъответствие между използваните формулировки и вложеното в тях значение или тълкуването им, Джентълменското споразумение следва да бъде преразгледано; във всички случаи, понастоящем не съществуват пречки Съветът да бъде подложен на нормалната процедура по освобождаване от отговорност, какъвто е случаят с другите институции;
12. във връзка с това приветства обстоятелството, че Съветът и всички останали институции и органи на Общността приемат установената практика Парламентът да освобождава от отговорност техните генерални секретари във връзка с тяхното изпълнение на бюджета, но изрично изразява критично отношение към факта, че Финансовият регламент не съдържа никаква информация за тази процедура, а единствено разпоредби във връзка с освобождаването от отговорност на Комисията;
13. призовава за максимална прозрачност в областта на общата външна политика и политиката за сигурност (ОВППС); изисква от Съвета да следи собствения си бюджет, така че в него да няма оперативни разходи в областта на ОВППС, в съответствие с точка 42 от Междуинституционалното споразумение от 17 май 2006 г. между Европейския парламент, Съвета и Европейската комисия относно бюджетната дисциплина и доброто финансово управление
OВ С 139, 14.6.2006 г., стр. 1. ;
14. призовава Съвета да посочи точно естеството на разходите за всяка позиция по Дял 3 („Разходи, произтичащи от изпълнението на конкретни мисии на институцията”)
ОВ L 78, 15.03.2006 г., стр. 244. от Раздел II на общия бюджет на Европейския съюз за финансовата 2006 г., който е посветен на Съвета, така че да се позволи на Парламента да провери дали горепосоченото Междуинституционално споразумение е било изпълнено; запазва си правото да вземе необходимите мерки, когато това е целесъобразно, в случай на нарушение на това споразумение;
15. изисква от Съвета да предостави на Парламента последваща оценка на отделните мисии в областта на Европейската политика за сигурност и отбрана и на действията на специалните представители на ЕС, чиито дейности са, както се твърди, подложени на редовен одит и оценка.
РЕЗУЛТАТ ОТ ОКОНЧАТЕЛНОТО ГЛАСУВАНЕ В КОМИСИЯ
Дата на приемане
26.3.2008 г.
Резултат от окончателното гласуване
+:
–:
0:
23
1
3
Членове, присъствали на окончателното гласуване
Jean-Pierre Audy, Herbert Bösch, Paulo Casaca, Antonio De Blasio, Petr Duchoň, James Elles, Szabolcs Fazakas, Markus Ferber, Christofer Fjellner, Ingeborg Gräßle, Umberto Guidoni, Dan Jørgensen, Rodi Kratsa-Tsagaropoulou, Nils Lundgren, Marusya Ivanova Lyubcheva, Ashley Mote, Jan Mulder, Bill Newton Dunn, Bart Staes, Søren Bo Søndergaard, Jeffrey Titford, Paul van Buitenen, Kyösti Virrankoski
Заместник(ци), присъствал(и) на окончателното гласуване
Salvador Garriga Polledo, Dumitru Oprea, Gabriele Stauner, Ralf Walter
Заместник(ци) (чл. 178, пар. 2), присъствал(и) на окончателното гласуване
Pilar Ayuso, Albert Deß, Markus Pieper
