ВЪПРОС С ИСКАНЕ ЗА УСТЕН ОТГОВОР H-0347/09
за времето за въпроси на месечната сесия през Октомври 2009
съгласно член 116 от Правилника за дейността на ЕП
от
Georgios Toussas
към Комисията
Относно: Самоубийства на служители на "Франс Телеком"
Трагична е равносметката за 24 самоубийства в приватизираната френска компания „Франс Телеком” на служители, сложили край на живота си, тъй като не издържат на средновековните условия на труд във френската мултинационална компания, които преобладават и в останалите монополни групи от предприятия. Тези самоубийства са трагичният резултат от повсеместното прилагане на печално известната „гъвкава сигурност”, от разпадането и разхлабването на трудовите правоотношения, от изтощителното работно натоварване, от стреса и чувството за несигурност на трудещите се пред мрачното бъдеще на стремително нарастващата безработица. Тази политика представлява основния политически избор на ЕС и на правителствата на държавите-членки, в това число и на Гърция с последователните правителства на Нова демокрация и ПАСОК.
Въпросът към Европейската комисия е следният: Счита ли тя, че е полезна за трудещите се политиката на ЕС за повсеместно прилагане на „гъвкава сигурност”, за разхлабване на трудовите правоотношения, за премахване на колективните трудови договори, за отмяна или неприлагане на всяко законодателство за закрила на труда, или пък тази политика допринася само и единствено за конкурентоспособността и доходността на предприятията, принасяйки в жертва на олтара на печалбата даже живота на трудещите се?
