P7_TA(2010)0158
Създаване на Европейска служба за подкрепа в областта на убежището ***II
A7-0118/2010
Законодателна резолюция на Европейския парламент от 18 май 2010 г. относно позицията на Съвета на първо четене с оглед приемането на регламент на Европейския парламент и на Съвета за създаване на Европейска служба за подкрепа в областта на убежището (16626/2/2009 – C7-0049/2010 – 2009/0027(COD) )
(Обикновена законодателна процедура: второ четене)
Европейският парламент
, –
като взе предвид позицията на Съвета на първо четене (16626/2/2009 – C7-0049/2010 ),
–
като взе предвид предложението на Комисията до Европейския парламент и до Съвета ( COM(2009)0066 ),
–
като взе предвид член 251, параграф 2, член 63, параграф 1, точки 1 и 2, и член 66 от Договора за ЕО, съгласно които Комисията е внесла предложението ( C6-0071/2009 ),
–
като взе предвид своята позиция на първо четене Приети текстове, 7.5.2009 г., P6_TA(2009)0379 .
,
–
като взе предвид съобщението на Комисията до Европейския парламент и до Съвета, озаглавено „Последствия от влизането в сила на Договора от Лисабон за междуинституционалните механизми за вземане на решения, които са в ход“ ( COM(2009)0665 ),
–
като взе предвид член 294, параграф 7, член 74 и член 78, параграфи 1 и 2 от Договора за функционирането на Европейския съюз,
–
като взе предвид член 72 от своя правилник,
–
като взе предвид препоръката за второ четене на Комисията по граждански свободи, правосъдие и вътрешни работи ( A7-0118/2010 ),
1.
Одобрява позицията на Съвета;
2.
Констатира, че актът е приет в съответствие с позицията на Съвета;
3.
Възлага на своя председател да подпише акта заедно с председателя на Съвета, съгласно член 297, параграф 1 от Договора за функционирането на Европейския съюз;
4.
Възлага на своя генерален секретар да подпише акта, след като е направена проверка за надлежното изпълнение на всички процедури, и съвместно с генералния секретар на Съвета да пристъпи към публикуването му в Официален вестник на Европейския съюз;
5.
Възлага на своя председател да предаде позицията на Парламента съответно на Съвета, на Комисията и на националните парламенти.
