Вторник в пленума: вредните емисии от промишлеността, сигурност на мореплаването
Институции
2009-03-11 - 17:09
©BELGA/EPA/A.Carrasco Ragel Евродепутатите обсъдиха мерки за намаляване на замърсяващите емисии от промишлени инсталации в ЕС. В пленума бяха дискутирани и начини за предотвратяване на морски инциденти и замърсяване на водите, включени в т.нар. Трети морски пакет. В дневния ред на заседанието бяха и промени на пътните такси за тежкотоварни автомобили.
Вредните емисии от индустрия
Депутатите подкрепиха предложението на Комисията за осъвременяване и засилване на действащите разпоредби относно промишлените емисии, като същевременно въведоха норми за допустимите емисии на ниво ЕС и за повече гъвкавост при издаването на разрешителни (от които са изключени малките инсталации). Законодателството засяга около 52 000 промишлени инсталации в ЕС, които отделят голяма част от емисиите на замърсяващи вещества в Европа.
Идеята е да се въведат по-строги ограничения на допустимите количества емисии за определени категории горивни инсталации и за замърсители като SO2, NOx, прах и CO.
Докладчикът на Парламента по въпроса Holger Krahmer (АЛДЕ, Германия) смята, че вещества като SO2, NOx са сред основните проблеми и те могат да бъдат намалени с 60 до 80 на сто, ако се използват по-добри технологии."Тези технологии не са научна фантастика, а са на разположение и функционират."
Въпросната директива цели да намали замърсяването от различни промишлени източници в ЕС. Операторите на индустриални инсталации, обхванати от директивата, трябва да получат екологично разрешително от властите в съответната държава членка, което може бъде издадено само ако инсталацията отговаря на определени критерии за опазване на околната среда.
Сигурност на мореплаването
В пленума бе обсъден компромисът, постигнат между ЕП и Съвета, относно т.нар. трети морски пакет. Той предвижда създаването на постоянен черен списък на опасните кораби, както и по-строги и по-чести проверки на корабите - на всеки шест месеца за съдовете, представляващи висока степен на риск.
Според новото законодателство във всяка държава членка ще бъде създаден независим орган, който да взема решения относно кораби, нуждаещи се от помощ и да стартира спасителни операции; ще бъде създадена и система на ЕС за контрол и за информация относно движението на корабите.
Предвижда се също да бъде хармонизирано законодателството по отношение на отговорността на превозвачите и за задължителната степен на застраховка.
Евровинетка
В пленума бяха обсъдени и промени в т.нар. евровинетка, касаещи таксите за тежкотоварни автомобили, които занапред трябва да вземат предвид замърсяването на въздуха, произведеният шум и причинените задръствания. Според докладчика на ЕП по въпроса Saïd El Khadraoui (ПЕС, Белгия) новата директива ще бъде стимул за транспортния сектор да бъде по-ефективен икономически и да нанася по-малко вреди на околната среда.
Евродепутатите дискутираха още достъпа до документи на ЕС, безопасността на автомобилите и др.
20090309STO51248 Дневният ред на заседанията Съобщение за пресата Запис на заседанието във вторник
BG
1
PHOTO
20090303PHT50726.jpg
BG
2
LINK
/sides/indexPartSession.do?reference=2009-03&language=BG
BG
4
LINK
/wps-europarl-internet/frd/vod/player?date=20090310&language=bg
-//EP//TEXT IM-PRESS 20090219BRI50012 FULL-TEXT NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
