4.8.2008
ПРЕДЛОЖЕНИЕ ЗА РЕЗОЛЮЦИЯ
внесено съгласно член 113 от правилника
от Marian Zlotea
за задълженията за информацията за потребителите в стандартните договори
Предложение за резолюция на Европейския парламент за задълженията за информацията за потребителите в стандартните договори
Европейският парламент ,
–
като взе предвид съществуващото законодателство по отношение на договорите,
–
като взе предвид дял ХІV от Договора,
–
като взе предвид член 113 от своя правилник,
A.
загрижен от съществуващото състояние на правата на потребителите и задълженията по отношение на информацията за потребителите в типовите договори
Б.
като има предвид, че няма хармонизирано законодателство на Общността в тази област,
1.
призовава Комисията и компетентните комисии на Парламента да проведат задълбочен анализ на тази област, в която се засягат правата на потребителите;
2.
призовава Комисията да предприеме спешни мерки с оглед определянето на правата на потребителите по отношение на стандартните договори, включително:
- ясна и прозрачна информация за начините на изпълнение, спиране или прекратяване на предлаганата услуга;
- писмено уведомяване на потребителя в рамките на минимален срок преди спирането или прекратяването на предлаганата услуга;
- условия за санкциониране на стопанските субекти, които не спазват условията или параметрите за качество;
- пълна информация за таксите, лихвите, комисионните, гаранциите, глобите, компенсациите и вноските;
- информация относно условията за компенсиране на потребители, когато те са претърпели щети по вина на стопански субект;
- споразумение относно правото на потребителя да се откаже от услугата без допълнителни такси;
- създаването на договори в лесен за четене и разбиране формат, като се използва шрифт с големина най-малко 10pt.
- процедури за разрешаване на всякакви спорове между договарящите се страни.
