Въпрос с искане за устен отговор O-0178/2010
до Комисията
Член 115 от Правилника за дейността
Paolo De Castro
от името на Комисия по земеделие и развитие на селските райони Относно: Промишлено отглеждане на кокошки носачки в ЕС - забраната за използване на неуголемени клетки, считано от 2012 г.
От януари 2012 г. използването на неуголемени клетки за кокошки носачки ще бъде забранено, както е предвидено в Директива 1999/74/ЕО относно установяване на минимални изисквания за защитата на кокошки носачки.
1. Може ли Комисията да докладва относно постигнатия от държавите-членки напредък в подготовката на забраната за отглеждане на кокошки носачки в конвенционални клетки, считано от 1 януари 2012 г.?
2. Какви са действията, които Комисията ще предприеме срещу държава-членка, която не спази установения срок - 1 януари 2012 г.?
3. Как Комисията ще гарантира, че яйцата, произведени в системи, които не спазват законодателството в сила, няма да бъдат предлагане на пазара в ЕС, за да се запазят условия на равнопоставеност на пазара на яйца в ЕС?
4. Какви са мерките, които Комисията ще вземе, за да предотврати евентуална нелоялна конкуренция от страна на трети държави на пазара на яйца в ЕС след 1 януари 2012 г.?
