P6_TA(2007)0449
Споразумение между Европейската общност и Република Сърбия за реадмисия *
A6-0386/2007
Законодателна резолюция на Европейския парламент от 24 октомври 2007 г. относно предложението за решение на Съвета относно подписването на Споразумение между Европейската общност и Република Сърбия за реадмисия ( COM(2007)0438 – C6-0298/2007 – 2007/0153(CNS) )
(Процедура на консултация)
Европейският парламент
, –
като взе предвид предложението за решение на Съвета ( COM(2007)0438 ),
–
като взе предвид член 63, параграф 3, буква б) и член 300, параграф 2, алинея първа, първо изречение от Договора за ЕО,
–
като взе предвид член 300, параграф 3, алинея първа от Договора за ЕО, съобразно която Съветът се е консултирал с него ( C6-0298/2007 ),
–
като взе предвид член 51 и член 83, параграф 7 от своя правилник,
–
като взе предвид доклада на Комисията по граждански свободи, правосъдие и вътрешни работи и становището на Комисията по външни работи ( A6-0386/2007 ),
1.
Одобрява сключването на споразумението;
2.
Възлага на своя председател да предаде позицията на Парламента съответно на Съвета и на Комисията, както и на правителствата и на парламентите на държавите-членки и на Република Сърбия.
