Пленарното заседание в понеделник
Институции
2008-02-19 - 12:08
Косово обяви независимостта си
При откриването на пленарната сесия председателят на Европейския парламент Hans-Gert Pöttering обяви за приета писмена декларация, призоваваща за разследване и премахване на злоупотребата с доминантна позиция на пазара от страна на големите супермаркети, които оперират в Европейския съюз. Г-н Pöttering направи изявление относно обявената от косовския парламент независимост.
Косово
В началото на вчерашното пленарно заседание председателят P ö ttering направи изявление относно независимостта на Косово. "Това решение изразява волята на гражданите на Косово да вземат в свои ръце политическата и институционалната си съдба по мирен път", каза той и припомни, че преди около година Европейският парламент подкрепи плана на специалния пратеник на ООН Martti Ahtisaari за разрешаване на проблема със статута на Косово.
Г-н P ö ttering подчерта, че ситуацията в Косово е единствена по рода си - "специален случай, който не може да бъде сравняван с други" и изказа убеждението си, че желанието на всички, вкл. сърби и косовски албанци, е да има стабилност и просперитет в региона. Той приветства решението на Съвета за разполагане в Косово на мисия на Европейския съюз ( EULEX ), която да осигури юридическа и полицейска подкрепа за осъществяване на плавен преход.
Злоупотреба с доминантна позиция на пазара
Писмената декларация бе депозирана на 31 януари от страна на Caroline Lucas (Зелени, Великобритания), H é l è ne Flautre (Зелени, Франция), Harlem D é sir , (ПЕС, Франция), Gyula Hegyi (ПЕС, Унгария) и Janusz Wojciechowski (СЕН, Полша). Подписали са я общо 439 депутати.
В текста се посочва, че в Европейския съюз малък брой вериги супермаркети играят все по-доминираща роля в търговията на дребно. Според Парламента "супермаркетите злоупотребяват с покупателната си способност, като предизвикват принудително намаляване на цените, плащани на доставчиците, до неустойчиви нива и им налагат несправедливи условия". В декларацията се посочва, че този натиск спрямо доставчиците има негативни последици върху заетостта, а потребителите губят заради липсата на разнообразие от продукти. Дейността на големите супермаркети излиза все повече извън пределите на националните граници и поради това членовете на Парламента смятат за желателно наличието на хармонизирано европейско законодателство.
Писмени декларации
Членовете на Европейския парламент прибягват до писмени декларации, за да повдигнат или поставят отново на разискване въпрос от кръга на правомощията на Съюза. Декларацията се счита за приета, когато бъде подписана от повече от половината от членовете на Парламента. След обявяването на декларацията, тя се предава на институциите, посочени в нея.
И още...
По време на вчерашните разисквания членовете на Парламента обърнаха внимание и на въпроси, свързани с финансовата прозрачност и борбата срещу измамите.
Обсъден бе и доклад на Комисията по граждански свободи, правосъдие и вътрешни работи относно мерките срещу факторите, насърчаващи тероризма.
Допълнителна информация за вчерашния пленарен ден ще намерите на линковете след текста.
20080215STO21487 Откриване на пленарната сесия - Косово: за стабилност в региона Призив за премахване на злоупотребата с власт от страна на големите супермаркети Писмена декларация за разследване и премахване на злоупотребата с власт от страна на
големите супермаркети, които осъществяват дейността си в Европейския
съюз Правилник за дейността на Европейския парламент - Писмени декларации Статия относно писмената декларация, касаеща харта за децата, страдащи от "дис" проблеми Аудиозапис (на английски), 03:22
BG
1
PHOTO
20080219PHT21662.jpg
BG
7
MULTIMEDIA
20080218MLT21591.asf
-//EP//TEXT IM-PRESS 20080215IPR21447 0 NOT XML V0//BG
-//EP//TEXT IM-PRESS 20080215IPR21454 0 NOT XML V0//BG
-//EP//TEXT WDECL P6-DCL-2007-0088 0 NOT XML V0//BG
-//EP//TEXT RULES-EP 20071128 RULE-116 NOT XML V0//BG
-//EP//TEXT IM-PRESS 20071012STO11623 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
