Нови лица в Европейския Парламент
Избори 2009 г.
Институции
2009-06-18 - 17:30
Прекрачване на прага на ЕП : Tanja Fajon и Lara Comi (в дясно) Първите впечатления Comi: "Откритост и динамичност", Fajon: "Чудесно!" Пред обектива Регистрация С карта в коридорите на ЕП За Comi за първи път в пленарната зала, за бившата журналистка Fajon - за първи път от страната на политиците На път за заседание на групата Първите новоизбрани евродепутати пристигат през тази седмица в Парламента в Брюксел. Срещнахме две от тях - италианката Lara Comi и словенката Tanja Fajon и разговаряхме за първите им впечатления. В следващите няколко дни ще Ви представим и други нови членове на ЕП.
" Животът в такава разнообразна общност като Европа е предизвикателство и привилегия за мен", заяви в интервю за екипа ни новата словенска евродепутатка Tanja Fajon (38 години, ПЕС).
Lara Comi (26 години , ЕНП), най-младата италианска депутатка в ЕП се чувства отговорна пред 60 000 души, гласували за нея. Вижте и нашата фото галерия от първия ден на двете нови депутатки в ЕП.
TANJA FAJON
LARA COMI
Първите Ви впечатления?
Аз не съм нов човек в Парламента, но е различно да си от другата страна. И е чудесно!
За първи път ли сте в Брюксел?
Не, живях в Брюксел почти осем години.
С какво се занимавахте преди това?
През последните седем години бях кореспондент за словенските радио и телевизия. Предавах от ЕС, НАТО, Франция, Холандия и Люксембург.
В коя сфера бихте искали да се включите най-активно?
Лобирането за Парламентарните Комисии едва сега започна. Мисля си за Комисията по граждански свободи и за Комисията по икономически въпроси. Но това не означава, че ще получа това, което искам.
Коя ще е първата снимка, която ще окачите на стената в офиса си?
Една снимка, която ми подариха моите приятели и колеги журналисти от Брюксел. То е фотоколаж на моя снимка с европейски политици.
Кои са най-важните качества за един политик според Вас?
Способност да слуша, да избира важното от потока с информация, да обича да говори с хората, да е комуникативен, да бъде човек на адреналина, който обаче намира и време за собствения си живот.
Притеснявате ли се от първата си реч в пленарната зала?
Не, в последните години съм имала много публични речи пред камерата. Всъщност с нетърпение я очаквам и се надявам да кажа нещо много умно в първата си реч.
Как искате да гледат на Вас в Европейския Парламент?
Като на млада, амбициозна, трудолюбива и симпатична личност.
Вашият исторически герой?
Леонардо Да Винчи.
Вашето мото?
Да живееш в такава разнообразна общност като Европа е предизвикателство и привилегия за мен.
Евродепутатите пътуват много. Свикнали ли сте с многото пътувания?
Това е, което ми харесва най-много. Свикнала съм да съм на куфари.
Кои езици говорите?
Английски, френски, немски, сърбохърватски. Разбирам италиански и испански.
Какви са хобитата Ви?
Обичам да спортувам, да тичам, да танцувам, да се гмуркам и да карам ски. Имам нужда от движение. Аз съм човек на адреналина. Свиря и на пиано.
Смятате ли, че ще Ви остане време за това?
Винаги може да намерите време ако се организирате добре. Досега винаги съм била добра в това.
Имате ли добро чувство за ориентация? Не се ли страхувате да се загубите в лабиринтите на Парламента?
Никога не съм имала добро чувство за ориентиране. На пътя използвам навигационна система. Познавам добре сградата на Парламента, макар че продължавам да се изненадвам от нови и нови коридори. Предполагам, че е възможно да се изгубя един ден.
Първите Ви впечатления?
Брюксел е истински европейски град. Тук наистина атмосферата е отворена и динамична.
За първи път ли сте в Брюксел?
Не, за втори. Посетих Парламента като регионален координатор на младежката организация на партията "Напред Италия".
С какво се занимавахте преди това?
Бях мениджър по продуктите на голяма италианска компания за играчки. Като евродепутат ще продължа да съм активна на местно ниво и да поддържам връзки в моя избирателен район. Отговорна съм пред 60 000 души, които ме избраха и ще защитавам техните интереси в Европа.
В кои сфери ще се включите най-активно?
Имам икономическо образование и бих искала да се занимавам с промишленост и международна търговия.
Коя ще е първата снимка, която ще окачите на стената в офиса си?
Снимка на премиера Берлускони. Той ми даде шанса да се кандидатирам за изборите.
Кои са най-важните качества за един политик според Вас?
Конкретност и решимост. Трябва да си честен и ясен в своите цели .
Притеснявате ли се от първата си реч в пленарната зала?
Със сигурност ще съм нервна, но и горда, че мога да представя Италия.
Как искате да гледат на Вас в Европейския Парламент?
Искам да покажа, че Италия е на същото равнище като Франция и Германия. Това е една модерна страна, която може да допринесе за политическото развитие на ЕС. Аз съм на 26 и гледам към бъдещето на Европа.
Вашият исторически герой?
Двама икономисти: Адам Смит и Джон Кейнс. Смит е по-теоретичен, не мисля, че нашата система може да се саморегулира наистина. Кейнс е по-конкретен и това са нещата, към които трябва да се придържаме.
Евродепутатите пътуват много. Свикнали ли сте с многото пътувания?
Да. Дори живея близо да летището в Милано.
Кои езици говорите?
Английски и испански. Ще се радвам да науча и френски.
Какви са хобитата Ви?
Готвене, като истинска италианска жена. Играя и футбол!
Смятате ли, че ще Ви остане време за това?
Мисля, че ще трябва да се откажа от футбола, но определено ще продължа с готвенето. Ще се радвам да готвя за колеги от други страни и да им помогна до открият италианската кухня!
Имате ли добро чувство за ориентация? Не се ли страхувате да се загубите в лабиринтите на Парламента?
Ходя из Парламента с карта, но тази сутрин намерих залата за заседания от раз.
20090612STO57095 Вижте и галерията със снимки във Flickr
BG
1
DIAPOPHOTO
20090618PHT57295.jpg
BG
2
DIAPOPHOTO
20090615PHT57152.jpg
BG
3
DIAPOPHOTO
20090618PHT57297.jpg
BG
4
DIAPOPHOTO
20090618PHT57293.jpg
BG
5
DIAPOPHOTO
20090615PHT57154.jpg
BG
6
DIAPOPHOTO
20090618PHT57299.jpg
BG
7
DIAPOPHOTO
20090615PHT57148.jpg
BG
8
LINK
http://www.flickr.com/photos/european_parliament/sets/72157619835484217/
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
